കോണ്‍ഗ്രസ് തകരണമെന്ന് വിജയരാഘവന് – Christhavachintha\nChristhavachin… > Latest News > കോണ്‍ഗ്രസ് തകര…\nJanuary 4, 2021 January 4, 2021 cchintha\nകേരളത്തില് കോണ്‍ഗ്രസ് തകരുമെന്ന് പ്രത്യാശിക്കുകയാണ് സി.പി.എം. സംസ്ഥാന സെക്രട്ടറിയുടെ ചുമതലയുള്ള വിജയരാഘവന്. വര്‍ഗ്ഗീയശക്തികളുമായി കോണ്‍ഗ്രസ് കൂട്ടുകൂടിയതാണ് വിജയരാഘവനെ ചൊടിപ്പിച്ചത്. മുസ്ലീംലീഗാണ് ജമാഅത്തെ ഇസ്ലാമിയുമായി സഖ്യമുണ്ടാക്കിയത്. ആ സഖ്യത്തെ തള്ളിക്കളയാന് കോണ്‍ഗ്രസ് തയ്യാറായില്ല എന്നതാണ് വിജയരാഘവന്റെ പരിഭവത്തിന് കാരണം.\nആ സഖ്യത്തെ കോണ്‍ഗ്രസിലെ പ്രമുഖ നേതാക്കള് തള്ളിക്കളഞ്ഞല്ലോ. അടുത്ത അസംബ്ലി തെരഞ്ഞെടുപ്പില് മുസ്ലീം തീവ്രവാദ ഗ്രൂപ്പുകളുമായി സഖ്യമുണ്ടാക്കില്ലെന്ന് കോണ്‍ഗ്രസ് പ്രസ്താവിച്ചു കഴിഞ്ഞ സ്ഥിതിക്ക് സി.പി.എം. സെക്രട്ടറി പിന്നെ എന്തിനാണ് ഇത്ര വിഷമിക്കുന്നത്. പഞ്ചായത്ത് ഇലക്ഷനില് ചില സ്ഥലങ്ങളില് ജമാ അത്തെ ഇസ്ലാമിയുമായി ലീഗ് ഉണ്ടാക്കിയ സഖ്യത്തില് കോണ്‍ഗ്രസ് ഉള്‍പ്പെട്ടു പോവുക സ്വാഭാവികം. അതില്‍നിന്നും കോണ്‍ഗ്രസ് കരകയറിക്കഴിഞ്ഞു.\nപിന്നെയും കഴിഞ്ഞകാല യു.ഡി.എഫ്. സഖ്യത്തെ ഊട്ടിയുറപ്പിക്കാന് ശ്രമിക്കുന്നത് കോണ്‍ഗ്രസല്ല, സി.പി.എം. സംസ്ഥാന സെക്രട്ടറിയാണ്. ആ സഖ്യം നിലനിന്ന് കാണാന് സി.പി.എം. ആഗ്രഹിക്കുന്നുവത്രേ. അസംബ്ലി ഇലക്ഷനില് ഈ വിഷയം കത്തിച്ചു നിര്‍ത്താന് സി.പി.എം. ആഗ്രഹിക്കുന്നു എന്നതാണ് കാരണം. കോണ്‍ഗ്രസ് വേണ്ടെന്നു വച്ച സഖ്യം സി.പി.എം. അവരുടെ മേല് ‘അടിച്ചേല്‍പ്പിക്കുകയാണ്.’\nആട്ടെ, വിജയരാഘവനോട് ഒരു ചോദ്യം: ”സഖാവേ, നമ്മള് ഈ വര്‍ഗ്ഗീയശക്തികളുമായൊന്നും കൂട്ടുകൂടാത്ത തനി പരിശുദ്ധരാണോ?”\nവി.പി.സിങ്ങ് ഉണ്ടായിരുന്നെങ്കില് അതിന് മറുപടി പറയുമായിരുന്നു.\nപാര്‍ലമെന്റില് രണ്ട് സീറ്റുണ്ടായിരുന്ന ജനസംഘവുമായി (ഇപ്പോഴത്തെ ബി.ജെ.പി.) വി.പി.സിംഗ് സഖ്യമുണ്ടാക്കി. ആ വി.പി. സിംഗുമായി സി.പി.എം. സഖ്യത്തിലേര്‍പ്പെട്ടു. അങ്ങനെ ബി.ജെ.പി.യുടെ രണ്ടു സീറ്റ് 84 സീറ്റായി. പിന്നീടങ്ങോട്ട് ബി.ജെ.പി. അടിവച്ചടിവച്ച് വളരുകയായിരുന്നു. സത്യത്തില് ബി.ജെ.പി.യെ ഇന്ത്യയില് വളര്‍ത്തിയെടുത്തതിന്റെ ക്രെഡിറ്റ് മുഴുവനും സി.പി.എമ്മിനും വി.പി.സിംഗിനുമാണ്. അന്ന് ഡല്‍ഹിയിലെ പത്രപ്രവര്‍ത്തകര് ഇ.എം.എസിനോട് ചോദിച്ച ഒരു ചോദ്യമുണ്ട്: ”ഡല്‍ഹിയിലെ സി.പി.എം.കാര് ആര്‍ക്ക് വോട്ട് ചെയ്യും?”\nബുദ്ധിമാനും കൗശലക്കാരനുമായ ഇ.എം.എസിന്റെ മറുപടി ഏതാണ്ടിതുപോലെയാണ്. ”കോണ്‍ഗ്രസ് അധികാരത്തില് വരാതിരിക്കാനും ബി.ജെ.പി. ജയിക്കാതിരിക്കാനും” വോട്ട് ചെയ്യും. ആ വോട്ടിംഗ് രീതിയുടെ ഗുട്ടന്‍സ് എന്താണെന്ന് ഈ ഭൂമി മലയാളത്തിലുള്ളവര്‍ക്ക് ആര്‍ക്കും ഇതുവരെയും പിടികിട്ടിയിട്ടില്ല.\nപി.എം. അബൂബക്കര് ഉള്‍പ്പെടുന്ന അഖിലേന്ത്യാ ലീഗുമായി സി.പി.എമ്മിന് ഉണ്ടായിരുന്ന ബാന്ധവം\nപുതുതലമുറയ്ക്കറിയില്ലല്ലോ. പിന്നെ അവര് ലീഗില് ലയിക്കുകയായിരുന്നു. സി.പി.എം. എന്ന കക്ഷി മാത്രം ഒരിക്കലും വര്‍ഗ്ഗീയ പാര്‍ട്ടികളുമായി കൂട്ടുകെട്ടുണ്ടാക്കിയിട്ടില്ല എന്ന് ആരെങ്കിലും വിശ്വസിക്കുന്നുവെങ്കില് അവര്‍ക്കു പറ്റിയ ഇടം ‘ഭൂമി മലയാളം’ അല്ല.\nകോണ്‍ഗ്രസ് തകരണമെന്ന വിജയരാഘവന്റെ ആഗ്രഹം കൊള്ളാം. സുന്ദരം, മോഹനം. കോണ്‍ഗ്രസ് തകരുക വഴി ബി.ജെ.പി. ബദല് ആയിട്ട് വന്നോളും. പിന്നെ അധികം താമസിയാതെ കേരളത്തെ ‘ത്രിപുര’ ആക്കി മാറ്റാം. സഖാവേ, ഇരിക്കുന്ന കമ്പ് തന്നെ മുറിച്ചോളൂ.


Redwine Malayalam: ദിലീപ് വരുന്നുണ്ട്, മമ്മൂട്ടിയെ വീഴ്ത്താന്!\nവിഷുവിന് ഗംഭീര സിനിമാ വിരുന്നാണ് കാത്തിരിക്കുന്നത്. മമ്മൂട്ടി - ആഷിക് അബു ടീമിന്‍റെ ഗ്യാംഗ്സ്റ്റര് ഏപ്രില് 11ന് റിലീസാകുന്നുണ്ട്. ഈ വിഷുക്കാലത്ത് ഏവരും കാത്തിരിക്കുന്ന സിനിമ എന്ന് ഗ്യാംഗ്സ്റ്ററിനെ വിശേഷിപ്പിക്കാം. എന്നാല്\nഗ്യാംഗ്സ്റ്ററിന് വിജയത്തിലേക്കുള്ള പാത അത്ര എളുപ്പമാണോ?\nകോമഡി മസാല ചിത്രം ‘റിംഗ് മാസ്റ്റര്’ പ്രദര്‍ശനത്തിനെത്തും. ചിരിയുടെ രാജാവായ റാഫി സംവിധാനം ചെയ്യുന്ന ഈ സിനിമ ഈ വര്‍ഷത്തെ ഏറ്റവും വലിയ വിജയപ്രതീക്ഷകളില് ഒന്നാണ്. കീര്‍ത്തി സുരേഷാണ് നായിക.\nദിലീപ് മാത്രമല്ല, വിഷു പിടിക്കാന് പൃഥ്വിരാജും വരുന്നുണ്ട്.\nപൊലീസ് സര്‍വീസില് നിന്ന് പുറത്താക്കപ്പെട്ട ഡേവിഡ് ഏബ്രഹാം എന്ന 42കാരനായി പൃഥ്വിരാജ് എത്തുന്ന ചിത്രമാണ് സെവന്‍ത് ഡേ. നവാഗതനായ ശ്യാംധര് സംവിധാനം ചെയ്യുന്ന ഈ സിനിമ ഏപ്രില് 12ന് റിലീസാകും. ജനനി അയ്യരാണ്\nമമ്മൂട്ടിയെ വിഷുവിന് എതിര്‍ക്കാന് മകന് ദുല്‍ക്കര് സല്‍മാന് തന്നെ രംഗത്തുണ്ടാകും എന്നതാണ് കൌതുകകരമായ ഒരു വസ്തുത. ദുല്‍ക്കര് സല്‍മാന്, ഫഹദ് ഫാസില്, നിവിന് പോളി എന്നിവര് കേന്ദ്ര കഥാപാത്രങ്ങളാകുന്ന ‘ബാംഗ്ലൂര് ഡെയ്സ്’\nവിഷുവിന് പ്രദര്‍ശനത്തിനെത്തും. അഞ്ജലി മേനോന് ആണ് ചിത്രം സംവിധാനം ചെയ്യുന്നത്.\nവിഷു റിലീസായി വണ് ബൈ ടു പ്രദര്‍ശനത്തും. ഫഹദ് ഫാസില് പൊലീസ് ഉദ്യോഗസ്ഥനായെത്തുന്ന സിനിമയില് മുരളി ഗോപി, ഹണി റോസ്, അഭിനയ തുടങ്ങിയവരാണ് പ്രധാന താരങ്ങള്. മുരളി ഗോപിയും ഹണി റോസും തമ്മിലുള്ള\nലിപ്‌ലോക്ക് ചുംബനരംഗങ്ങള് ഈ സിനിമയുടെ ഹൈലൈറ്റായിരിക്കും.\nജയമോഹന് തിരക്കഥയെഴുതുന്ന ഈ സിനിമയിലാണ് ഫഹദ് ഫാസില് ആദ്യമായി പൊലീസ് റോള് ചെയ്യുന്നത് എന്നതും പ്രത്യേകതയാണ്. ഫഹദ് ഫാസിലിന്‍റെ തന്നെ ബാംഗ്ലൂര് ഡെയ്സ് എന്ന സിനിമയും വിഷു റിലീസാണ്.\nകുഞ്ചാക്കോ ബോബനും ഇത്തവണ വിഷുച്ചിത്രമുണ്ട്. എം പത്മകുമാര് സംവിധാനം ചെയ്യുന്ന ‘പോളിടെക്നിക്’. ഭാവനയാണ് ഈ സിനിമയിലെ നായിക.


വിശ്വാസം, സ്‌നേഹം; ഇതെന്റെ രാഷ്ട്രീയ ചരിത്രം | മാണിയുമായി അഭിമുഖം | interview with veteran politician KM Mani\nവിശ്വാസം, സ്‌നേഹം; ഇതെന്റെ രാഷ്ട്രീയ ചരിത്രം | മാണിയുമായി അഭിമുഖം\nApr 9, 2019, 05:40 PM IST\nപാലായെ ഭാര്യയെപ്പോലെ സ്നേഹിക്കുന്ന നേതാവ്. രാഷ്ട്രീയക്കാരനായിരുന്നില്ലങ്കില് നല്ല അഭിഭാഷകനായി പേരെടുക്കുമായിരുന്ന തന്ത്രജ്ഞന്. തുറന്ന ചിരി, ഇടയ്ക്കിടെയുള്ള ചുമ, ചുളിവില്ലാത്ത മുണ്ടും ഷര്‍ട്ടും, തോളില് തട്ടിയുള്ള വര്‍ത്തമാനം, ശരവേഗത്തില് നടത്തം, ഇത്രയുമായാല് കരിങ്ങോഴക്കല് മാണി മാണി കെ.എം. മാണിയായി. മാണി സാറായി.\n# പ്രദീപ് ജോസഫ്/മാതൃഭൂമി ന്യൂസ്\nരാഷ്ട്രീയക്കാരനായിരുന്നില്ലങ്കില് നല്ല അഭിഭാഷകനായി പേരെടുക്കുമായിരുന്ന തന്ത്രജ്ഞന്. തുറന്ന ചിരി, ഇടയ്ക്കിടെയുള്ള ചുമ, ചുളിവില്ലാത്ത മുണ്ടും ഷര്‍ട്ടും, തോളില് തട്ടിയുള്ള വര്‍ത്തമാനം, ശരവേഗത്തില് നടത്തം, സിബീ... ഔസേപ്പച്ചാ... തോമസുകുട്ടീ... എന്നിങ്ങനെ സഹായികളെ നീട്ടിയുളള വിളി. ഇത്രയുമായാല് കരിങ്ങോഴക്കല് മാണി മാണി കെ.എം. മാണിയായി. മാണി സാറായി. രാവിലെ അഞ്ചേ മുക്കാലിന് ഉണര്‍ന്ന് രാത്രി പന്ത്രണ്ടരവരെ സജീവമായ പൊതുപ്രവര്‍ത്തകനാണ് കെ.എം മാണി.\n84ാം പിറന്നാളില് മാതൃഭൂമിക്ക് അനുവദിച്ച പ്രത്യേക അഭിമുഖം വീണ്ടും പ്രസിദ്ധീകരിക്കുന്നു.\nപല തവണ ധനകാര്യവകുപ്പ് കൈകാര്യം ചെയ്തു. ആ നിലയില് സംതൃപ്തനായ മന്ത്രിയാണോ?\nധനകാര്യമന്ത്രിയായിരിക്കെ ഞാന് കൊണ്ടുവന്ന പദ്ധതികളെല്ലാം ഇന്നവേറ്റിവ് ആയിരുന്നു. യുണീക് ആയിരുന്നു. അതൊക്കെ കര്‍ഷകജനതയ്ക്ക് വേണ്ടിയുള്ളതായിരുന്നു. ഞാന് ധനകാര്യമന്ത്രിയാകും മുമ്പ് നികുതി പിരിവ് കൂട്ടാന് പല തരം നികുതികളുടെ പേരില് കര്‍ഷകരെ വേട്ടയാടുകയായിരുന്നു. പ്ലാന്റേഷന് ടാക്സ്. അങ്ങനെ പലതും. 80 തെങ്ങ് അല്ലങ്കില് 400 കമുക് ഒരു ഹെക്ടറായി കണ്ട് നികുതി ചുമത്തുന്ന അനീതിയായിരുന്നു ഇവിടെ. ഇതുകണ്ട് ഞാനാണ് ആ പ്ലാന്റേഷന് ടാക്സ് വേണ്ടന്നുവച്ചത്. കൃഷിക്കാര്‍ക്ക് വല്യ ആശ്വാസമായി. അഗ്രികള്‍ച്ചര് ഇന്‍കം ടാക്സ്, ഊഹക്കണക്കു നികുതി പീഡനങ്ങള്... അങ്ങനെയങ്ങനെ. ഞാന് ചെയ്തത് കമ്പനികളുടെ വരുമാന നികുതി നിലനിര്‍ത്തി കര്‍ഷകരുടെ മേലുള്ള വരുമാന നികുതി എടുത്തുകളഞ്ഞു.\nഇന്ത്യയിലാദ്യമായാണ് ഇങ്ങനെ ചെയ്തത്. പിന്നീട് പല സംസ്ഥാനങ്ങളും ഇത് അനുകരിച്ചു. കര്‍ഷക തൊഴിലാളി പെന്‍ഷന് ആദ്യമായി ഏര്‍പ്പെടുത്തിയതും ഞാന് തന്നെ. 1980-ല്. ഏതെങ്കിലും കൃഷിക്കാര് വിചാരിച്ചോ പെന്‍ഷന് കിട്ടുമെന്ന്? കര്‍ഷക തൊഴിലാളിക്കും പെന്‍ഷന്. റബര് വിലസ്ഥിരതാ പദ്ധതിയാണ് മറ്റൊരു സാക്ഷാത്കാരം. കിലോയ്ക്ക് 150 രൂപ കിട്ടുംവരെ, കമ്പോളവിലയ്ക്കു ശേഷമുള്ള തുക കര്‍ഷകന്റെ അക്കൗണ്ടില് നിക്ഷേപിക്കുന്നതാണ് പദ്ധതി. ഈ തുക അടിയന്തരമായി കൂട്ടണം എന്നാണ് എന്റെ ആവശ്യം. പദ്ധതി പ്രഖ്യാപിച്ചപ്പോഴത്തെതിനെക്കാള് ഉല്പാദനച്ചെലവ് കൂടിയിരിക്കുന്നു. 150 എന്നത് 200 രൂപയാക്കി കൂട്ടണം. ഇടതു സര്‍ക്കാര് അതിന് അമാന്തിക്കരുത്.\nയു.ഡി.എഫ്. സര്‍ക്കാര് സഹിച്ച അത്രയും നഷ്ടം സര്‍ക്കാരിന് ഉണ്ടാവുകയുമില്ല. അതുപോലെ പട്ടയത്തിന് അനുമതി വാങ്ങിയത് ഞാനാണ്. കേന്ദ്രമന്ത്രി കമല്‍നാഥ് നെടുങ്കണ്ടത്തുവന്ന് പട്ടയം വിതരണം ചെയ്തിട്ട് പോയി. കമല്‍നാഥ് ഡല്‍ഹിയില് ചെല്ലുംമുമ്പ് പരിസ്ഥിതി മന്ത്രാലയം പറഞ്ഞു, കൊടുത്ത പട്ടയം നിയമവിരുദ്ധമാണെന്ന്. അപ്പൊ ചിലരു പറഞ്ഞു മാണി കള്ളപട്ടയം കൊടുത്തെന്ന്. ഞാമ്പറഞ്ഞു പരിഹാരമുണ്ടെന്ന്. ഡല്‍ഹിയില്‍പോയി ആഴ്ചകളോളം പല മന്ത്രിമാരുമായും ഉദ്യോഗസ്ഥരുമായും ചര്‍ച്ച നടത്തി. ഒടുവില് പട്ടയ അനുമതി കിട്ടി.\nഅതുമായി ഞാന് ഡല്‍ഹിയില്‍നിന്ന് നേരെ നിയമസഭയിലെത്തി. അന്നേരം സി.കെ. ചന്ദ്രപ്പന് പ്രസംഗിച്ചോണ്ടിരിക്കുവാ. മാണീടെ കള്ളപ്പട്ടയം എന്നും പറഞ്ഞ്. ഞാമ്പറഞ്ഞു, ചന്ദ്രപ്പാ വിഷമിക്കണ്ടാ, ഇതാ പട്ടയാനുമതി. എല്ലാ നടപടിക്രമങ്ങളും പൂര്‍ത്തിയാക്കിയത് എന്ന്. എന്നിട്ടുമവര്‍ക്ക് വിശ്വാസമായില്ല. കോടതീപ്പോയി കേസുമായിട്ട്. ഹൈക്കോടതീം സുപ്രീം കോടതിം പട്ടയം ശരിവച്ചു. എന്നിട്ട് ഞാന്‍തന്നെ ഇടുക്കീ പോയി വാഴത്തോപ്പില്‍വച്ച് പതിനായിരം പേര്‍ക്ക് പട്ടയം കൊടുത്തു. ഇന്നും പട്ടയം കിട്ടാത്തവര് അവിടെയുണ്ട്. കൃഷിക്കാര്‍ക്ക് എപ്പോഴൊക്കെ വിഷമം ഉണ്ടായിട്ടുണ്ടോ, അപ്പോഴൊക്കെ തളളക്കോഴിയെപ്പോലെ കര്‍ഷകരെ കാത്തത് കേരള കോണ്‍ഗ്രസ് ആണന്ന് ആര്‍ക്കുമറിയാം. ആ അഭിമാനബോധം എനിക്കുണ്ട്. വ്യാപാരികള്‍ക്ക് ഏകമുഖ നികുതിയാക്കിയത് അവര്‍ക്ക് ഏറെ ഗുണം ചെയ്തു. സ്വയം സംരംഭക മിഷന് തുടങ്ങിയതും ഞാനാണ്. പമ്പിങ് സബ്സിഡി കൂട്ടിയില്ലേ.\nകാരുണ്യ ലോട്ടറി പദ്ധതി തന്നെ അങ്ങയുടെ സംഭാവനയായിരുന്നല്ലോ?\nആയിരത്തിയഞ്ഞൂറു കോടിയോളം രൂപയാണ് അതിലൂടെ പാവപ്പെട്ട രോഗികള്‍ക്ക് ഇതുവരെ കൊടുത്തത്. സാന്റിയാഗോ മാര്‍ട്ടിന് നമ്മുടെ നാട്ടില്‍വന്ന് ആളുകളെ കൊള്ളയടിക്കുന്നു. പാവപ്പെട്ടവരാണ് ആ കൊളളയ്ക്ക് കൂടുതലും ഇരയാകുന്നത്. എന്നാലും ലോട്ടറി നിര്‍ത്തണ്ടാ, വരുമാനം കിട്ടിക്കോട്ടെ എന്നുവച്ചു. നിയമം കൊണ്ടുവന്ന് ഇതര സംസ്ഥാന ലോട്ടറികളെ നിരോധിച്ചു. അവ ഇവിടെ വില്‍ക്കാന് പാടില്ലന്ന് നിയമമാക്കി. സര്‍ക്കാര് ലോട്ടറി മാത്രമാക്കി. അപ്പൊ അതിലെ ഒരു ലോട്ടറിയുടെ വരുമാനം പാവപ്പെട്ടവര്‍ക്ക് നീക്കിവക്കാന് തീരുമാനിച്ചു. എം.എല്.എ. ജീവിതത്തിലെ അനുഭവങ്ങള്‍തന്നെയാണ് ഈ തീരുമാനത്തിന് പിന്നില്. എല്ലാ എം.എല്.എമാരുടെയും വീട്ടിലേയ്ക്ക് ചികില്‍സാ സഹായം തേടി ഒരുപാടു പേര് ദിവസവും വരും.അവരെയെല്ലാം സഹായിക്കാന് എം.എല്.എയ്ക്ക് കഴിയില്ല. അപ്പൊ സ്ഥിരമായ ഒരാശ്വാസ പരിപാടി വേണമെന്ന് എനിക്കു തോന്നി. സമയം വന്നപ്പോ അതിന് ലോട്ടറി വരുമാനം ഉപയോഗിക്കാമെന്ന് തീരുമാനിച്ചു.\nയു.ഡി.എഫ്. വിടാനുള്ള തീരുമാനം ഉചിതമായിരുന്നോ?\nഉചിതമായിരുന്നു. ഒരു സംശയവുമില്ല. യു.ഡി.എഫില് ഐക്യമില്ലന്നു പറഞ്ഞാണ് ഞാന് പോന്നത്. അനൈക്യ മുന്നണിയാണെന്നും ഞാന് പറഞ്ഞിരുന്നു.\nഇപ്പോ ആരാണ് കേരളത്തിലെ പ്രതിപക്ഷം?\nആ...അതിപ്പൊ എങ്ങനെയാ പറയുന്നെ? പ്രതിപക്ഷം ആരാന്ന് ചോദിച്ചാ, കക്ഷികളൊക്കെ അവരുടെ റോള് എടുക്കുന്നുണ്ട്.\nഎന്താണ് രാഷ്ട്രീയത്തില് മാണിയുടെ ശൈലി?\nവെറുതെ സര്‍ക്കാരിനെ താറടിക്കുന്നതല്ല ഒരിക്കലും എന്റെ ശൈലി. കാര്യങ്ങള് വസ്തുതാപരമായി പഠിക്കും. ഓരോ കാര്യങ്ങളും അളന്നു തൂക്കി സര്‍ക്കാരിനെ നല്ല കാര്യങ്ങളില് പിന്തുണയ്ക്കുകയും തെറ്റായ കാര്യങ്ങളില് നിശിതമായി വിമര്‍ശിക്കുകയുമാണ് ചെയ്യുന്നത്. ആ പാരമ്പര്യമാ കേരള കോണ്‍ഗ്രസിന്റേത്. ഇപ്പം ഇടതുപക്ഷ സര്‍ക്കാരാണങ്കിലും, നല്ലതു ചെയ്താ നല്ലതു പറയും. അല്ലങ്കില് വിമര്‍ശിക്കും. ആ സ്വതന്ത്ര നിലപാടാ ഞങ്ങടേത്. അതുകൊണ്ട് ഞങ്ങക്കൊന്നും നോക്കണ്ട കാര്യമില്ല. മുന്നണിയിലായിരിക്കെ അവിടെ ചര്‍ച്ച ചെയ്യാതെ പറയാനാവില്ല. പറയാം, പക്ഷെ അത് പ്രൊപ്രൈറ്ററിക്ക് എതിരല്ലേ? ഇപ്പളും പറയുന്നു, ഈ ഗവണ്‍മെന്റിനെ അന്ധമായി ഞങ്ങള് എതിര്‍ക്കുകേല. നല്ല കാര്യത്തിന് സപ്പോര്‍ട്ട് ചെയ്യും.\nപാര്‍ലമെന്റ് തിരെഞ്ഞടുപ്പ് വരുമ്പോള്?\nഞങ്ങളാരെയും അന്ധമായി എതിര്‍ക്കാത്തതുകൊണ്ട് ഞങ്ങളേം ആരും എതിര്‍ക്കേണ്ട കാര്യമില്ല. സഹായിക്കാവുന്നവരുമായും സഹകരിക്കുന്നവരുമായും യോജിക്കാന് ഞങ്ങടെ നിലപാടുകൊണ്ട് ഒരു പ്രശ്നവുമില്ല. ഞങ്ങളോട് എല്ലാര്‍ക്കും ഇഷ്ടമാണെന്നത് നല്ല കാര്യമല്ലേ.\nസി.പി.ഐയ്ക്ക് കേരള കോണ്‍ഗ്രസിനോട് എന്താണിത്ര വിരോധം?\nഅതെന്നാന്നുവച്ചാല്, ഞങ്ങള് ഇടതുപക്ഷത്തോട്ടു ചെന്നാല് സി.പി.ഐയുടെ സ്ഥാനം കുറയുകേലേ? അപ്പൊ, ഇപ്പൊഴുള്ള സ്ഥാനം നിലനിര്‍ത്താനും അതിന്റെ ഗ്രേഡ് നിലനിര്‍ത്താനും ഞങ്ങള് ചെല്ലാതിരിക്കണം. പ്രത്യേകിച്ച്, കര്‍ഷക പിന്തുണയും നല്ല ജനസ്വാധീനവുമുള്ള ഒരു പാര്‍ട്ടി, ഇടതു മുന്നണിയിലോട്ടു ചെന്നു കഴിഞ്ഞാല് ഇന്നത്തെ രീതി മാറും. സി.പി.ഐയുടെ സമ്മര്‍ദ്ദശക്തി കുറയും. അതുകൊണ്ടാ എപ്പളുമെപ്പളും സി.പി.ഐ. കേരള കോണ്‍ഗ്രസിനെ എതിര്‍ക്കുന്നത്. ഞാനിന്നാള് ഒരു മറുപടി പന്ന്യന് കൊടുത്തു. നിങ്ങളവിടെ ഇരിക്കുന്നേടത്ത് ഇരുന്നോ, സുഖമായിട്ട് ഇരുന്നോ, ഞങ്ങളെയോര്‍ത്ത് വിഷമിക്കണ്ടാന്ന് ഞാന് പറഞ്ഞു.\nജേക്കബ് തോമസിന് താങ്കളോട് വിരോധമുണ്ടോ?\nഞാനൊന്നും പറയുന്നില്ല. അദേഹത്തെക്കുറിച്ച് ചില വാര്‍ത്തകളൊക്കെ ഇപ്പൊ പുറത്തുവന്നിട്ടുണ്ടല്ലോ. എന്നോട് വിരോധമുള്ള ഉദ്യോഗസ്ഥനാണെന്ന് ഞാന് നേരത്തെ പറഞ്ഞിട്ടുണ്ട്. നാട്ടുകാരനായ ഒരുദ്യോഗസ്ഥനാണ്. തീക്കോയിക്കാരനാണ്. വിരോധത്തിന് കാരണമുണ്ട്. അതൊന്നും ഞാന് ആവര്‍ത്തിക്കാന് ആഗ്രഹിക്കുന്നില്ല.\nആരോപണങ്ങള് ജനമനസ്സില് ഏശിയെന്നു തോന്നുന്നുണ്ടോ?\nഏയ്.. ഇല്ലില്ല. ഒരിക്കലുമില്ല. അതു ഞാന് നേരത്തെ പറയുന്നതാ. എന്നെ അറിയാവുന്നവര്‍ക്കറിയാം. നേതാവിനെ അടിച്ചാല് പ്രസ്ഥാനത്തെ തകര്‍ക്കാമല്ലോ. അതുകൊണ്ട് കേരള കോണ്‍ഗ്രസിനെ ഇഷ്ടപ്പെടാത്തവര്, കേരള കോണ്‍ഗ്രസിന്റെ വളര്‍ച്ചയെ ഭയപ്പെടുന്നവര്. അവരാണ് ഇതൊക്കെ ഉയര്‍ത്തുന്നത്.\nപി.സി. ജോര്‍ജിനെ ഒപ്പം കൂട്ടിയത് വേണ്ടായിരുന്നെന്ന് തോന്നിയിട്ടുണ്ടോ?\nഹഹഹ.. ആ ചോദ്യമങ്ങ് ഒഴിവാക്കാം. ഇതൊക്കെ എല്ലാവര്‍ക്കും അറിയാം. എന്നോടുള്ള ഇരിപ്പ് എന്താണന്നൊക്കെ എല്ലാവര്‍ക്കുമറിയാമല്ലോ. എനിക്കെതിരായ പ്രസ്താവനകളും പ്രസംഗങ്ങളും ആണല്ലോ മുഴുവന് ഉണ്ടായത്.\nകേരള കോണ്‍ഗ്രസ് ഇല്ലാത്ത ആദ്യ മുന്നണി ഘട്ടമാണല്ലോ ഇത്?\nകേരള കോണ്‍ഗ്രസ് ഇല്ലാത്ത ജനാധിപത്യ മുന്നണി ശക്തമല്ല. ശക്തമാണെന്ന് കാണിക്കാനുളള പ്രകടനങ്ങളൊക്കെ നടന്നു. ആളെക്കൂട്ടാന് ആര്‍ക്കാ അറിയാത്തെ. തിരഞ്ഞെടുപ്പു വരട്ടെ, കാണാം. കേരള കോണ്‍ഗ്രസ് ഇല്ലാത്ത മുന്നണി ശക്തമായിരിക്കില്ല.\nഞാന് പൂര്‍ണ സംതൃപ്തനാ. കര്‍ഷകജനതയ്ക്കും ഈ സമൂഹത്തിനും എത്രയോ കാര്യങ്ങള് ചെയ്യാന് കഴിഞ്ഞു എന്നുള്ളതാ സംതൃപ്തിക്ക് കാരണം. സ്ഥാനങ്ങള് വെറും അലങ്കാരമായി കൊണ്ടുനടക്കുകയല്ല ചെയ്തത്. കിട്ടിയ അവസരമൊക്കെ ഉപയോഗപ്പെടുത്തിയെന്ന് നിസംശയം പറയാം. 12 ബജറ്റ് അവതരിപ്പിച്ചു. ഒരേ മണ്ഡലത്തില്‍നിന്ന് പരാജയമില്ലാതെ തുടര്‍ച്ചയായി ജയിച്ചു. ജനങ്ങള്‍ക്ക് സ്നേഹവും താല്‍പര്യവും കൂടുകയാ. എനിക്ക് തിരിച്ചും. ജനങ്ങളാണ് എന്നെ താങ്ങിനിര്‍ത്തുന്നതെന്ന് എനിക്ക് നല്ല ബോധ്യമുണ്ട്.\n(ഇടയ്ക്ക് ഭാര്യ കുട്ടിയമ്മ അതിഥി മുറിയിലേയ്ക്ക് എത്തി നോക്കി. ശീലം അറിയാവുന്നതുകൊണ്ട് നോട്ടം കൊണ്ട്\nമാണിയോടു ചോദിച്ചു, ചായ വേണോ?)\nആദ്യം സിഗരറ്റ് ആയിരുന്നു. ചെയ്ന് സ്മോക്കര് ആയിരുന്നു ഞാന്. അത് ആരോഗ്യപ്രശ്നങ്ങളുമുണ്ടാക്കി. ഒരുപാട് പ്രതിജ്ഞയെടുത്തെങ്കിലും സിഗരറ്റിനെ വലിച്ചെറിയാനായില്ല. ഇനി ഒരിക്കലും വലിക്കില്ലന്ന് പ്രതിജ്ഞയെടുത്ത് തീവണ്ടിയില്‍നിന്ന് വലിച്ചെറിഞ്ഞു, കാറില്‍നിന്ന് വലിച്ചെറിഞ്ഞു, വിഴിഞ്ഞത്ത് കടലിലേയ്ക്ക് വലിച്ചെറിഞ്ഞു, റോമില് സെന്റ് പീറ്റേഴ്സ് ബസിലിക്കയുടെ മുന്നില്, പ്രാര്‍ത്ഥനയ്ക്കു ശേഷം, ഒരു 555 സിഗരറ്റ് പാക്കറ്റ് അവിടെ വച്ചു. ഇനി വലിയില്ലെന്ന് പ്രതിജ്ഞയെടുത്തു. പക്ഷെ... എല്ലാം പരാജയപ്പെട്ടു. അവസാനം മൂത്ത മകള് എല്‍സമ്മേടെ പ്രസവത്തിന് ഇച്ചിരെ കോംപ്ലിക്കേഷനുണ്ടായി. എല്ലാവര്‍ക്കും ടെന്‍ഷന്. എന്തു സംഭവിക്കുമെന്ന പേടി. അവസാനം അവള്‍ക്കു വേണ്ടി എല്ലാവരും പ്രാര്‍ത്ഥിച്ചു. ഞാനും. പ്രാര്‍ത്ഥനയ്ക്കിടെ എനിക്കേറ്റവും ഇഷ്ടമുള്ള വസ്തു-സിഗരറ്റ്- ഞാന് ഉപേക്ഷിക്കാന് തീരുമാനിച്ചു. പിന്നെ ആ തീരുമാനം മാറ്റിയിട്ടില്ല.\nഅത് ഈ പുകവലിയുടെ തുടര്‍ച്ചയാ.\nഅങ്ങനെ നിഷ്ഠയൊന്നുമില്ല. ഏതു ഭക്ഷണവും എപ്പൊ കിട്ടിയാലും കഴിക്കും. ഇന്ന കറി വേണമെന്നോ ഇന്ന രുചി വേണമെന്നോ ഒന്നുമില്ല. ഭക്ഷണകാര്യത്തില് എനിക്ക് ഒരു നിര്‍ബന്ധവുമില്ല.\nപുലര്‍ച്ചെ എപ്പൊ എഴുന്നേല്‍ക്കും?\nഅഞ്ചേമുക്കാല് അല്ലങ്കില് ആറുമണിക്ക് എഴുന്നേക്കും. പക്ഷെ പന്ത്രണ്ടരയാകാതെ കിടക്കുകേല. ചില ദിവസങ്ങളില് രാവിലെ പള്ളിയില് പോകും. നടപ്പോ മറ്റ് വ്യായാമങ്ങളോ ഒന്നുമില്ല. പക്ഷെ അതൊരു ബുദ്ധിമുട്ടായി ചിലപ്പോ തോന്നുന്നുണ്ട്.\nഭാര്യ കുട്ടിയമ്മയെക്കുറിച്ച് ഇടയ്ക്ക് പറയാറുണ്ടല്ലോ.\nഹ..ഹ.. ഭാര്യക്ക് അങ്ങനെ എന്നെക്കുറിച്ച് പരിഭവമൊന്നുമില്ല. എനിക്ക് സപ്പോര്‍ട്ടുമുണ്ട്. എപ്പഴും പരിഭവമാണങ്കില് അതു നമ്മക്കും ബുദ്ധിമുട്ടാകും. മക്കടെ കാര്യം, വിദ്യാഭ്യാസകാര്യം എല്ലാം ഭാര്യയാണ് അന്വേഷിക്കുന്നത്. ഇത്രയും നല്ലൊരു ഭാര്യ ഉണ്ടായതു കൊണ്ടാണ് എനിക്ക് ഇത്ര വിജയിക്കാനായത്.\nപാലായിലെ വീട്ടിലെ ആള്‍തിരക്ക് ആസ്വദിക്കുന്നുണ്ടോ?\nആള്‍ക്കൂട്ടം ഒരിക്കലും എനിക്ക് അലര്‍ജിയല്ല. കൂടുതല് ആളുകള് വരുമ്പോഴും ഞാനവരെ ഓരോരുത്തരെയും കാണാനാണ് ശ്രമിക്കാറ്. ഒരാളെയും കാണാതെയോ പ്രശ്നങ്ങള് കേള്‍ക്കാതെയോ പരിഹാരമുണ്ടാക്കാന് ശ്രമിക്കാതെയോ ഇതുവരെ ഉണ്ടായിട്ടില്ല.\nചിലപ്പോള് അങ്ങ് സ്വയം വിശേഷിപ്പിക്കുന്നതുപോലും മാണിസാര് എന്നാണല്ലോ?\nഅയ്യോ.., അത്... ജനങ്ങള്. അവരില്‍നിന്ന് അങ്ങനെ ഉണ്ടായി വന്നതാ.\nഏറെ ഇഷ്ടപ്പെട്ട സ്ഥലം?\nവിഴിഞ്ഞം ഗസ്റ്റ് ഹൗസ്, കണ്ണൂര് ഗസ്റ്റ് ഹൗസ്, എറണാകുളം ബോള്‍ഗാട്ടി പാലസ്.\nകെ.എം മാണിയെ സ്വയം വിലയിരുത്തിയാല്?\nസ്വയം പറഞ്ഞാല് അത് മോശമല്ലേ? എന്നാലും പറയാം. എനിക്ക് ശത്രുവിരോധമില്ലന്നതാണ് ഞാന് എന്നില് കാണുന്ന നല്ല ഗുണം. എനിക്ക് ശത്രുക്കള് ഏറെയുണ്ട്. ഞാന് ശത്രുസ്നേഹിയാണന്നാണ് പാര്‍ട്ടിക്കാര് പറയുന്നത്. വിരോധികള്‍ക്ക് കൂടുതല് ഉപകാരം ചെയ്യും എന്നാണ് അവര് പറയുക. ശത്രുസ്നേഹമാണ് എനിക്ക്.\nതൃശിനാപ്പള്ളിയിലെ പഠനകാലമാണോ കെ.എം. മാണിയെ വളര്‍ത്തിയത്?\nഅക്കാലം എനിക്ക് നല്ല അച്ചടക്കം വന്നു. അത് ഏറ്റവും നല്ല വിദ്യാഭ്യാസ സ്ഥാപനവുമാണ്. പഠനരീതി, അധ്യാപകര് എല്ലാം മികച്ചത്. പിന്നെ തേവര എസ്.എച്ച്. കോളജിലേക്കാ വന്നത്. നേതൃവാസന സമ്മാനിച്ചത് തേവര കോളജാണ്. പൊതുപ്രവര്‍ത്തനം, യൂണിയന് പ്രവര്‍ത്തനം ഒക്കെ തുടങ്ങിയതും അവിടെയാണ്. പിന്നെ അഭിഭാഷകനായി കോഴിക്കോട്ടാണ് പ്രാക്ടിസ് തുടങ്ങിയത്. പിതാവിന് മലബാറില് കുറച്ച് സ്ഥലം ഉണ്ടായിരുന്നു. അതുകൊണ്ടാ അവിടെ തങ്ങിയത്. കൃഷിയും നോക്കാം വക്കീല് പണിയും നടത്താം. ജസ്റ്റിസ് ഗോവിന്ദമേനോന്റെ ചേംബറിലായിരുന്നു ഞാന്. അത് നല്ലപോലെ കേസ് പഠിക്കാന് അവസരം തന്നു. നല്ല അഭിഭാഷക പരിശീലനവും കിട്ടി.\nപാലായിലെ ഇനിയുള്ള സ്വപ്നപദ്ധതി?\nപാലാ ഇപ്പൊഴൊരു വിദ്യാഭ്യാസ ഹബ് അല്ലേ? ട്രിപ്പിള് ഐ.ഐ.ടി. കൊണ്ടുവന്നു. അത് ജോസ് കെ.മാണിയുടെ സംഭാവനയാ. ഇനിയും വികസനം വേണം. പക്ഷെ കേരളത്തിലെ ഏറ്റവും വലിയ വികസിത മണ്ഡലം പാലായാണെന്ന് ധൈര്യമായി പറയാം.\nപാലാ എന്നൊരു മണ്ഡലം ഇല്ലായിരുന്നെങ്കില്?\nജനങ്ങളുമായി ഇഴുകി ചേര്‍ന്ന് ജനകീയപ്രശ്നങ്ങള് ഏറ്റെടുത്താല് എവിടെയും വിജയിക്കാം. സേവനരംഗത്ത് കാപട്യം ഉണ്ടാകാന് പാടില്ല. വോട്ടിനുവേണ്ടിയാകരുത് സേവനം. വേട്ടിനായി സേവനം ചെയ്താല് പരായജയപ്പെടും. അല്ലെങ്കില് വിജയിക്കാം.\nകേരള കോണ്‍ഗ്രസ് പലതവണ പിളര്‍ന്നു. പക്ഷെ താങ്കള്‍ക്കൊപ്പം എപ്പോഴും ആളുകള് ഉണ്ടായിരുന്നു. എന്തുകൊണ്ടാണെന്ന് ചിന്തിച്ചിട്ടുണ്ടോ?\nഅതാണ് ജനങ്ങള്‍ക്കുള്ള വിശ്വാസം. പിന്നെ എന്നോടുള്ള സ്നേഹം. എന്റെ രാഷ്ട്രീയ ചരിത്രം. ഇതുകൊണ്ടൊക്കെയാകാം.\nമറ്റ് മുന്നണികളിലെ നേതാക്കളുമായി എങ്ങനെ?\nഞാന് എല്ലാവരുമായും സൗഹൃദത്തിലാണ്. ഇടതു മുന്നണിയിലായിരിക്കെ അങ്ങനെ. യു.ഡി.എഫില് ആയിരിക്കെ അങ്ങനെ. എനിക്ക് സൗഹൃദമുള്ള എല്ലാവര്‍ക്കും എന്നോട് സ്നേഹമുണ്ടോന്ന് എനിക്കറിയത്തില്ല. യു.ഡി.എഫ്. വിട്ടശേഷവും യു.ഡി.എഫ്. നേതാക്കളുമായി നല്ല ബന്ധമാണ്.\nശുപാര്‍ശക്കാരെ ആരെയും നിരാശരാക്കാറില്ലല്ലോ?\nആരെയും നിരാശരാക്കാറില്ല. എന്നുവച്ച് കള്ളത്തരത്തിന് ശുപാര്‍ശ ചെയ്യാറില്ല. ജനുവിന് ആയ സങ്കടങ്ങളാണെന്ന് തോന്നിയാല് പറ്റുന്നത് ചെയ്യും. അവരുടെ കൂടെ ഞാനുണ്ടാകും.\nനല്ലൊരു അഭിഭാഷകനായേനേ. എനിക്ക് നിയമത്തോട് വല്യ ഇഷ്ടമാ. ഇപ്പഴുമതെ. നിയമപഠനം എന്റെ ജീവിതത്തിന്റെ ഭാഗമാ. ലോ ജേര്‍ണല്‍സ് ഇപ്പോഴും വായിക്കും.\nജോസ് കെ. മാണി എന്ന എം.പിയെ എങ്ങനെ വിലയിരുത്തുന്നു?\n....അതിപ്പം ഞാന് അവനെ വിലയിരുത്തിയാല് ശരിയാകുമോ? എം.പി എന്ന നിലയില് അവനൊരു വിജയമാ. അവനും ചെയ്യാവുന്ന കാര്യങ്ങളേ പറയൂ. പറയുന്ന കാര്യങ്ങള് ചെയ്യും. ജനങ്ങള്‍ക്കൊപ്പം നില്‍ക്കും. വികസന തല്‍പരനാ അവന്. ഞാമ്പറഞ്ഞില്ലേ, വലവൂരെ ട്രിപ്പിള് ഐ.ഐ.ടിയൊക്കെ പുള്ളിയാ കൊണ്ടുവരുന്നേ. പിന്നെ കുറവിലങ്ങാട്ടെ സയന്‍സ് സിറ്റി. അതല്ലേ ഓരോ തെരഞ്ഞെടുപ്പിലും ജോസിന് വോട്ടു കൂടുകയാ. അതൊക്കെ തെളിയിക്കുന്നത് അവനെ ജനങ്ങള്‍ക്ക് ഇഷ്ടമാന്നാ.\nതാങ്കള് എപ്പോഴും ഫ്രഷ് ആയാണല്ലോ കാണുന്നത്?\nഅതു ഞാന് നേരത്തെ പല തവണ കുളിക്കുമാരുന്നു. രാവിലെ, ഉച്ചയ്ക്ക്, വൈകിട്ട്.. പിന്നെ ഇടയ്ക്ക് എവിടെയെങ്കിലും ഇറങ്ങിയിട്ട് വിയര്‍ത്തു വന്നാല് അപ്പോഴേ കുളിക്കും. ഇപ്പോ അത്രേം തവണയില്ല.\nകേരള കോണ്‍ഗ്രസുകളിലെ പിളര്‍പ്പ് സങ്കടപ്പെടുത്താറില്ലേ?\nതീര്‍ച്ചയായും, ഓരോ പിളര്‍പ്പും സങ്കടമാണ്.\nഒരുപാട് സങ്കടപ്പെട്ടു. അന്നു ഞാന് പറഞ്ഞില്ലേ, വീടു വിട്ടുപോരുന്ന മകന്റെ മാനസികാവസ്ഥയാണ് എനിക്കെന്ന്. യു.ഡി.എഫ്. വിട്ടുപോന്നതും ദുഃഖത്തോടെയാണ്.\nരാഷ്ട്രീയമേഖലയിലെ മാറ്റമായി തോന്നുന്നത്?\nഇന്നിപ്പോ പബ്ലിസിറ്റിയുടെ പുറകെയാണ് എല്ലാവരും. പബ്ലിസിറ്റി കിട്ടുന്ന കാര്യങ്ങള് ചെയ്യും, അവിടെ മാത്രം പോകും, മറ്റുള്ളത് വിട്ടുകളയും. അത് ശരിയല്ല. പബ്ലിസിറ്റി അഗ്രഹിച്ചാല് അതിന്റെ മൂല്യം പോയി. പിന്നെ, രാഷ്ട്രീയത്തില് മൂല്യങ്ങളില് മാറ്റം വന്നു. കസേര രാഷ്ട്രീയം, ഷര്‍ട്ടുടയാത്ത രാഷ്ട്രീയം. അതല്ലേ ഇപ്പോള്. സുഖമായ രംഗമാണ് രാഷ്ട്രീയം എന്ന ധാരണയിലാണ് പലരും ഈ രംഗത്തത്തോട്ടുവരുന്നത്. കഠിനമായി അധ്വാനിച്ചില്ലേല്, ആത്മാര്‍ത്ഥമായി സേവനം ചെയ്തില്ലേല് രാഷ്ട്രീയത്തില് രക്ഷയില്ല. കുറച്ചുകഴിയുമ്പോ പിന്തള്ളപ്പെടും.\nആം ആദ്മി പാര്‍ട്ടിയെ എങ്ങിനെ കാണുന്നു?\nഅത് കുഴപ്പമില്ല. പാവപ്പെട്ടവരുടെ പാര്‍ട്ടിയെന്ന് പറയുന്നുണ്ടങ്കിലും അത്രയൊന്നും ചെയ്യുന്നില്ല. അവരുടെ ആശയങ്ങളും ആദര്‍ശങ്ങളും നല്ലതാണ്.\nകേരള കോണ്‍ഗ്രസില് അല്ലായിരുന്നെങ്കില് കൂടുതല് ഉയരത്തിലെത്താമായിരുന്നു എന്ന് തോന്നിയിട്ടുണ്ടോ?\nഅതു പറഞ്ഞാ എനിക്ക് നിരാശയുണ്ടന്ന് തോന്നുകേലേ? നല്ലൊരു വക്കീലാണേല് ഏതു കോടതിയില് പ്രാക്ടീസ് ചെയ്താലും മുന്നേറാം. ഹൈക്കോടതിയില്‍തന്നെ വരണമെന്നില്ല. അത്രേയുള്ളു. എവിടെയെന്നുള്ളതല്ല, എങ്ങിനെ ചെയ്യുന്നു എന്നതാണ്. എനിക്ക് മാനസികമായി വിഷമമില്ല. ഞാന് ഏറ്റെടുത്ത ജോലികള് എന്റെ തലത്തില് ഞാന് ഭംഗിയായി ചെയ്തിട്ടുണ്ട്.\nContent highlights: interview with veteran politician KM Mani\nകൈപിടിച്ചു നടത്തിയ അച്ചാച്ചന്റെ കരുതല് ഇനിയില്ല ... ജോസ് കെ മാണിയുടെ ഫെയ്‌സ്ബുക്ക് കുറിപ്പ്\nഇടതു ചാടിയും വലതു മറിഞ്ഞും വേരുറപ്പിച്ച മാണി\nഅധ്വാനവര്‍ഗ സിദ്ധാന്തത്തിന്റെ ഉപജ്ഞാതാവും പ്രയോക്താവും ആയ ഒരേ ഒരു മാണി


വിഎച്ച്പി തിരഞ്ഞെടുപ്പില് തൊഗാഡിയ പിന്തുണച്ച സ്ഥാനാര്‍ഥിയെ തോല്‍പ്പിച്ച് മോദി പക്ഷം; ബദല് സംഘടനയ്ക്ക് സാധ്യത..!! - FUTURELINE\nവിഎച്ച്പി തിരഞ്ഞെടുപ്പില് തൊഗാഡിയ പിന്തുണച്ച സ്ഥാനാര്‍ഥിയെ തോല്‍പ്പിച്ച് മോദി പക്ഷം; ബദല് സംഘടനയ്ക്ക് സാധ്യത..!!\nവിശ്വഹിന്ദുപരിഷത്ത് രാജ്യാന്തര പ്രസിഡന്റ് തിരഞ്ഞെടുപ്പില് പ്രവീണ് തൊഗാഡിയ പിന്തുണച്ച സ്ഥാനാര്‍ഥിക്ക് കനത്ത തോല്‍വി. നരേന്ദ്ര മോദി പക്ഷക്കാരനും ഹിമാചല്‍പ്രദേശ് മുന് ഗവര്‍ണറുമായ വി.എസ്.കോക്‌ജെയാണ് തൊഗാഡിയ പിന്തുണച്ച രാഘവറെഡ്ഢിയെ പരാജയപ്പെടുത്തിയത്. 192 അംഗ തിരഞ്ഞെടുപ്പ് സമിതിയില് 131 പേരും കോക്‌ജെയെ പിന്തുണ നല്‍കിയപ്പോള് തൊഗാഡിയയുടെ വിശ്വസ്തനും അധ്യക്ഷനുമായിരുന്ന രാഘവ് റെഡ്ഡിക്ക് 60 വോട്ടുകള് മാത്രമാണ് ലഭിച്ചത്.\nഇതോടെ രാജ്യാന്തര വര്‍ക്കിങ് പ്രസിഡന്റ് സ്ഥാനം തൊഗാഡിയയ്ക്ക് നഷ്ടമായി. പ്രസിഡന്റ് ആണ് വര്‍ക്കിങ് പ്രസിഡന്റിനെ നോമിനേറ്റ് ചെയ്യേണ്ടത്. പ്രവീണ് തൊഗാഡിയ വഹിച്ചിരുന്ന വര്‍ക്കിങ് പ്രസിഡന്റ് സ്ഥാനത്തേക്ക് വി.എസ്. കോക്‌ജെ അലോക് കുമാറിനെ നാമനിര്‍ദേശം ചെയ്തതോടെയാണ് തൊഗാഡിയയുടെ സ്ഥാനം തെറിച്ചത്.\nഅതേസമയം തിരഞ്ഞെടുപ്പില് കൃത്രിമം നടന്നതായി പ്രവീണ് തൊഗാഡിയ ആരോപിച്ചു. പുതിയ സാഹചര്യത്തില് ബദല് ഹിന്ദു സംഘടനയ്ക്കു തൊഗാഡിയ രൂപം നല്‍കുമെന്നാണു സൂചന. അയോധ്യയില് രാമക്ഷേത്ര നിര്‍മാണം ആരംഭിക്കണമെന്ന ആവശ്യവുമായി 17ന് അദ്ദേഹം അനിശ്ചിതകാല നിരാഹാരം ആരംഭിക്കും.\nസംഘപരിവാര് സംഘടനകളില് തൊഗാഡിയയെ ഒതുക്കാന് നരേന്ദ്ര മോദി ഉള്‍പ്പെടുന്ന പക്ഷം നിരന്തരം ശ്രമിക്കുകയാണെന്ന് നേരത്തെ ആരോപണം ഉയര്‍ന്നിരുന്നു. തൊഗാഡിയ തന്നെ ഇക്കാര്യം ആവര്‍ത്തിക്കുകയും ചെയ്തു. വ്യാജ ഏറ്റുമുട്ടലിലൂടെ തന്നെ വധിക്കാന് ശ്രമംനടക്കുന്നതായി അദ്ദേഹം പറഞ്ഞിരുന്നു. പിന്നില് ഗുജറാത്ത്, രാജസ്ഥാന് പൊലീസുകളാണെന്നും തൊഗാഡിയ ആരോപിച്ചു. അന്ന് ദുരൂഹസാഹചര്യത്തില് കാണാതായ തൊഗാഡിയയെ അഹമ്മദാബാദിലെ ഒരു പാര്‍ക്കില് അബോധാവസ്ഥയില് പിന്നീട് കണ്ടെത്തുകയായിരുന്നു.\nNext: നവജാത ശിശുവിനെ അഴുക്ക് ചാലില് ഉപേക്ഷിച്ച നിലയില് കണ്ടെത്തി..!!\nമുഖ്യമന്ത്രിയും ഉമ്മന് ചാണ്ടിയും കൂടിക്കാഴ്ച നടത്തി…


ഫേസ്ബുക്ക് സുഹൃത്ത് വിരുന്നിന് വന്നു; മൊബൈല് ഫോണുമായി മുങ്ങി, ഫേസ്ബുക്ക് തന്നെ വേണ്ടെന്ന് വെച്ച് കൊണ്ടോട്ടിയിലെ മുസ്ലിയാര് - BIGNEWSLIVE | Latest Malayalam News\nഫേസ്ബുക്ക് സുഹൃത്ത് വിരുന്നിന് വന്നു; മൊബൈല് ഫോണുമായി മുങ്ങി, ഫേസ്ബുക്ക് തന്നെ വേണ്ടെന്ന് വെച്ച് കൊണ്ടോട്ടിയിലെ മുസ്ലിയാര്\nകാളിക്കാവ്; ഫേസ്ബുക്കിലൂടെ പരിചയപ്പെട്ട യുവാവ് വീട്ടില് വിരുന്ന് വന്ന് യുവാവ് തിരികെ പോയത് മുസ്ലിയാരുടെ ഫോണുമായി. കൊണ്ടോട്ടി നെടിയിരുപ്പിലെ ഒരു മുസ്ലിയാര്‍ക്കാണ് എട്ടിന്റെ പണി കിട്ടിയത്. മമ്പാട്ടുമൂല സ്വദേശിയായ യുവാവ്, മണ്ണാര്‍ക്കാട്ടുകാരന് എന്ന നിലയ്ക്കാണ് മുസ്ലിയാരുമായി ചങ്ങാത്തം സൃഷ്ടിച്ചത്.\nസന്ദേശങ്ങളിലൂടെ ഇരുവരും അടുത്ത സുഹൃത്തുക്കളുമായി. ഒരാഴ്ചയ്ക്കുശേഷം മമ്പാട്ടുമൂല സ്വദേശി നെടിയിരുപ്പിലെത്തി. രാത്രി മടങ്ങിപ്പോകാന് കഴിയില്ലെന്നു പറഞ്ഞ സുഹൃത്തിന് മുസ്ലിയാര് തന്റെ മുറിയില് വിരുക്കുകയും ചെയ്തു. എന്നാല് മുസ്ലിയാര് പുറത്തുപോയ തക്കംനോക്കി സുഹൃത്ത് ഫോണുമായി മുങ്ങുകയായിരുന്നു.\nപിന്നാലെ, ഫോണ് നഷ്ടപ്പെട്ട വിവരം മുസ്ലിയാര് കൊണ്ടോട്ടി പോലീസില് പരാതിപ്പെട്ടു. അവര് കാളികാവ് പോലീസിന് കൈമാറി. മമ്പാട്ടുമൂല സ്വദേശിയെ കണ്ടെത്തിയ പോലീസ് ചൊവ്വാഴ്ച ഇയാളെക്കൊണ്ടുതന്നെ ഫോണ് തിരിച്ചേല്‍പ്പിച്ച് പരാതിക്ക് തീര്‍പ്പ് കല്‍പ്പിക്കുകയും ചെയ്തു. എന്നാല്, ഇനി ഫേസ്ബുക്കുതന്നെ വേണ്ടെന്ന് തീരുമാനിച്ചിരിക്കുകയാണ് മുസ്ലിയാര്. ഇക്കാര്യം മനസില് ഉറപ്പിച്ചാണ് അദ്ദേഹം പോലീസ് സ്‌റ്റേഷനില് നിന്ന് ഇറങ്ങിയത്.\nTags: facebook friendlooted byMusliyar phone


ആഫ്രിക്കയെ ആഗർ വിഴുങ്ങി | Sports | Deshabhimani | Sunday Feb 23, 2020\nആഫ്രിക്കയെ ആഗർ വിഴുങ്ങി\nആഷ്‌ടൺ ആഗറിന്റെ പന്തുകളിൽ കറങ്ങി വീണ ദക്ഷിണാഫ്രിക്കയ്‌ക്ക് ട്വന്റി–-20 ക്രിക്കറ്റിൽ നാണക്കേടിന്റെ ദിനം. ഓസ്‌ട്രേലിയയുമായുള്ള ആദ്യ കളിയിൽ 89 റണ്ണിനാണ് ദക്ഷിണാഫ്രിക്ക പുറത്തായത്. 107 റണ്ണിന്റെ തോൽവി. ട്വന്റി–-20യിൽ അവരുടെ ഏറ്റവും വലിയ പതനം.\nഓസീസ് അടിച്ചുകൂട്ടിയത് ആറിന് 196. ദക്ഷിണാഫ്രിക്ക 14.3 ഓവറിൽ കളംവിട്ടു. ഹാട്രിക് ഉൾപ്പെടെ നാലോവറിൽ 24 റൺ വഴങ്ങി അഞ്ച് വിക്കറ്റ് എടുത്ത ആഗർ ഓസീസിന്റെ വിജയശിൽപ്പിയായി. ജയത്തോടെ ഓസീസ് ഒന്നാം റാങ്കിലെത്തി. ട്വന്റി–-20യിൽ തുടർച്ചയായ എട്ടാം ജയമാണ് ഓസീസിന്. ബൗളിങ്ങിലും ഫീൽഡിങ്ങിലും ഒരുപോലെ നിരാശപ്പെടുത്തി ദക്ഷിണാഫ്രിക്ക. ബാറ്റിങ് നിരയിൽ പിടിച്ചുനിൽക്കാൻ ശ്രമിച്ചത് മുൻ ക്യാപ്‌റ്റൻ ഫാഫ് ഡു പ്ലെസിസ് (22 പന്തിൽ 25) മാത്രം.\nഡു പ്ലെസിസിന്റെ പുറത്താകലോടെയായിരുന്നു ദക്ഷിണാഫ്രിക്കയുടെ സമ്പൂർണ തകർച്ചയുടെ തുടക്കം. ആഗറിന്റെ ആദ്യ ഇര. എട്ടാം ഓവറിന്റെ അഞ്ചാം പന്തിൽ ആൻഡിൽ ഫെഹ്‌ളുക്വായോ വിക്കറ്റിന് മുന്നിൽ കുരുങ്ങി. ആറാം പന്തിൽ ഡ്വെയ്‌ൽ സ്‌റ്റെയ്‌ൻ ആരോൺ ഫിഞ്ചിന്റെ കൈകളിലുമൊതുങ്ങി. ബ്രെറ്റ് ലീക്ക് ശേഷം ട്വന്റി–-20യിൽ ഹാട്രിക് നേടുന്ന ഓസീസ് ബൗളറാണ് ആഗർ.\nആദ്യം ബാറ്റ് ചെയ്‌ത ഓസീസിനുവേണ്ടി ക്യാപ്‌റ്റൻ ആരോൺ ഫിഞ്ച് (27 പന്തിൽ 42), സ്‌റ്റീവ് സ്‌മിത്ത് (32 പന്തിൽ 45) എന്നിവർ റണ്ണടിച്ചു. ആഗർ അവസാന ഘട്ടത്തിൽ ഒമ്പത് പന്തിൽ 20 റണ്ണുമായി ഓസീസിന് കൂറ്റൻ സ്‌കോർ ഒരുക്കി. രണ്ടാം ട്വന്റി–-20 ഇന്നാണ്.


പ്രമേഹം സ്ത്രീകളില് ഹൃദ്രോഗ സാധ്യത കൂട്ടും\n25 Feb 2017 8:04 AM GMT\nജീവിത ശൈലീ രോഗങ്ങളായ ഹൃദ്രോഗവും പ്രമേഹവും സ്ത്രീകളെ സാധാരണയായി ബാധിക്കാറില്ല; കുറഞ്ഞത് ആര്‍ത്തവ വിരാമം വരെയെങ്കിലും. എന്നാല് പ്രമേഹം ഉണ്ടെങ്കില് സ്ഥിതി മറിച്ചാകും. പറയുന്നത് നാഷണല് ഹാര്‍ട്ട് ലങ് ആന്‍ഡ് ബ്ലഡ് ഇന്‍സ്റ്റിട്യൂട്ടിലെ വാസ്‌കുലാര് ബയോളജി ആന്‍ഡ് ഹൈപ്പര് ടെന്‍ഷന് വിഭാഗത്തിലെ ക്രിസ്റ്റീന് മാരിക് ബില്‍കന് ആണ്.\nഏത് പ്രായക്കാരിലും പ്രമേഹം ഹൃദ്രോഗ സാധ്യത വര്‍ധിപ്പിക്കും. പ്രത്യേകിച്ചും സ്ത്രീകളില് പുരുഷന്‍മാരേക്കാള് ഹൃദ്രോഗത്തിനും പ്രമേഹത്തിനും ഉള്ള സാധ്യത ഇരട്ടിയാണ്. ശരീരത്തിന് ഇന്‍സുലിന് വേണ്ട രീതിയില് ഉല്പാദിപ്പിക്കാനാകാത്ത അവസ്ഥയാണ് ടൈപ്പ് 1 പ്രമേഹം. ഇന്‍സുലിന് വേണ്ട രീതിയില് ഉപയോഗിക്കാനാകാത്ത അവസ്ഥയാണ് ടൈപ്പ്2പ്രമേഹം. ഇത് രക്തത്തിലെ പഞ്ചസാരയുടെ അളവ് കൂട്ടുന്നു. കാല ക്രമേണ ഇത് രക്തക്കുഴലുകളെയും നാഡികളെയും തകരാറിലാക്കുകയും പ്രമേഹ രോഗികളില് ഹൃദ്രോഗത്തിനും പക്ഷാഘാതത്തിനും ഉള്ള സാധ്യത കൂട്ടുകയും ചെയ്യുന്നു.\nനിയന്ത്രണ വിധേയം അല്ലാത്ത പ്രമേഹം, കാഴ്ച നഷ്ടപ്പെടാനും വൃക്ക തകരാറിനും കാല് മുറിച്ചു മാറ്റേണ്ട അവസ്ഥക്കും കാരണമാകും. പ്രമേഹം ഇല്ലാത്തവരെ അപേക്ഷിച്ച് ഹൃദയ സംബന്ധമായ രോഗങ്ങള് വരാനുള്ള സാധ്യത പ്രമേഹ രോഗികളില് നാലിരട്ടി ആണെന്ന് ക്ലീവ് ലാന്‍ഡ് ക്ലിനിക് പറയുന്നു. അമേരിക്കന് ഡയബറ്റിസ് അസോസിയേഷന് പറയുന്നത് പ്രമേഹ രോഗികളായ സ്ത്രീകള്‍ക്ക് പ്രമേഹം ഇല്ലാത്തവരെ അപേക്ഷിച്ച് രണ്ടാമത് ഹൃദയാഘാതം ഉണ്ടാകാനുള്ള സാധ്യത രണ്ടിരട്ടിയും ഹൃദയത്തിന്റെ പ്രവര്‍ത്തനം നിലയ്ക്കാനുള്ള സാധ്യത നാലിരട്ടിയും ആണെന്നാണ്.\nപ്രമേഹം ഉണ്ടെങ്കില് ഹൈപ്പര് ടെന്‍ഷന് വരാനുള്ള സാധ്യത പുരുഷന്മാരില് ഇരട്ടിയും സ്ത്രീകളില് നാലിരട്ടിയും ആണെന്ന് മാരിക് ബില്‍കന് പറയുന്നു. ആര്‍ത്തവ വിരാമം സംഭവിക്കാത്ത സ്ത്രീകളില് ഹൃദ്രോഗം വരാതിരിക്കാനുള്ള ഒരു സംരക്ഷണ ഘടകം ഉണ്ട്. പ്രമേഹം ഈ ഘടകത്തെ ഇല്ലാതാക്കുന്നു. ഈസ്ട്രജന് ഹോര്‌മോണുമായി ബന്ധപ്പെട്ടതാണത്. പുരുഷന്‍മാരെപ്പോലെ ചെറുപ്പ കാലത്ത് സ്ത്രീകളില് ഹൃദ്രോഗം ഉണ്ടാകുന്നില്ല. എന്നാല് ഒരിക്കല് പ്രമേഹ രോഗം ബാധിച്ചാല് ഈ സംരക്ഷിത ഘടകം നഷ്ടപ്പെടുന്നു.\n2011-ല് മാരിക് ബില്‍കന്, ആര്‍ത്തവ വിരാമം സംഭവിക്കാത്ത ഫിന്‍ലന്‍ഡുകാരായ ഒരു ചെറിയ സംഘം സ്ത്രീകളെ പഠന വിധേയരാക്കി. ഇവര് ടൈപ്പ് 1 പ്രമേഹം ബാധിച്ചവര് ആയിരുന്നു. ഇവരുടെ ശരീരത്തില് ഈസ്ട്രജന്റെ അളവ് ആവശ്യമായതിലും കുറവ് ആണെന്ന് കണ്ടു. ഈസ്ട്രജന് നില കുറഞ്ഞത് കൊണ്ടാണോ അവര്‍ക്ക് പ്രമേഹം വന്നത് എന്നറിയില്ല. ഈസ്ട്രജന് ആണ് സംരക്ഷണം നല്‍കുന്നത് എന്ന് കരുതിയാല് പ്രമേഹ രോഗികളായ, ഹൃദ്രോഗ സാധ്യത കൂടുതലുള്ള പുരുഷന്മാരില് ഈസ്ട്രജന്റെ അളവ് കൂടുതലും ടെസ്റ്റോസ്റ്റീറോണിന്റെ അളവ് കുറവും ആണ്. സ്ത്രീകളില് ഇതിന് വിപരീതവും ആണ്.\nഈസ്ട്രജന്റെ കൂടിയ അളവ് പുരുഷന്മാരെ സംരക്ഷിക്കുന്നില്ല. പ്രമേഹം ഉള്ള സ്ത്രീകളില് പ്രമേഹം ഇല്ലാത്ത സ്ത്രീകളെ അപേക്ഷിച്ച് ടെ സ്റ്റോസ്റ്റീറോണിന്റെ അളവ് കൂടുതലാണ്. സാധാരണ സ്ത്രീകളെ അപേക്ഷിച്ച് ടൈപ്പ് 1 പ്രമേഹം ബാധിച്ചവരില് ഹൃദ്രോഗം മൂലമുള്ള മരണത്തിനുള്ള സാധ്യത വളരെ കൂടുതല് ആണെന്ന് താന് നടത്തിയ പഠനത്തില് തെളിഞ്ഞതായി ബില്‍കന് പറയുന്നു. പ്രമേഹ രോഗികളായ സ്ത്രീകള് ഹൃദ്രോഗ സാധ്യതയുടെ അപകടത്തെപ്പറ്റി മനസിലാക്കിയിരിക്കണമെന്നും അതേപ്പറ്റി ബോധവതികള് ആയിരിക്കണം എന്നും ബില്‍കന് കൂട്ടിച്ചേര്‍ത്തു.\nBloodInstitute BloodPressure hypertension Lung NationalHeart


72 മണിക്കൂറിനകം സൗദിയിലെത്താന് പ്രവാസികളുടെ നെട്ടോട്ടം; ടിക്കറ്റുകള് കിട്ടാനില്ല | expats struggle to enter saudi arabia before lock down comes in to effect\n72 മണിക്കൂറിനകം സൗദിയിലെത്താന് പ്രവാസികളുടെ നെട്ടോട്ടം; ടിക്കറ്റുകള് കിട്ടാനില്ല\nKozhikode, First Published 13, Mar 2020, 5:52 PM IST\nകൊവിഡ് 19 ഭീഷണിയെത്തുടര്‍ന്ന് നേരിട്ടുള്ള വിമാന സര്‍വീസുകള് സൗദി അറേബ്യ അവസാനിപ്പിക്കുകയാണെന്ന് കഴിഞ്ഞ ദിവസമാണ് അറിയിപ്പ് വന്നത്. മടങ്ങാഗ്രഹിക്കുന്നവര്‍ക്ക് 72 മണിക്കൂര് സമയവും അനുവദിച്ചു. ഇതോടെയാണ് എന്ത് വിലകൊടുത്തും വിമാന ടിക്കറ്റ് സ്വന്തമാക്കാന് പ്രവാസികള് ശ്രമം തുടങ്ങിയത്.\nകോഴിക്കോട്: കൊറോണ വൈറസ് ബാധയുടെ പശ്ചാത്തലത്തില് പ്രവാസികള്‍ക്കും മറ്റ് രാജ്യങ്ങളിലുള്ള സൗദി പൗരന്മാര്‍ക്കും രാജ്യത്തേക്ക് മടങ്ങിയെത്താന് സൗദി അറേബ്യ 72 മണിക്കൂര് സമയം അനുവദിച്ചിരിക്കെ എത്ര വില കൊടുത്തും വിമാന ടിക്കറ്റ് സ്വന്തമാക്കാനുള്ള നെട്ടോട്ടത്തിലാണ് പ്രവാസികള്. നാല് ഇരട്ടിയോളം പണം നല്‍കാന് തയ്യാറായിട്ടും ടിക്കറ്റുകള് ലഭ്യമാവുന്നില്ലെന്ന് പലരും പരാതിപ്പെടുന്നു.\nകൊവിഡ് 19 ഭീഷണിയെത്തുടര്‍ന്ന് നേരിട്ടുള്ള വിമാന സര്‍വീസുകള് സൗദി അറേബ്യ അവസാനിപ്പിക്കുകയാണെന്ന് കഴിഞ്ഞ ദിവസമാണ് അറിയിപ്പ് വന്നത്. മടങ്ങാഗ്രഹിക്കുന്നവര്‍ക്ക് 72 മണിക്കൂര് സമയവും അനുവദിച്ചു. ഇതോടെയാണ് എന്ത് വിലകൊടുത്തും വിമാന ടിക്കറ്റ് സ്വന്തമാക്കാന് പ്രവാസികള് ശ്രമം തുടങ്ങിയത്. മറ്റ് ഗള്‍ഫ് രാജ്യങ്ങള് വഴിയുള്ള കണക്ഷൻ ഫ്ലൈറ്റുകള്‍ക്ക് നേരത്തെ തന്നെ സൗദി അധികൃതര് വിലക്ക് പ്രഖ്യാപിച്ചിരുന്നു. ടിക്കറ്റുകളെല്ലാം നേരത്തെ തന്നെ ബുക്ക് ചെയ്യപ്പെട്ടിട്ടുള്ളതിനാല് മിക്ക വിമാനങ്ങളിലും ഇക്കണോമി ടിക്കറ്റുകള് ലഭ്യമല്ല. അവധിയില് നാട്ടിലെത്തിയ ആയിരക്കണക്കിന് പ്രവാസികള്‍ക്ക് പുറമെ ചികിത്സയ്ക്കും മറ്റുമായി ഇവിടെയെത്തി സൗദി പൗരന്മാരുടെയും മടക്കയാത്ര പ്രതിസന്ധിയിലാണ്. അതേസമയം തിരക്ക് പരിഗണിച്ച് നാളെ സൗദിയിലേക്ക് കൂടുതല് സര്‍വീസുകള് സജ്ജീകരിക്കുന്നതിനുള്ള ശ്രമങ്ങളും നടക്കുന്നുണ്ട്.\nsaudi flight tickets\nസൗദി വിമാന ടിക്കറ്റ്


ബംഗളൂരു● കാവേരി നദീജല പ്രശ്നത്തില് അക്രമാസക്തമായ ജനക്കൂട്ടത്തിന് നേരെ പോലീസ് വെടിവെപ്പ്. വെടിവെപ്പില് രണ്ടുപേര്‍ക്ക് പരിക്കേറ്റു. ഇവരുടെ പരുക്ക് ഗുരുതരമല്ല.\nഅതേസമയം നഗരത്തിലൂടെ ഓടുന്ന വാഹനങ്ങളുടെ നമ്പര്‍പ്ലേറ്റ് നോക്കിആക്രമണം തുടരുകയാണ്. 250ഓളം വാഹനങ്ങള് ഇതിനോടകം കത്തിച്ചു. ഇതില് മുക്കാല് ഭാഗം വാഹനങ്ങളും തമിഴരുടേതാണെന്നാണ് വിവരം. മൂന്ന് മണി കഴിഞ്ഞതോടെ നഗരത്തിലെ എല്ലാ കടകളും അടച്ചിട്ടു.\nഅടയ്ക്കാത്ത കടകള് പ്രതിഷേധക്കാര് തല്ലി തകര്‍ത്തു. കോയമ്പത്തൂര് ആസ്ഥാനമായ കെ.പി.എന് ട്രാവല്‍സിന്റെ 20 ഓളം ബസുകള് കത്തിച്ചു. . 40 ഓളം ബസുകളെയാണ് തടഞ്ഞുനിര്‍ത്തിയിരിക്കുന്നത്. കര്‍ണാടക ബസ് സര്‍വ്വീസുകളും വൈകുന്നേരത്തോടെ സര്‍വ്വീസ് നിര്‍ത്തിവെച്ചു. സ്‌കൂളുകള്‍ക്ക് ഉച്ചകഴിഞ്ഞ് അവധി പ്രഖ്യാപിക്കുകയായിരുന്നു. ഐടി കമ്പനികള് വരെ നേരത്തെ തന്നെ അടച്ചിട്ടു. ഓഫീസ് കഴിഞ്ഞ് വീട്ടിലേക്ക് പോകാന് റോഡിലേക്കിറങ്ങാന് ജനങ്ങള് ഭയപ്പെട്ടു.\nപലയിടത്തും വ്യാപക പ്രതിഷേധമാണ് നടക്കുന്നത്. നഗരത്തിന്റെ പല ഭാഗങ്ങളിലും സുരക്ഷാ സജ്ജീകരണങ്ങള് ശക്തമാക്കി. മെട്രോ സര്‍വ്വീസും പലയിടത്തും തടസ്സപ്പെട്ടു. ജയലളിതയുടെ കോലം കത്തിച്ചും നടുറോഡില് തീയിട്ടുമാണ് പ്രതിഷേധം നടന്നത്. ഓണം ആഘോഷിക്കാന് ബെംഗളൂരുവില് നിന്ന് നാട്ടിലേക്ക് പോകാന് തയ്യാറെടുത്ത മലയാളികളാണ് ശരിക്കും പെട്ടത്. വാഹനങ്ങള് ഒന്നും തന്നെ മൈസൂര് ഭാഗത്തേക്ക് കടത്തിവിടുന്നില്ല. ഹൊസൂര് റോഡ്, വൈറ്റ് ഫീല്‍ഡ്, ഡൊങ്ക്‌ളൂരു, മലേശ്വരം തുടങ്ങിയ സ്ഥലങ്ങളിലാണ് പ്രതിഷേധം രൂക്ഷമായത്.\nരാജ്യത്തെ മുഴുവന് ഇന്‍റര്‍നെറ്റ് സേവനദാതാക്കളെയും വെല്ലുവിളിച്ച് രംഗത്ത് വന്ന റിലയന്‍സ് ജിയോയ്ക്കെതിരെ വ്യാപക പരാതി


ഹസ്തരേഖ പറയുന്നു ഉള്ളം കയ്യിൽ M അടയാളം ഉണ്ടെങ്കിൽ ജീവിതത്തിൽ സംഭവിക്കാൻ സാധ്യത ഉള്ളത് - Malayali Media\nഹസ്തരേഖാശാസ്ത്രത്തിന് ഇന്ത്യയില് ഏറെ പ്രസക്തിയുണ്ട്. അതുകൊണ്ട് തന്നെ ഇവിടെ നിന്നും അത് ചൈന, ഗ്രീസ്, പേര്‍ഷ്യ, വടക്കേ അമേരിക്ക, യൂറോപ്പ് എന്നിവിടങ്ങളിലേയ്ക്കും വ്യാപിച്ചിട്ടുമുണ്ട്. കൈരേഖശാസ്ത്രത്തിലൂടെ ഒരാളുടെ ഭാവിവര്‍ത്തമാനഭൂതകാലങ്ങള് വളരെ കൃത്യമായി പ്രവചിക്കാന് കഴിയുന്ന നിരവധി ജ്യോതിശാസ്ത്രഞ്ജന്മാര് ഭാരതത്തിലുണ്ട്\nഅവരുടെ അഭിപ്രായത്തില് ഒരു വ്യക്തിയുടെ കയ്യിലെ ജീവിതരേഖ, ബുദ്ധിരേഖ, ഹൃദയരേഖ, ഭാഗ്യരേഖ എന്നിവ ചേര്‍ന്ന് ഇംഗ്ലീഷിലെ ‘എം’ എന്ന അക്ഷരം രൂപപ്പെട്ടിട്ടുണ്ടെങ്കില് അത് നല്ല ലക്ഷണമായി കണക്കാപ്പെടുന്നു എന്നാണ്.എം’ എന്ന അക്ഷരം കൈരേഖകളില് കാണുന്നത് ആ വ്യക്തിയുടെ ഭാഗ്യത്തേയും ആത്മജ്ഞാനത്തേയും ആണ് കാണിക്കുന്നതത്രേ.\nഇവര് നല്ല ബിസ്സിനസ്സ് പങ്കാളികളും, മറ്റുള്ളവരെ എളുപ്പത്തില് ആകര്‍ഷിക്കുന്നവരും, ഭാഗ്യം ഉള്ളവരും, ധനസമ്പത്തിന്റെ കടാക്ഷം ഉള്ളവരും ആയിരിക്കുമത്രേ. സ്ത്രിയ്ക്കും പുരുഷനും ഒരുപോലെ ‘എം’ ഗുണകരം ആണെന്നാലും സ്ത്രീകള്‍ക്കാണ് കൂടുതലായി ഇതിന്റെ ഫലം ലഭിക്കുക എന്നാണ് ജ്യോതിഷികള് വ്യക്തമാക്കുന്നത്.\nഇത്തരക്കാര് തൊഴില് രംഗത്ത് ഉന്നത പദവിയില് എത്താന് കഠിന പരിശ്രമം നടത്തുന്നവരും, അതില് സമ്പൂര്‍ണ്ണ വിജയം കൈവരിക്കുന്നവരും ആയിരിക്കും. ഭാഗ്യത്തിനുപരിയായി, ഏത് രംഗത്ത് കൈവച്ചാലും അവിടെ വിജയം കൈവരിക്കുന്നവരാണ് ഈ എമ്മുകാര്. പണ്ട് ജീവിച്ചിരുന്ന പല തത്വജ്ഞാനികള് ഉള്‍പ്പെടെയുള്ള മഹന്മാരുടെ കൈരേഖയിലും ഇത്തരത്തില് ‘എം’ എന്ന അടയാളം ഉണ്ടായിരുന്നതായി ചരിത്രം സാക്ഷ്യപ്പെടുത്തുന്നു.


sports – Page2– Media Mangalam\nഇന്ത്യന് ടേബിള് ടെന്നീസ് വിവാദങ്ങൾ കത്തുന്നു. ഏഷ്യന് ടേബിള് ടെന്നീസ് ചാമ്പ്യൻഷിപ്പ് ടീമില് നിന്നു സൂപ്പര് താരം മണിക ബത്രയെ ഒഴിവാക്കി എന്നതാണ് പുതിയ വിവീധം. ദേശീയ…\nരവി ശാസ്ത്രിയെയും വിരാട് കോഹ്ലിയെയും വിമർശിച്ച് ഇംഗ്ലണ്ട് മാധ്യമങ്ങൾ; ബിസിസിഐ നിർദേശം ലംഘിച്ചു എന്നാരോപണം\nഇംഗ്ലണ്ട്: ടെസ്റ്റ് പരമ്പരയിലെ അഞ്ചാം മത്സരം മാറ്റി വെച്ചതിനെ തുടർന്ന് ഇന്ത്യൻ കോച്ചിനെയും നായകനെയും വിമർശിച്ച് ഇംഗ്ലണ്ട് മാധ്യമങ്ങൾ. പരമ്പരക്കിടെ ബബിളിൽ നിന്ന് പുറത്തുകടന്ന് പുസ്‌തക പ്രകാശനത്തിന്…


smartcity-ummanchandyസ്മാര്‍ട്ട് സിറ്റി സര്‍ക്കാരിനെതിരെ\nകാര്‍ലോസ് മോയ ടെന്നിസിനോട് വിടചൊല്ലി\nThursday 18th November 2010 12:08pm\nസ്മാര്‍ട്ട് സിറ്റി: സര്‍ക്കാരിനെതിരെ ഉമ്മന്‍ചാണ്ടി\nThursday 18th November 2010 11:50am\nതിരുവനന്തപുരം: സ്മാര്‍ട്ട് സിറ്റി വിഷയത്തില് സര്‍ക്കാരിനെതിരെ രൂക്ഷവിമര്‍ശനവുമായി പ്രതിപക്ഷനേതാവ് ഉമ്മന്‍ചാണ്ടി. പ്രതിപക്ഷം സഹായം വാഗ്ദാനം ചെയ്തിട്ടും സര്‍ക്കാര് പ്രതികരിച്ചില്ല. ദുബായ് സര്‍ക്കാരിന്റെ ആഭിമുഖ്യത്തില് തന്നെ പദ്ധതി നടപ്പിലാക്കണമെന്നും അദ്ദേഹം ആവശ്യപ്പെട്ടു.\nസ്മാര്‍ട്ട് സിറ്റി പദ്ധിതി സംബന്ധിച്ച് തീരുമാനമെടുക്കാന് മന്ത്രിസഭായോഗത്തിന് കഴിഞ്ഞിരുന്നില്ല. ഭുമിയിന്‍മേല് സ്വതന്ത്രാവകാശം വേണമെന്ന ടീകോമിന്റെ നിലപാടിനോട് യോജിക്കാന് കഴിയാത്ത സാഹചര്യത്തിലായിരുന്നു ഇത്. ടീകോമിനെ പദ്ധതിയില് നിന്ന് ഒഴിവാക്കാനും നീക്കങ്ങള് നടക്കുന്നുണ്ട്.\nസ്മാര്‍ട്ട്‌സിറ്റി സംബന്ധിച്ച് അന്തിമ തീരുമാനമെടുക്കാന് ഇടതുമുന്നണിയെ തന്നെ ചുമതലപ്പെടുത്തിയ സാഹചര്യത്തിലാണ് ഉമ്മന് ചാണ്ടിയുടെ വിമര്‍ശനം.


'തുണിയുടെ അളവ് കുറച്ചാലേ അവസരം കിട്ടൂ'; നടി എസ്തറിന് നേരെ സൈബര് ആക്രമണം | DoolNews\n'തുണിയുടെ അളവ് കുറച്ചാലേ അവസരം കിട്ടൂ'; നടി എസ്തറിന് നേരെ സൈബര് ആക്രമണം\nFriday, 9th October 2020, 1:29 pm\nകൊച്ചി: ഇറക്കം കുറഞ്ഞ വസ്ത്രം ധരിച്ചതിന്റെ പേരില് നടി അനശ്വര രാജന് സൈബര് ആക്രമണത്തിന് ഇരയായ സംഭവം വലിയ ചര്‍ച്ചകള്‍ക്ക് വഴിതുറന്നിരുന്നു. അനശ്വരയ്ക്ക് പിന്തുണയുമായി ‘ വി ഹാവ് ലഗ്‌സ് ‘ ക്യാമ്പയിനുമായി നിരവധി താരങ്ങള് രംഗത്തെത്തുകയും ചെയ്തിരുന്നു.\nഎന്നാല് ഇപ്പോള് സമാനമായ സൈബര് ആക്രമണത്തിന് ഇരയാവുകയാണ് നടി എസ്തര്. ഒരു ഫേസ്ബുക്ക് പേജില് പങ്കുവച്ച എസ്തറിന്റെ ഫോട്ടോഷൂട്ട് ചിത്രങ്ങള്‍ക്ക് താഴെയാണ് വ്യക്തിഹത്യാപരമായ കമന്റുകളും അശ്ലീല പരാമര്‍ശവുമായി ചിലര് രംഗത്തെത്തിയത്.\nഫോട്ടോ ഷൂട്ടിനായി എസ്തറണിഞ്ഞ ഗൗണാണ് സൈബര് സദാചാരക്കാരെ വെറിപിടിപ്പിച്ചത്. ഇത്തരം വസ്ത്രം ധരിക്കുന്നത് കൂടുതല് അവസരങ്ങള് സിനിമയില് ലഭിക്കാനാണെന്നും മാതാപിതാക്കള്‍ക്ക് വേഗത്തില് പണമുണ്ടാക്കാനാണെന്നുമാണ് ഇക്കൂട്ടര് പറഞ്ഞുവെക്കുന്നത്.\nമോള് പുരോഗമിക്കുന്നുണ്ടെന്നും സമീപ ഭാവിയില് ചിലത് പ്രതീക്ഷിക്കുന്നുണ്ടെന്നും നിരാശരാക്കരുതെന്നുമാണ് ചിലരുടെ പരാമര്‍ശം. നാട്ടുകാരെകൊണ്ട് പറയിപ്പിക്കാന് നടക്കുകയാണെന്നും ഇതിനൊക്കെ അതിനുമാത്രം പ്രായമായോ തുടങ്ങി ആക്ഷേപകരമായ അനേകം പരാമര്‍ശങ്ങളാണ് എസ്തറിനെതിരെ കമന്റ്ബോക്സില് നിറയുന്നത്. ബ്രോയിലര് കോഴിയെന്നൊക്കെ വിളിച്ച് അങ്ങേയറ്റം തരംതാഴ്ന്ന കമന്റുകളാണ് ചിലര് എഴുതിവിടുന്നത്.\nനേരത്തെ അനശ്വര രാജനെതിരെ സൈബര് ആക്രണമുണ്ടായപ്പോള് അനശ്വരയ്ക്ക് പിന്തുണയുമായി എത്തിയ വ്യക്തി കൂടിയാണ് എസ്തര്. പ്രായഭേദമില്ലാതെ എല്ലാ താരങ്ങളും ഇത്തരം ആക്രമണങ്ങള് നേരിടുന്നുണ്ടെന്നും അനശ്വരയുടെ വിഷയമുണ്ടായപ്പോഴാണ് പരിധികള് ലംഘിക്കുന്ന ഇത്തരം അശ്ലീല പരാമര്‍ശങ്ങള്‍ക്കെതിരെ പ്രതികരിക്കാന് തീരുമാനിച്ചതെന്നുമാണ് എസ്തര് പ്രതികരിച്ചത്.\nസമൂഹത്തിന് പുരുഷതാരങ്ങളോടും സ്ത്രീ താരങ്ങളോടും രണ്ട് നീതിയാണെന്നും ഓണ്‍ലൈന് ആങ്ങളമാര് ടോക്സിക്കാണെന്നും അന്ന് എസ്തര് വിമര്‍ശിച്ചിരുന്നു. കാലുകള് കാണിച്ചുകൊണ്ടുള്ള ചിത്രം പങ്കുവെച്ചുകൊണ്ടായിരുന്നു എസ്തറും ‘വീ ഹാവ് ലെഗ്‌സ്’ ക്യാമ്പയിന്റെ ഭാഗമായത്.\nനേരത്തെ സൈബര് സദാചാര വാദികളുടെ ആക്രമണത്തിന് ഇരയായ നടി അനശ്വര രാജനെ പിന്തുണച്ചാണ് ‘ വീ ഹാവ് ലെഗ്‌സ് ക്യാമ്പയിന്’ താരങ്ങള് തുടക്കം കുറിച്ചത്.\nഒരു ഫോട്ടോഷൂട്ടിന്റെ ഭാഗമായി അനശ്വര രാജന് സമൂഹമാധ്യമത്തില് പങ്കുവച്ച ചിത്രമാണ് വിവാദങ്ങള്‍ക്ക് വഴി തുറന്നത്. പതിനെട്ടു വയസു തികയാന് കാത്തിരിയ്ക്കുകയായിരുന്നോ ഇറക്കം കുറഞ്ഞ വസ്ത്രങ്ങള് ധരിക്കാന് എന്നെല്ലാം പറഞ്ഞുകൊണ്ടായിരുന്നു അനശ്വരയ്‌ക്കെതിരെ കമന്റുകള് നിറഞ്ഞത്.\nഎന്നാല്, വിമര്‍ശനം നേരിടേണ്ടി അതേ വസ്ത്രമിട്ട ഫോട്ടോ വീണ്ടും പങ്കുവെച്ചുകൊണ്ടായിരുന്നു അനശ്വര ഇതിന് മറുപടി പറഞ്ഞത്. ‘ഞാന് എന്തു ചെയ്യുന്നുവെന്നോര്‍ത്ത് നിങ്ങള് വിഷമിക്കണ്ട. എന്റെ പ്രവൃത്തികള് നിങ്ങളെ അസ്വസ്ഥരാക്കുന്നുണ്ടെങ്കില് അതിനെക്കുറിച്ച് ആശങ്കപ്പെടാന് നോക്കൂ’ എന്നായിരുന്നു അനശ്വരയുടെ മറുപടി.\nഅനശ്വരയുടെ നിലപാടിനെ പിന്തുണച്ച് നിരവധി താരങ്ങള് രംഗത്തെത്തുകയും ചെ്തിരുന്നു. നടി റിമ കല്ലിങ്കല്, അഹാന കൃഷ്ണ, അനാര്‍ക്കലി മരയ്ക്കാര്, നസ്രിയ നസീം, രജിഷ വിജയന്, അന്ന ബെന് തുടങ്ങി നിരവധി നടിമാര് വീ ഹാവ് ലെഗ്‌സ് ക്യാംപയിനിന്റെ ഭാഗമായിരുന്നു.\nക്യാംപയിനിന്റെ ഭാഗമായി നടി അന്ന ബെന് പങ്കുവെച്ച ചിത്രത്തിന് താഴെയും ചില സൈബര് ആങ്ങളമാര് സദാചാരം പഠിപ്പിക്കാനെത്തിയിരുന്നു.\nഅന്ന ബെന്നിന്റെ ഫോട്ടോയ്ക്ക് കീഴെ വന്ന് ലെഗ് പീസ് ഇല്ലേ എന്നായിരുന്നു ഒരാളുടെ ചോദ്യം. ഒട്ടും വൈകാതെ തന്നെ ഹാന്‍ഡ് പീസ് മതിയോ എന്നു ചോദിച്ച് താരം മറുപടി നല്‍കുകയും ചെയ്തിരുന്നു.\nContent Highlight: cyber-attack against actor Esther for her dressing


കല്‍ക്കരി ക്ഷാമം രൂക്ഷം: പഞ്ചാബിലും മഹാരാഷ്ട്രയിലുമായി 16 താപവൈദ്യുതി നിലയങ്ങള് അടച്ചു | Business Malayali\nHome Uncategorized കല്‍ക്കരി ക്ഷാമം രൂക്ഷം: പഞ്ചാബിലും മഹാരാഷ്ട്രയിലുമായി 16 താപവൈദ്യുതി നിലയങ്ങള് അടച്ചു\nന്യൂഡല്‍ഹി: രാജ്യത്ത് കല്‍ക്കരി ക്ഷാമത്തെ തുടര്‍ന്നുണ്ടായ പ്രതിസന്ധി മൂലം മഹാരാഷ്ട്രയിലെ പതിമൂന്ന് താപവൈദ്യുത പ്ലാന്റ് യൂണിറ്റുകളും പഞ്ചാബില് മൂന്ന് താപവൈദ്യുത നിലയങ്ങളും താല്‍ക്കാലികമായി അടച്ചു. 3330 മെഗാവാട്ടിന്റെ ക്ഷാമമാണ് ഇപ്പോള് മഹാരാഷ്ട്ര നേരിടുന്നത്. പഞ്ചാബും സമാനമായ സാഹചര്യത്തെ അഭിമുഖീകരിക്കുകയാണ്.\nഅതേ സമയം കല്‍ക്കരി ക്ഷാമത്തിന്റെ പേരില് അനാവശ്യമായ ഭീതിയാണ് ചിലര് സൃഷ്ടിക്കുന്നതെന്ന് കേന്ദ്ര ഊര്‍ജമന്ത്രി ആര്.കെ സിങ് നേരത്തെ പറഞ്ഞിരുന്നു. രാജ്യത്ത് ആവശ്യത്തിന് വൈദ്യുതി ലഭ്യമാണെന്നും നിലവിലെ പ്രശ്നങ്ങള് ദിവസങ്ങള്‍ക്കകം പരിഹരിക്കാന് കഴിയുമെന്നും അദ്ദേഹം അവകാശപ്പെട്ടിരുന്നു.\nഅടിയന്തര സാഹചര്യത്തെ നേരിടാന് ഹൈഡ്രോപവര് യൂണിറ്റുകളില് നിന്ന് വൈദ്യുതി എത്തിക്കാനുള്ള ശ്രമങ്ങള് തുടരുകയാണെന്ന് മഹാരാഷ്ട്ര വൈദ്യുത സ്റ്റേറ്റ് ഇലക്‌ട്രിസിറ്റ് കമ്മീഷന് വ്യക്തമാക്കി. സംസ്ഥാനത്തെ ജനങ്ങള് രാവിലെ6മുതല് 10 വരേയും വൈകുന്നേരം6മുതല് പത്ത് വരേയും വൈദ്യുതി സൂക്ഷിച്ച് ഉപയോഗിക്കണമെന്നും ഡിപ്പാര്‍ട്ട്മെന്റ് ആവശ്യപ്പെട്ടു.\nപഞ്ചാബും സമാനമായ സാഹചര്യം നേരിടുകയാണ്. 5620 മെഗാവാട്ട് ആണ് പഞ്ചാബിലെ താപവൈദ്യുതി നിലയങ്ങളുടെ ആകെ ഉത്പാദനശേഷി. എന്നാല് നിലവില് 2800 മെഗാവാട്ട് വൈദ്യുതി മാത്രമാണ് സംസ്ഥാനത്ത് ഉത്പാദിപ്പിക്കുന്നത്. രൂപ്നഗര്, രജ്പുര, തല്‍വാണ്ടി സബോ, ഗോയിന്ദ്വാള് സാഹിബ് എന്നീ പ്ലാന്റുകള് മാത്രമാണ് ഇപ്പോള് ഏതാനും ദിവസങ്ങളായി പ്രവര്‍ത്തിക്കുന്നത്.\nകല്‍ക്കരി ക്ഷാമത്തെ തുടര്‍ന്ന് മൂന്ന് പ്ലാന്റുകളും സാങ്കേതിക പ്രശ്‌നങ്ങളെ തുടര്‍ന്ന് രണ്ട് പ്ലാന്റുകളും അടച്ചുപൂട്ടാന് നിര്‍ബന്ധിതരായെന്ന് മുഖ്യമന്ത്രി ചരണ്‍ജിത്ത് സിങ് ചന്നി വിശദീകരിച്ചു. പ്രതിസന്ധി പരിഹരിക്കാന് കേന്ദ്രസര്‍ക്കാര് ഇടപെടണം. ഏതാനും ദിവസങ്ങള്‍ക്കുള്ളില് സംസ്ഥാനത്തെ കല്‍ക്കരി സ്റ്റോക്ക് തീരും. പഞ്ചാബിനുള്ള കല്‍ക്കരി വിതരണം വര്‍ധിപ്പിക്കണമെന്നും അദ്ദേഹം ആവശ്യപ്പെട്ടു.\nPrevious articleടൂറിസം മേഖലയില് തൊഴിലെടുക്കുന്നവര്‍ക്ക് 10,000 രൂപപലിശരഹിത വായ്പ- സര്‍ക്കാര് ഉത്തരവിറങ്ങി\nNext articleകേരളത്തില് പവര് കട്ട് വീണ്ടും വന്നേക്കും


റോമ സാമ്രാജ്യം കത്തിയെരിഞ്ഞപ്പോള് വീണ വായിച്ചുകൊണ്ടിരുന്ന നീറോ ചക്രവര്‍ത്തിയെപ്പോലെയാണ് രാഹുല് ; അവധി ആഘോഷിക്കുന്ന രാഹുല് പാര്‍ട് ടൈം രാഷ്ട്രീയക്കാരനെന്ന് ബിജെപി rahul gandhi new Metro , ഡല്‍ഹി SathyamOnline\nറോമ സാമ്രാജ്യം കത്തിയെരിഞ്ഞപ്പോള് വീണ വായിച്ചുകൊണ്ടിരുന്ന നീറോ ചക്രവര്‍ത്തിയെപ്പോലെയാണ് രാഹുല് ; അവധി ആഘോഷിക്കുന്ന രാഹുല് പാര്‍ട് ടൈം രാഷ്ട്രീയക്കാരനെന്ന് ബിജെപി\nന്യൂഡല്‍ഹി : രാഹുല് ഗാന്ധിക്കെതിരേ രൂക്ഷ വിമര്‍ശനവുമായി ബിജെപി രംഗത്ത്. രാഹുല് പാര്‍ട് ടൈം രാഷ്ട്രീയക്കാരനാണെന്നും അദ്ദേഹം ഇപ്പോള് അവധി ആഘോഷിക്കുകയാണെന്നും ബിജെപി പരിഹസിച്ചു. റോമ സാമ്രാജ്യം കത്തിയെരിഞ്ഞപ്പോള് വീണ വായിച്ചുകൊണ്ടിരുന്ന നീറോ ചക്രവര്‍ത്തിയെപ്പോലെയാണ് രാഹുല്. ജനങ്ങളുടെ പ്രശ്‌നങ്ങളെക്കുറിച്ച് അദ്ദേഹം യഥാര്‍ഥത്തില് ബോധവാനായിരുന്നെങ്കില് പുതുവര്‍ഷം ആഘോഷിക്കാന് വിദേശത്തേയ്ക്ക് പറക്കുമായിരുന്നോ എന്നും ബിജെപി ചോദിക്കുന്നു.\nപുതുവര്‍ഷ ആഘോഷത്തിന് ശേഷം മടങ്ങിയെത്തിയ രാഹുല് രാവിലെ കോണ്‍ഗ്രസിന്റെ പ്രതിഷേധ റാലിയില് പ്രധാനമന്ത്രിക്കും കേന്ദ്ര സര്‍ക്കാരിനും എതിരേ രൂക്ഷ വിമര്‍ശനം ഉന്നയിച്ചിരുന്നു.\nകഴിഞ്ഞ 70 വര്‍ഷത്തിനിടെ രാജ്യത്ത് നടക്കാത്തതൊക്കെ രണ്ടര വര്‍ഷം കൊണ്ട് മോദി തിരിച്ചു കൊണ്ടു വന്നുവെന്നും റിസര്‍വ് ബാങ്ക്, ജുഡീഷ്യറി തുടങ്ങിയ രാജ്യത്തിന്റെ എല്ലാ സ്ഥാപനങ്ങളും മോദിയും ആര്‍എസ്എസും ചേര്‍ന്ന് ദുര്‍ബലമാക്കിയെന്നും രാഹുല് വിമര്‍ശിച്ചിരുന്നു. ജനങ്ങള്‍ക്ക് അച്ഛാദിന് ലഭിക്കണമെങ്കില് 2019 ല് കോണ്‍ഗ്രസ് അധികാരത്തില് വരണമെന്നും രാഹുല് വ്യക്തമാക്കിയിരുന്നു.


എയര് ഇന്ത്യ വിമാനങ്ങളില് സെപ്റ്റംബര് 15 വരെ സംസം തീര്‍ഥജലത്തിനു വിലക്ക് - :: Garshom :: ‹ :: Garshom ::\nഎയര് ഇന്ത്യ വിമാനങ്ങളില് സെപ്റ്റംബര് 15 വരെ സംസം തീര്‍ഥജലത്തിനു വിലക്ക്\nസ്വന്തം ലേഖകന്Monday, July 8, 2019 4:07 pm\nന്യൂഡല്‍ഹി: എയര് ഇന്ത്യ വിമാനങ്ങളില് മക്കയില്‍നിന്ന് ഹജ് തീര്‍ഥാടകര് സംസം തീര്‍ഥജലം കൊണ്ടു വരുന്നതിനു വിലക്ക്. ജിദ്ദയില് നിന്നു കൊച്ചിയിലേക്കും ഹൈദരാബാദ് വഴി മുബൈയിലേക്കുമുള്ള വിമാനങ്ങളില് സംസം കൊണ്ടുപോകാനാകില്ലെന്നു അധികൃതര് അറിയിച്ചു. സെപ്റ്റംബര് 15 വരെ ഈ വിലക്കു തുടരും.\nസീറ്റ് പരിമിതിയും വിമാനത്തിന്റെ വലുപ്പക്കുറവും കാരണമാണു വിലക്കെന്നാണ് എയര് ഇന്ത്യയുടെ വിശദീകരണം. മക്കയിലെ സംസം കിണറ്റില് നിന്നെടുക്കുന്ന തീര്‍ഥ ജലം ഹജ്, ഉംറ കഴിഞ്ഞു മടങ്ങുന്നവര് സ്വന്തം നാട്ടിലേയ്ക്കു കൊണ്ടുപോകുന്നതു പതിവാണ്. എന്നാല്, എയര് ഇന്ത്യയുടെ ഈ നടപടിക്കെതിരെ വ്യാപക പ്രതിഷേധം ഉയരുന്നുണ്ട്.


ചെട്ടികുളങ്ങര കുംഭഭരണി മഹോത്സവം നാളെ :: Janmabhumi Daily\nFriday 11 March 2016 11:11 pm IST\nമാവേലിക്കര: കരുത്തും കലയും സംഗമിക്കുന്ന ലോക പ്രശസ്തമായ ചെട്ടികുളങ്ങര കുംഭഭരണി മഹോത്സവം നാളെ. ശിവരാത്രി നാളില് ആരംഭിച്ച കുത്തിയോട്ട വഴിപാടുകളും, കരുത്തും കലയും സംഗമിക്കുന്ന കെട്ടുകാഴ്ചകളും നാളെ ദേവിക്കു മുന്‍പില് സമര്‍പ്പിക്കും. പുലര്‍ച്ചെ അഞ്ച് മുതല് വഴിപാടുകാരന്റെ ഭവനങ്ങളില് നിന്നും ആരംഭിക്കുന്ന കുത്തിയോട്ട ഘോഷയാത്ര കുതിരച്ചുവടുകള് സന്ദര്‍ശിച്ച് ക്ഷേത്രത്തിലെത്തിച്ചേരും. ക്ഷേത്രത്തിലെത്തിച്ചേര്‍ന്നതിനുശേഷം ചൂരല് മുറിയുന്ന കുട്ടികളെ ക്ഷേത്രക്കുളത്തില് സ്‌നാനം ചെയ്യിപ്പിച്ചതിനുശേഷം വീട്ടുകാര്‍ക്കു കൈമാറുന്നതോടെ ശിവരാത്രിനാളില് ആരംഭിച്ച വഴിപാട് കുത്തിയോട്ടങ്ങള്‍ക്കു സമാപനമാകും. വൈകിട്ട് മൂന്നുമണിയോടെ കരകളില് നിന്നും ആരംഭിക്കുന്ന കെട്ടുകാഴ്ചകള് നാലരയോടെ ദേവിദര്‍ശനത്തിനു ശേഷം ക്ഷേത്രത്തിനു മുന്‍വശത്തുള്ള കാഴ്ചക്കണ്ടത്തില് കരയുടെ ക്രമമനുസരിച്ച് ഇറങ്ങും.\nചെട്ടികുളങ്ങര ദേവീക്ഷേത്രത്തിലെ എതിരേല്‍പ്പ് മഹോത്സവം ആരംഭിച്ചു


ഇത് ഗുരുതരം; ഫേസ്ബുക്ക്, ഇന്‍സ്റ്റഗ്രാം അക്കൗണ്ട് മരവിപ്പിച്ച് കിം കര്‍ദാഷിന് | DoolNews\nഇത് ഗുരുതരം; ഫേസ്ബുക്ക്, ഇന്‍സ്റ്റഗ്രാം അക്കൗണ്ട് മരവിപ്പിച്ച് കിം കര്‍ദാഷിന്\nWednesday, 16th September 2020, 9:19 am\nതന്റെ ഔദ്യോഗിക, ഫേസ്ബുക്ക്,ഇന്‍സ്റ്റഗ്രാം അക്കൗണ്ടുകള് മരവിപ്പിക്കുകയാണെന്ന് അറിയിച്ച് അമേരിക്കന് ടെലിവിഷന് താരവും മോഡലുമായ കിം കര്‍ദാഷിന് വെസ്റ്റ്.\nസോഷ്യല്‍മീഡിയയില് നടക്കുന്ന വിദ്വേഷ പ്രസംഗത്തിനെതിരെയും വ്യാജ പ്രചരണങ്ങള്‍ക്കെതിരെയുള്ള പ്രതിഷേധത്തിന്റെ ഭാഗമായാണ് നീക്കം. അമേരിക്കന് തെരഞ്ഞെടുപ്പ് അടുത്തിരിക്കുന്ന വേളയില് സോഷ്യല്‍മീഡിയ വ്യാജപ്രചരണങ്ങള് തെരഞ്ഞെടുപ്പിനെയും ജനാധിപത്യത്തെയും ബാധിക്കുമെന്നാണ് കിം കര്‍ദാഷിന് പറയുന്നത്. വിദ്വേഷ പ്രസംഗങ്ങള് നീക്കം ചെയ്യാനുള്ള ക്യാംപയിനായ സ്റ്റോപ് ഹേറ്റ് ഫോര് പ്രോഫിറ്റിന്റെ ഭാഗമായാണ് കിം കര്‍ദാഷിന് 24 മണിക്കൂര് നേരത്തേക്ക് ഫേസ്ബുക്കും ഇന്‍സ്റ്റഗ്രാമും മരവിപ്പിക്കുന്നത്.\n‘സോഷ്യല് മീഡിയയില് പങ്കുവെക്കപ്പെടുന്ന തെറ്റായ വിവരങ്ങള് തെരഞ്ഞെടുപ്പിനെയും ജനാധിപത്യത്തെയും ഗുരുതരമായി ബാധിക്കും,’ കിം കര്‍ദാഷിന് ട്വിറ്ററിലൂടെ അറിയിച്ചു.\nഅമേരിക്കന് ടെലിവിഷന് താരവും സംരഭകയുമായ കിം കര്‍ദാഷിനെ 188 മില്യണ് പേരാണ് ഇന്‍സ്റ്റഗ്രാമില് ഫോളോ ചെയ്യുന്നത്. ലോകത്തേറ്റവും കൂടുതല് പേര് ഫോളോ ചെയ്യുന്ന പത്തു പ്രമുഖ വ്യക്തിത്വങ്ങളില് ഉള്‍പ്പെട്ട ആളാണ് കിം കര്‍ദാഷിന്.\nകിം കര്‍ദാഷിന് പുറമെ ജെന്നിഫര് ലോറന്‍സ്, കെറി വാഷിംഗ്ടണ് തുടങ്ങിയവ സെലിബ്രറ്റികളും ഫേസ്ബുക്കിലെ വ്യാജ പ്രചരണത്തിനെതിരെ രംഗത്തു വന്നിട്ടുണ്ട്


പുഷ്പയിലെ ശ്രീവല്ലി മാറിനിൽക്കും ഈ ശ്രീവല്ലിയുടെ അടുത്ത്... ഇത് കുറച്ചു കൂടി പോയെന്ന് ആരാധകർ പുഷ്പയിലെ രശ്മിക മന്ദനയെ വെല്ലുവിളിച്ച് ചൈതന്യ - Creator Pen\nപുഷ്പയിലെ ശ്രീവല്ലി മാറിനിൽക്കും ഈ ശ്രീവല്ലിയുടെ അടുത്ത്… ഇത് കുറച്ചു കൂടി പോയെന്ന് ആരാധകർ പുഷ്പയിലെ രശ്മിക മന്ദനയെ വെല്ലുവിളിച്ച് ചൈതന്യ\nBy Malavika\t Last updated Jan 14, 2022\nപുഷ്പയിലെ ശ്രീവല്ലി മാറിനിൽക്കും ഈ ശ്രീവല്ലിയുടെ അടുത്ത്... ഇത് കുറച്ചു കൂടി പോയെന്ന് ആരാധകർ പുഷ്പയിലെ രശ്മിക മന്ദനയെ വെല്ലുവിളിച്ച് ചൈതന്യ\nമലയാളികൾക്ക് സ്വന്തം വീട്ടിലെ കൂട്ടിയപ്പോലെ ഇപ്പോൾ സുപരിചിതയാണ് ചൈതന്യ പ്രകാശ്. സോഷ്യൽ മീഡിയയിലൂടെ മലയാളികളുടെ മനസ്സിലേക്ക് കുടിയേറിയ താരം ടിക് ടോക്, റീൽസ്, റിക്രിയേഷൻ വീഡിയോ കളിലൂടെയാണ് ആദ്യം മലയാളികൾ അറിഞ്ഞു തുടങ്ങിയത്. പിന്നീട് സ്റ്റാർ മാജിക് എന്ന ഫ്ലവേഴ്സ് സംപ്രെക്ഷണം ചെയ്ത പരിപാടിയിലൂടെ മലയാളികളുടെ സ്വന്തം വീട്ടിലെ കുട്ടിയെ പോലെ ചൈതന്യ മാറുകയായിരുന്നു.\nസോഷ്യൽ മീഡിയയിൽ സജീവമായ താരം പങ്കുവയ്ക്കുന്ന ചിത്രങ്ങളും വീഡിയോകളും എല്ലാം ക്ഷണ നേരം കൊണ്ടാണ് ആരാധകർ ഏറ്റെടുക്കുന്നത്. അത്തരത്തിൽ ഇപ്പോൾ താരം പങ്കുവെച്ച ഒരു റീ ക്രിയേറ്റ് വീഡിയോയാണ് സോഷ്യൽ മീഡിയയിൽ തരംഗമായി മാറിയിട്ടുള്ളത്. പുഷ്പ എന്ന അല്ലു അർജുൻ ചിത്രത്തിലെ ശ്രീവല്ലിയായണ് താരം രംഗത്തെത്തുന്നത്. തനി നാടൻ തമിഴ് പെൺകുട്ടിയായി തലയിൽ പൂവ് ഒക്കെ വെച്ച് ദാവണിയിൽ എത്തുന്ന താരം പുഷ്പയെ ഇടം കണ്ണിട്ട് നോക്കുന്നതും ദാവണിയുടെ ഷാൾ എടുത്ത് കഴുത്തിൽ ചുറ്റുന്ന സീൻ ആണ് ചൈതന്യ റി ക്രിയേറ്റ് ചെയ്തിട്ടുള്ളത്.\nA post shared by Chaithania Prakash (@chaithania_prakash_)\nവീഡിയോ ഇതിനോടകം തന്നെ ആരാധകർ ഏറ്റെടുത്തു കഴിഞ്ഞു. മികച്ച പ്രതികരണമാണ് വീഡിയോയ്ക്ക് ആരാധകരിൽ നിന്ന് എത്തുന്നത്. ഇതിനു മുമ്പും ചൈതന്യ അഭിനയിച്ച വീഡിയോകൾ എല്ലാം ആരാധകർ എടുത്തിട്ടുണ്ടായിരുന്നു. ഈ വീഡിയോയും സൂപ്പർ എന്നാണ് ആരാധകർ പറയുന്നത്. മാർ ഇവാനിയോസ് കോളേജിൽ കമ്മ്യൂണിക്കേറ്റ് ഇംഗ്ലീഷ് ബിരുദ വിദ്യാർത്ഥിയാണ് ചൈതന്യ അച്ഛനും അമ്മയുടെയും ഏക പുത്രിയായ ചൈതന്യ ടിക് ടോക് വീഡിയോയിലൂടെ ആണ് സോഷ്യൽ മീഡിയയിൽ സജീവമായി തുടങ്ങിയത്.\nപിന്നീട് ഷോകളിലും സജീവമായ താരം മനസ്സിൽ ഞാനാണോ എന്ന മ്യൂസിക് ആൽബത്തിലൂടെ ഷോർട്ട് ഫിലിം രംഗത്തിലും ചുവടുറപ്പിച്ചു കഴിഞ്ഞു. ഈ വീഡിയോ ഹിറ്റ് ആയത്തോടെ അടുത്ത വീഡിയോയുടെ പണിപ്പുരയിലേക്ക് താരം പ്രവേശിച്ചു കഴിഞ്ഞു എന്നാണ് പറയുന്നത്.\nഎന്റെ പേര് മാളവിക.. ഞാൻ തൃശൂർ സ്വദേശിനിയാണ്. സിനിമ - സീരിയൽ, പാചകം എന്നിവയിലൂടെ സന്തോഷം കണ്ടെത്തുന്ന ഒരാളാണ് ഞാൻ. പാചകം എന്നത് എന്റെ ഇഷ്ട്ട വിനോദം ആണ്. കഴിഞ്ഞ നാല് വർഷകാലമായി സിനിമ-സീരിയൽ റിവ്യൂസ് എഴുതുക, പുത്തൻ പാചക പരീക്ഷണങ്ങൾ ചെയ്തു നോക്കി അതിന്റെ റെസിപ്പികൾ മറ്റുള്ളവരുമായി ഷെയർ ചെയ്യുക എന്നതാണ് എന്റെ ജോലി. ഞാൻ എഴുതുന്ന എല്ലാവിധ ആർട്ടിക്കളുകളും നിങ്ങൾക്ക് ഇഷ്ടമാകുമെന്ന് വിചാരിക്കുന്നു. എന്റെ ആർട്ടിക്കളുകൾ വായിക്കുന്നവർ നിങ്ങളുടെ വിലയേറിയ അഭിപ്രായങ്ങൾ രേഖപ്പെടുത്താൻ മറക്കരുത്.\nസാന്ത്വനത്തിൽ അതിഥിയായി തമ്പി… തമ്പിയുടെ മാറ്റത്തിൽ അത്ഭുതം പൂണ്ട് ദേവിയും കൂട്ടരും… അഞ്ജലി സാന്ത്വനത്തിലേക്ക് മടങ്ങുന്നു… ഇനി ശിവാജ്ഞലിയുടെ ദിനങ്ങൾ…..\n2000 sqft ൽ നിർമിച്ച അത്യാധുനിക സൗകര്യങ്ങളോട് കൂടിയ സമകാലിക ഭവനം..\nഒടുവിൽ സൂപ്പർസ്റ്റാറിനെ തേടിയും കോവിഡ് എത്തി.. താരം പൂർണ്ണ ആരോഗ്യവാനാണെന്ന്…\nഒരു ഹാഷ് ടാഗ് കൊണ്ടും ഇനി മാറ്റം വരില്ല എന്ന് ഉറപ്പിച്ചു പറഞ്ഞു പോകും : രശ്മി സോമൻ\nപ്രണവ് മോഹൻലാലിനു അപരനെ കണ്ടെത്തി സിനിമലോകം…\nതമിഴിൽ തന്റെ ആദ്യ ഗാനം ആലപിച്ച് ദുൽഖർ സൽമാൻ ; ‘അച്ചമില്ലൈ..’ സോഷ്യൽ…


rahul will win from both ameti and wayanad | അമേഠിയിലും വയനാട്ടിലും രാഹുല് ജയിക്കും! കേരളത്തില് നിന്ന് മൂന്ന് മന്ത്രിമാര്, വേറിട്ട പ്രവചനം - Malayalam Oneindia\nPublished: May 22 2019, 17:23 [IST]\nതിരുവനന്തപുരം: തിരഞ്ഞെടുപ്പ് ഫലം വരാന് മണിക്കൂറുകള് മാത്രം ബാക്കി നില്‍ക്കെ പല പ്രവചനങ്ങളും പുറത്തുവരുന്നുണ്ട്. എക്സിറ്റ് പോള് ഫലങ്ങളില് ബിജെപി സര്‍ക്കാര് തന്നെ അധികാരത്തില് വരുമെന്നാണ് പ്രവചനം. കുറഞ്ഞത് 280 നും 300 നും ഇടയില് സീറ്റ് നേടി എന്‍ഡിഎ സര്‍ക്കാര് അധികാരത്തില് തുടരുമെന്നും സര്‍വ്വേകള് പ്രവചിക്കുന്നത്.\nമോദിയുടെ പ്രധാനമന്ത്രി പദത്തോടൊപ്പം കേരളത്തില് നിന്ന് മൂന്ന് കേന്ദ്ര മന്ത്രിമാര് കൂടി ഇത്തവണ ഉണ്ടായാലോ? ഇത്തരത്തിലൊരു വേറിട്ട പ്രവചനാണ് ഇപ്പോള് വാര്‍ത്തയായിരിക്കുന്നത്.\n2014 ല് ആകെയുള്ള 543 ല് 314 സീറ്റുകളും നേടിയാണ് ബിജെപി അധികാരത്തില് വന്നത്. ഇത്തവണ ഇത്രയും സീറ്റുകള് പ്രതീക്ഷിക്കുന്നില്ലേങ്കില് ബിജെപിക്ക് തന്നെ ഭരിക്കാനാകുമെന്നാണ് എക്സിറ്റ് പോളുകളുടെ പ്രവചനം. വളരെ ചുരുക്കം പോളുകള് മാത്രമാണ് യുപിഎയുടെ മുന്നേറ്റം പ്രവചിക്കുന്നത്.\nബിജെപി അധികാരത്തില് വരുമെങ്കിലും പ്രധാനമന്ത്രിയായി നരേന്ദ്ര മോദി തന്നെ എത്തുമോയെന്ന കാര്യത്തിലും സജീവ ചര്‍ച്ചകള് നടക്കുന്നുണ്ട്. ഭൂരിപക്ഷം കുറഞ്ഞാല് മോദി വീണ്ടും പ്രധാനമന്ത്രി ആയേക്കില്ലെന്നാണ് കണക്കാക്കപ്പെടുന്നത്. പ്രധാനമന്ത്രി സ്ഥാനത്തേക്ക് നിതിന് ഗഡ്ഗരിയുടെ പേരും ഉയര്‍ന്ന് കേള്‍ക്കുന്നുണ്ട്.\nഎന്നാല് അടുത്ത തവണയും പ്രധാനമന്ത്രി നരേന്ദ്ര മോദി തന്നെ അധികാരത്തില് തുടരുമെന്നാണ് ഗണിതശാസ്ത്ര ഗവേഷകനും അധ്യാകനുമായ ഗോപാലകൃഷ്ണന് നായര്. ദേശീയ തലത്തില് ബിജെപിക്ക് ഒറ്റയ്ക്ക് 213 സീറ്റ് നേടാനാകും എന്നാണ് പ്രവചനം.\nഎന്‍ഡിഎയ്ക്ക് 258 സീറ്റുകള് വരെ നേടാന് ആകുമെന്നും ഇദ്ദേഹം പ്രവചിക്കുന്നു. രാഹുല് ഗാന്ധി വയനാട്ടിലും അമേഠിയിലും വിജയിക്കും. ദില്ലി മുന് മുഖ്യമന്ത്രി ഷീല ദീക്ഷിത്, മധ്യപ്രദേശില് ദിഗ് വിജയ് സിങ്ങ് എന്നിവര് പരാജയപ്പെടും.\nആന്ധ്രയില് വൈഎസ്ആര് കോണ്‍ഗ്രസ് അധികാരത്തില് വരുമെന്നും പ്രവചിക്കുന്നുണ്ട്. കേരളത്തില് യുഡിഎഫിന് 14-15 സീറ്റും എല്‍ഡിഎഫിന് അഞ്ച് സീറ്റുമാണ് പ്രവചനം. ആറ്റിങ്ങല്, ആലപ്പുഴ, ആലത്തൂര്, പാലക്കാട്, കാസര്‍ഗോഡ് എന്നീ മണ്ഡലങ്ങളില് എല്‍ഡിഎഫിന് തന്നെ ലഭിക്കും.\nഎല്‍ഡിഎഫിന് 47 മണ്ഡലങ്ങളിലും യുഡിഎഫിന് 86 നിയമസഭാ മണ്ഡലങ്ങളിലും ഭൂരിപക്ഷം ലഭിക്കുമെന്നും പ്രവചനം ഉണ്ട്. ബിജെപിക്ക് തിരുവനന്തപുരത്ത് സാധ്യതയാണ് കല്‍പ്പിക്കുന്നത്. എക്സിറ്റ് പോളുകളില് പലതും കേരളത്തില് ഇത്തവണ താമര വിരിയുമെന്ന് പ്രവചിച്ചിരുന്നു.\nഅതേസമയം കേരളത്തില് നിന്നും വി മുരളീധരന്, അല്‍ഫോണ്‍സ് കണ്ണന്താനും. കുമ്മനം രാജശേഖരന് എന്നിവര് മന്ത്രിമാരാകുമെന്നും പ്രവചിക്കുന്നു. നേരത്തെ 2014 ല് നരേന്ദ്ര മോദി പ്രധാനമന്ത്രിയാകുമെന്നും 2011 ല് ഉമ്മന് ചാണ്ടി കേരള മുഖ്യമന്ത്രിയാകുമെന്നും ഇദ്ദേഹം പ്രവചിച്ചിരുന്നു.\nrahul will win from both ameti and wayanad


Auditions For Prabhas And Deepika Padukone Starrer In Kochi Too - Malayalam Filmibeat\n| Published: Wednesday, September 8, 2021, 17:00 [IST]\nനടി' എന്ന ചിത്രത്തിന് ശേഷം നാഗ് അശ്വിന് സംവിധാനം ചെയ്യുന്ന പുതിയ ചിത്രത്തിലേക്ക് അഭിനേതാക്കളെ തേടുന്നു. ഭാഷയോ ലിംഗമോ പ്രായമോ പ്രശ്നമില്ലെന്നാണ് കാസ്റ്റിംഗ് കോളില് അണിയറ പ്രവര്‍ത്തകര് പറയുന്നത്.നിങ്ങള് അഭിനേതാവോ, മോഡലോ, ആയോധന കലാ വിദധരോ ആരുമായാലും ചിത്രത്തില് അഭിനയിക്കുന്നതിനായി അപേക്ഷിക്കാം. സെപ്റ്റംബര് 12, 15 തിയ്യതികളിലായാണ് ഓഡീഷന് നടക്കുന്നത്.\nകൊച്ചിയിലും ഓഡീഷന് നടക്കുന്നുണ്ട്. സെപ്റ്റംബര് 15 നാണ് കൊച്ചിയിലെ ഓഡീഷന്. ബാംഗ്ലൂര്, ചെന്നൈ, പുതുച്ചേരി എന്നിവിടങ്ങളിലും ഓഡീഷന് നടക്കുന്നുണ്ട്. നാഗ് അശ്വിന്റെ സംവിധാനത്തിലൊരുങ്ങുന്ന ചിത്രത്തില് ദീപികാ പദുക്കോണ് ആണ് നായികയാവുന്നത്. അമിതാഭ് ബച്ചനും ചിത്രത്തില് പ്രധാനവേഷത്തില് എത്തുന്നുണ്ട്.\nദീപികയുടെ തെന്നിന്ത്യന് അരങ്ങേറ്റമായിരിക്കും ഈ സിനിമ.പ്രശസ്ത സംവിധായകനും നടനുമായ സിംഗീതം ശ്രീനിവാസ റാവു ചിത്രത്തിന്റെ ക്രിയേറ്റീവ് മെന്റര് ആയി എത്തുന്നതും വാര്‍ത്തയായിരുന്നു. അദ്ദേഹത്തിന്റെ 89ാം ജന്മദിനത്തോട് അനുബന്ധിച്ചാണ് ചിത്രത്തിന്റെ സംവിധായകന് നാഗ് അശ്വിന് ഇക്കാര്യം വെളിപ്പെടുത്തിയത്. വൈജയന്തി ഫിലിംസ് തങ്ങളുടെ 50ാം വാര്‍ഷിക വേളയിലാണ് നാഗ് അശ്വിന് സംവിധാനം ചെയ്യുന്ന വമ്പന് ചിത്രത്തിന്റെ പ്രഖ്യാപനം നടത്തിയത്. തെലുങ്കിന് പുറമേ തമിഴിലും മലയാളത്തിലും ഹിന്ദിയിലും ഇംഗ്ലിഷിലും ചിത്രമെത്തും.\nസയന്‍സ് ഫിക്ഷന് എന്റര്‍ടെയ്നറാകും ഈ ചിത്രമെന്നാണ് പുറത്തുവരുന്ന റിപ്പോര്‍ട്ടുകള്. സാങ്കല്‍പ്പിക മൂന്നാം ലോക മഹായുദ്ധത്തിന്റെ പശ്ചാത്തലത്തില് നടക്കുന്ന ഒരു സയന്‍സ് ഫിക്ഷന് ത്രില്ലറാണ് ചിത്രമെന്നാണ് സൂചന. 2021 അവസാനം സിനിമയുടെ ചിത്രീകരണം തുടങ്ങും. പി.ആര്.ഒ ആതിര ദില്‍ജിത്ത്.\nഛപാക് ആണ് ദീപികയുടെ അവസാനം പുറത്തിറങ്ങിയ ചിത്രം. മേഘ്‌ന ഗുല്‍സാര് സംവിധാനം ചെയ്ത ചിത്രത്തില് ആസിഡ് ആക്രമണത്തിന് ഇരയായ യുവതിയുടെ വേഷത്തിലാണ് ദീപികയത്തിയത്. ചിത്രത്തിലെ പ്രകടനം ഏറെ ശ്രദ്ധിക്കപ്പെട്ടിരുന്നു. നിരവധി സിനിമകളാണ് ദീപികയുടേതായി അണയിറയിലൊരുങ്ങുന്നത്. ഭര്‍ത്താവ് കൂടിയായ രണ്‍വീര് സിംഗിനൊപ്പം അഭിനയിക്കുന്ന 83 ആണ് റിലീസ് കാത്തു നില്‍ക്കുന്ന സിനിമ. 1983 ല് ഇന്ത്യന് ക്രിക്കറ്റ് ടീം ലോകകപ്പ് നേടിയ കഥയാണ് ചിത്രം പറയുന്നത്.\nഹൃത്വിക് റോഷനൊപ്പം അഭിനയിക്കുന്ന ഫൈറ്റര് ആണ് ആരാധകര് പ്രതീക്ഷയോടെ കാത്തിരിക്കുന്നൊരു സിനിമ. അതേസമയം ഒരിടവേളയ്ക്ക് ശേഷം തിരികെ വരുന്ന ഷാരൂഖ് ഖാന് ചിത്രത്തിലെ നായികയും ദീപികയാണ്. പഠാന് എന്ന ഈ ചിത്രം സംവിധാനം ചെയ്യുന്നത് സിദ്ധാര്‍ത്ഥ് ആനന്ദാണ്. ജോണ് എബ്രഹാമും ചിത്രത്തിലുണ്ട്. ദ ഇന്റേണിന്റെ ഹിന്ദി റീമേക്കിലും ദീപികയാണ് നായിക. ഇതിനിടെ ദീപിക വീണ്ടും ഹോളിവുഡിലേക്ക് എന്ന വാര്‍ത്തകളും പുറത്ത് വന്നിരുന്നു.\nAuditions For Prabhas And Deepika Padukone Starrer In Kochi Too


ടഞാന് കൈപ്പറമ്പ് മുസ്ലിം ലീഗിന്റെ മണ്ഡലം പ്രസിഡന്റായിരുന്നു ഒന്നര വര്‍ഷം; എന്റെ ഉള്ളിന്റെയുള്ളില് കുറച്ച് ഇഷ്ടമുള്ള പാര്‍ട്ടി മുസ്ലിം ലീഗാണ് അവരാണ് കുറച്ച് കൂടി മതേതരമായ മുസ്ലിം സമുദായത്തില് നിന്നുള്ള പാര്‍ട്ടിയായി ഫീല് ചെയ്തിട്ടുള്ളത്,'; പോസ്റ്റുമായി ഒമര് ലുലു - metromatinee.com Lifestyle Entertainment & Sports\nവളരെ കുറച്ച് ചിത്രങ്ങളിലൂടെ തന്നെ മലയാളികള്‍ക്ക് പ്രിയങ്കരനായ സംവിധായകനാണ് ഒമര്‍ലുലു. സോഷ്യല് മീഡിയയില് വളരെ സജീവമായ താരം ഇടയ്ക്കിടെ തന്റെ ചിത്രങ്ങളും വിശേഷങ്ങളും എല്ലാം തന്നെ പങ്കുവെച്ച് എത്താറുണ്ട്. അവയെല്ലാം തന്നെ വളരെപ്പെട്ടെന്നാണ് വൈറലായി മാറുന്നത്. ഇപ്പോഴിതാ അദ്ദേഹം പങ്കുവെച്ച് പോസ്റ്റാണ് വൈറലായി മാറുന്നത്.\nതന്റെ രാഷ്ട്രീയ ചിന്തകള് ആണ് ഒമര് ലുലു പങ്കുവെച്ചിരിക്കുന്നത്. തനിക്ക് മുസ്ലിം ലീഗിനോടാണ് ഇഷ്ടമെന്നാണ് പുതിയ ഫേസ്ബുക്ക് പോസ്റ്റിലൂടെ ഒമര് ലുലു പറയുന്നത്. നിലവില് രാഷ്ട്രീയ പ്രവര്‍ത്തനമില്ലെന്നും ഒമര് ലുലു വ്യക്തമാക്കി. പഴയ കാലത്തെ തന്റെ രാഷ്ട്രീയ ചിത്രങ്ങള് പങ്കുവെച്ചായിരുന്നു ഒമര് ലുലുവിന്റെ പ്രതികരണം.\nഒമര്‍ലുലുവിന്റെ പോസ്റ്റ് ഇങ്ങനെയായിരുന്നു;\n‘ഞാന് സംഘിയാണ് എന്ന് പറയുന്ന സുഡാപ്പി അണ്ണന്‍മാര് അറിയാന്, ഞാന് ഒരിക്കലും ഇനി രാഷ്ട്രിയത്തില് വരില്ലാ. ഞാന് കൈപ്പറമ്പ് മുസ്ലിം ലീഗിന്റെ മണ്ഡലം പ്രസിഡന്റായിരുന്നു ഒന്നര വര്‍ഷം. എന്റെ ഉമ്മച്ചിയും പപ്പയും പറയുന്നത് അവരുടെ വെല്‍ഫെയര് പാര്‍ട്ടിയില് പ്രവര്‍ത്തിക്കാനാണ്, എനിക്ക് ആണെങ്കില് വെല്‍ഫെയര് പാര്‍ട്ടി ഇഷ്ടമല്ലാ, കാരണം മൗദൂദി ഫാക്ടര്.\nഅതുകൊണ്ട് ഞാന് ഒരു രീഷ്ട്രീയക്കാരനോ, രാഷ്ട്രീയപ്രവര്‍ത്തകനോ അല്ല. പക്ഷേ എന്റെ ഉള്ളിന്റെയുള്ളില് കുറച്ച് ഇഷ്ടമുള്ള പാര്‍ട്ടി മുസ്ലിം ലീഗാണ് അവരാണ് കുറച്ച് കൂടി മതേതരമായ മുസ്ലിം സമുദായത്തില് നിന്നുള്ള പാര്‍ട്ടിയായി ഫീല് ചെയ്തിട്ടുള്ളത്,’ എന്നും ഒമര് ലുലു പറഞ്ഞു.\nഅതേസമയം, നോമ്പുകാലത്ത് ഹോട്ടലുകള് അടച്ചിടുന്നതിനെതിരെ ഫേസ്ബുക്കില് നിരന്തര പ്രതികരണവുമായി ഒമര് ലുലു എത്തിയത് വിവാദമായിരുന്നു. നോമ്പ് ആയതിനാല് തനിക്ക് ഇഷ്ടപ്പെട്ട ഭക്ഷണം കിട്ടാനില്ലെന്ന് പറഞ്ഞായിരുന്നു ഒമര് ലുലുവിന്റെ പോസ്റ്റ്.\n‘ഇന്നത്തെ എന്റെ ഉച്ച ഭക്ഷണം കോഴിക്കോടന് ഉന്നക്കായ, നോമ്പാണ് കാരണം. എനിക്ക് വേറെ ഇഷ്ടപ്പെടുന്ന ഭക്ഷണം ഒന്നും ഇവിടെ കിട്ടാന് ഇല്ലാ. നോമ്പിന് രാത്രി ഏഴ് മണി വരെ കട അടച്ചിടുന്ന മുസ്ലിം സഹോദരങ്ങളെ നിങ്ങളുടെ കടയ്ക്ക് പുറത്ത് ഒരു ബോര്‍ഡ് വെക്കുക ഇവിടെ ഭക്ഷണം മുസ്ലിം വിശ്വാസികളെ ലക്ഷ്യം വെച്ചാണ്,’ എന്നായിരുന്നു ഒമര് ലുലുവിന്റെ കുറിപ്പ്. ഇതിനെതിരെയുള്ള വിമര്‍ശനങ്ങള്‍ക്ക് തുടര് പോസ്റ്റുകളുമായി ഒമര് ലുലു തന്നെ രംഗത്തെത്തിയിരുന്നു. ഇതേത്തുടര്‍ന്നുള്ള സംഘിവിളികള്‍ക്കെതിരെയാണ് ഒമര് ലുലു ഇപ്പോള് രംഗത്തെത്തിയിരിക്കുന്നത്.\nഡെയ്സിയെ പൊളിച്ചടുക്കി ബ്ലെസ്സലിയുടെ പ്രതികാരം; പൊട്ടിത്തെറിച്ച് ജാസ്മിനും; ബിഗ് ബോസ് വീട്ടിൽ ബാത്ത്റൂം വിവാദം!


കവിത | മലയാളനാട് വെബ്ബ് ജേർണൽ\nHome LITERATURE കവിത\nby വിജയരാജമല്ലിക July 3, 2016\nട്രാൻസ് ജെൻഡർ കവിതയ്ക്കൊരാമുഖം – ഗീത\n‘അലിംഗം’ എന്ന ട്രാൻസ് ജെന്‍ഡറുകളെ പറ്റിയുള്ള ഏക മലയാള കവിത അവസാനിക്കുന്നത് ഇങ്ങനെയാണ് .\nവാനമില്ലാപ്പറവകൾ , വനമില്ലാകൃഷ്ണമൃഗങ്ങൾ\nവരിക തരിക സഹജരേ\nഞങ്ങൾക്കൊരു മനുഷ്യമുദ്ര ,മാലാഖച്ചിറക്\nസമ്മതിദാനം, റേഷൻ കാർഡ്\nമറപ്പുര, ബദൽ നിയമങ്ങൾ\nനിങ്ങളുടെ ആട്ടും തുപ്പും\nകൃഷ്ണ മുഖത്ത്” (വിജയകുമാർ കുനിശ്ശേരി എന്ന പുരുഷൻ)\nആണും പെണ്ണുമല്ലാത്തവരെ / ആയവരെപ്പറ്റി ഒരാണെഴുതിയ ഈ കവിത അവരുടെ സത്വസംഘർഷം വ്യക്തമാക്കാൻ ആത്മാർഥമായി ശ്രമിക്കുന്നു. എന്നാൽ ആണും പെണ്ണുമല്ലാത്തവരെന്നു നമ്മൾ വിളിച്ചവർ ഇന്ന് ട്രാൻസ്ജെന്‍ഡറുകൾ എന്ന പേരിൽ സ്വയം പുറത്തുവന്നിരിക്കുന്നു. ആ വ്യക്തിയുടെ കവിതകൾ മലയാളത്തിലേക്ക് ആദ്യമായി കടന്നുവരുന്നു.അതാണ് വിജയരാജമല്ലികയുടെ കവിതകളെ പ്രസക്തമാക്കുന്നത്.\nസാഹിത്യചരിത്രങ്ങളിലെ പെണ്ണിന്‍റെ ഇടം തന്നെ പ്രശ്നവത്കരിക്കപ്പെട്ടുകൊണ്ടിരിക്കുകയാണ്. ആ നിലയ്ക്ക് ട്രാൻസ്ജെന്‍ഡർ ഇന്നോളമുണ്ടായ സാഹിത്യചരിത്രങ്ങളിൽ പ്രത്യക്ഷപ്പെട്ടിരിക്കാൻ സാധ്യതയില്ല. ട്രാൻസ്ജെന്‍ഡറുകൾ ഉണ്ടായിരുന്നില്ലെന്നോ, അവർക്ക് സർഗാത്മകത ഉണ്ടായിരുന്നില്ലെന്നോ അല്ല ഞാനുദ്ദേശിക്കുന്നത്. അവരുടെ എഴുത്തുകൾ ഇതുവരെയും ഏതെങ്കിലും സ്ത്രീനാമത്തിനോ പുരുഷനാമത്തിനോ പിന്നിൽ മറഞ്ഞിരുന്നു എന്നാണ്. അത് കണ്ടെടുക്കുക അത്ര എളുപ്പമല്ല.അതുകൊണ്ട് കൂടിയാണ് വിജയരാജമല്ലികയുടെ കവിതകൾ സാഹിത്യബോധവിച്ഛേദമായിരിക്കുന്നത്.\nപുരുഷ ശരീരത്തിൽ നിന്ന് സ്ത്രീകളും സ്ത്രീ ശരീരത്തിൽ നിന്ന് പുരുഷന്മാരും പുറത്തുവന്ന് ജീവിക്കാനുള്ള അവകാശത്തിനുവേണ്ടി സംസാരിച്ചു തുടങ്ങുമ്പോൾ മാത്രമാണ് ഒരു (ഏതൊരു )വിജയരാജ മല്ലികയ്ക്ക് കവിത പുറത്തുകൊണ്ടുവരാൻ സാധിക്കുക.\nസാഹിത്യമർമ്മജ്ഞരായ പുരുഷന്മാർക്ക് ഒട്ടേറെ പിഴവുകൾ ചൂണ്ടിക്കാണിക്കാവുന്നവയാണ് മല്ലികയുടെ കവിതകൾ. വ്യാകരണവും, പ്രയോഗങ്ങളും അശിക്ഷിതങ്ങളും അപ്രഗൽഭങ്ങളുമാണ്. പക്ഷെ അവൾ മലയാളസാഹിത്യത്തിൽ പിച്ചവെച്ചു തുടങ്ങുന്നു. അതുകൊണ്ട് ഈ കവിതകളെ ചെവികൊണ്ടോ, കണ്ണുകൊണ്ടോ അല്ല ഹൃദയം കൊണ്ടാണറിയേണ്ടത്. യുക്തികൊണ്ടല്ല , വികാരംകൊണ്ടാണളക്കേണ്ടത്.\nട്രാൻസ്ജെന്‍ഡറുകളെപ്പറ്റി, അഥവാ അവർക്കുവേണ്ടി ആണും, പെണ്ണും പറയേണ്ട കാലം കഴിഞ്ഞിരിക്കുന്നുവെന്നും അവർ സ്വയം അവരെപറ്റി പറഞ്ഞുതുടങ്ങുകയാണെന്നും മലയാളത്തെ ബോധ്യപ്പെടുത്താൻ ഈ കവിതകൾ ഉതകുമെന്ന് ഞാൻ പ്രതീക്ഷിക്കുന്നു. അവയുടെ കുറവുകൾ പൊതുസമൂഹത്തിന്‍റെ കുറവുകളാണ്. എന്നാൽ മലയാള കവിതയുടെ ഒഴിഞ്ഞ ഇടങ്ങളിലേക്ക് ഈ കവിതകൾ നടന്നു കയറുന്നു. ട്രാൻസ് ജെന്‍ഡറുകളെപറ്റിയോ ,അവർക്ക് വേണ്ടിയോ ഉള്ള സാഹിത്യമല്ല ജെന്‍ഡറുകളുടെ സാഹിത്യമാണ് അവരെ പ്രതിനിധീകരിക്കുന്നത്. മുഖ്യധാരാപണ്ഡിതപൊതുസമൂഹത്തിന്‍റെ തിരുത്തലുകളേയും മിനുക്കു പണികളെയും അപ്രസക്തമാക്കിക്കൊണ്ട് അവ ഭാവിയിലേക്ക് കുതിക്കുന്നു.അപ്പോഴവ വിജയരാജമല്ലിക എന്ന ഒരേയൊരു വ്യക്തിയുടെ എഴുത്തല്ല ട്രാൻസ് ജെന്‍ഡർ അവസ്ഥയുടെ പൊതുപ്രഖ്യാപനമാണ്.\nതേടി തേടി മടങ്ങും പലരും,\nതത്തെ നിൻ തനു കണ്ടില്ല…\nതടി തടവി തലകൾ മാന്തി,\nതമ്പികൾ പലരും വിടവാങ്ങി…\nതുറകളിൽ നിന്നും തേരാളികളുടെ,\nതോണികൾ പലതും വന്നിട്ടും….\nതപ്പി തപ്പി മുങ്ങിത്തപ്പി,\nതൂശികൾ പോലും കണ്ടില്ല\nതേങ്ങ വീണാൽ തുയിലുണരുന്ന,\nതഴുകി തഴുകി ഉറങ്ങല്ലെ\nതണ്ണീർ കടലിൽ താഴ്ന്നു വീണത്,\nതരുണി നീയും അറിഞ്ഞില്ലെ ….\nഞാൻ കുതറിയോടിയ വെള്ളിയാഴ്ച്ച…\nമറവിലെങ്ങനെ താഴ്ന്നു പോയിടുമാ,\nമിഴികൾ മരവിച്ച കെട്ടുകാഴ്ച …\nഓടിയകന്നു ഞാൻ പാടവരമ്പിലൂടെങ്ങോട്ടു,\nമൂക്കിൽ വിധിയിട്ട കയറിന്റെ വേദന,\nഅസ്ഥിയിലാകെ ജ്വലിച്ചു പൊന്തി…\nരക്തം മണക്കുന്ന കത്തിയുമായവർ…\nനിർദ്ദയമായെന്നെ പിന്തുടർന്നു ….\nഅരുതെന്ന് തേങ്ങിയെൻ മാറ്റൊലികൾ\nപക്ഷെ കേട്ടെന്ന ഭാവം നടിച്ചില്ല\nവരണ സ്വാതന്ത്ര്യം ഇല്ലെടാ പോത്തെ\nനീയും നമ്മുടെ ഇരയെന്നലറി\nഅറവുശാലയിലേക്കായി നടന്നു പിന്നെ\nമണിയറ വാതിലിൽ കാത്തു നിൽപ്പൂ\nതലമുടി ചീകി ഒതുക്കിടുന്നു\nമല്ലിക പൂക്കളാൽ മാലയും കോർത്തവൾ\nകട്ടിലിനരികിൽ ചേർന്നു നിന്നൂ\nപൊട്ടിക്കരയുവാൻ പോലുമാകാതെ ഞാൻ\nഈ ബലിക്കല്ലിൽ പിടയുവാനാണോ\nഅമ്മെ പാവമീ എന്റെ യോഗം\nചെമ്പിൽ എറിയാൻ തുനിയരുതെ\nആദവും ഹവ്വയും ഒന്നിച്ചു പങ്കിട്ട,\nപഴകിയതെങ്കിലും പ്രിയനന്നു നൽകിയ\nby ഗിരീഷ് വര്‍മ്മ ബാലുശ്ശേരി June 28, 2016\nഅതിന്റെ പിടച്ചിൽ .\nകൂട്ടത്തിൽ ചുമ്മാ കൂടിയൊരു\nയാത്രക്കാരൻ കൈയിൽ തൊട്ടൊരു\nകഥ പറയുമ്പോലെ .\nഅതിലേറെ അനുഭവിക്കാറില്ല .\nഒരു നോവായി പിടഞ്ഞത്\nഅന്ന് ഞാൻ നിന്നെ പരിഹസിച്ചതും ,\nഅടങ്ങിക്കിടക്കാൻ കൽപ്പിച്ചതും ..\nനീണ്ടൊരു യാത്രയുടെ ഇടയിലെ\nനീ നിന്റെ സാന്നിധ്യമറിയിച്ചതും\nനീ ദീർഘം നിശ്വസിച്ചതും\nഞാൻ കണ്ടില്ലെന്നു നടിച്ചു.\nഞാനും നീയും ചേർന്ന\nഒരു ഹൃദയമിടിപ്പിന്റെ നേരറിവിൽ,\nഅകൈതവ നൈർമ്മല്ല്യം ..\nഞാൻ ഒരിക്കലെ തിരിച്ചറിഞ്ഞുള്ളൂ .\nഅപ്പോഴേക്കും ഞാൻ നിന്നെ വിട്ടുള്ള\nയാത്ര തുടങ്ങിക്കഴിഞ്ഞിരുന്നല്ലോ !!\nby ശിവപ്രസാദ് June 26, 2016\nഅമ്മിണി ഉറക്കം ഞെട്ടി:\n‘കാൽപ്പാദത്തിൽ ഒരു കടൽ വന്ന് തൊട്ടെന്ന്’\nഅവൾ പിച്ചും പേയും പറഞ്ഞത്\nആൻസിക്ക് ഓർമ്മ വന്നു.\nരാത്രി ഉണരുന്ന നേരമായിരുന്നു.\nകാക്കകൾ കൂടണഞ്ഞ മേളമുണ്ടായിരുന്നു.\nകുടമുല്ലയിൽ നിലാവ് ചിന്നിയിരുന്നു.\nകിണറ്റിലെ വെള്ളം കപ്പി വഴി\n‘വാ, പൂവാം’ ന്ന് പറഞ്ഞിരുന്നു.\n‘ഹോം വർക്ക് തീർന്നമ്മേ’ ന്ന് ബുക്ക് മടക്കി\nഫ്രോക്ക് വട്ടത്തിൽ ചുഴറ്റി\nഅവൾ വന്ന് കെട്ടിപ്പിടിച്ചിരുന്നു.\n‘അപ്പൻ എപ്പഴാ വര്വാ?’ ന്ന് ചൂണ്ടി\nകലണ്ടറിലെ കളങ്ങളിലേക്ക് കയറിപ്പോയ\nകണ്ണുകളുടെ ദൈന്യതയാൽ ചുടപ്പെട്ട്\nതാൻ എരിഞ്ഞമർന്ന അന്തിത്തിളപ്പും\nആൻസിക്ക് ഒന്നൊഴിയാതെ തികട്ടി വന്നു.\nമങ്ങിയ ഫോൺമന്ത്രണം പോലെ,\nകറുത്ത തിരുവസ്ത്രത്തിൽ തെളിഞ്ഞ\nകുഞ്ഞിന്റെ അപ്പൻ കരയുന്നതായി\nആൻസിക്ക് വെറുതെ.. വെറുതെ തോന്നി.\nമൂന്ന് മെഴുതിരി കൊളുത്തി\nകാറ്റിനെ ശാസിച്ച് പടിപ്പുറത്താക്കി\nഉറങ്ങാതെ കിടന്നപ്പോഴും ആൻസി\nവാതിലോളം പാഞ്ഞെത്തി തിരികെപ്പോയ\nതേങ്ങലടങ്ങാത്ത രാത്രിയാണോ അത്!\nകൂട് മറന്ന് പറന്ന്\nവഴിയും മൊഴിയും പിണഞ്ഞ്\nവീണുപോയ പക്ഷിയാണോ അത്!\nഅവൾക്കു മാത്രം അറിയുന്ന\nആ കടൽ, തിര, നുര, കരച്ചിൽ!\n‘അമ്മേ, അപ്പൻ പിന്നേം വിളിക്കുന്നു.\nഅപ്പനെങ്ങനാ ഈ കടലായെ? ‘\n‘അത്, കടലല്ല അമ്മിണീ.\nഅപ്പന്റെ കണ്ണീരാ..’ ന്ന്\nപ്രിയപ്പെട്ട കവിസുഹൃത്തിന്, അമ്മിണിക്ക്, അവളുടെ അമ്മയ്ക്ക്\nby സുധീർ രാജ് June 21, 2016\nഅപ്പൻ കറ്റ മോട്ടിച്ചെന്നു പറഞ്ഞാ\nഞങ്ങള് വിശ്വസിക്കത്തില്ല .\nതട്ടുമ്പുറത്തു കറ്റയൊളിപ്പിച്ചെന്നു പറഞ്ഞാ\nഞങ്ങൾക്ക് തട്ടുമ്പുറമില്ലായിരുന്നു .\nഞങ്ങൾക്ക് പത്തായമില്ലായിരുന്നു .\nപതമളന്ന മൂപ്പീന്ന് കൊടുത്തതല്ലാതെ\nഒരു മണി നെല്ല് വട്ടീലിട്ട്\nകുടീല് കൊണ്ടു വന്നിട്ടില്ല .\nഎന്നിട്ടീ കറ്റയെല്ലാമപ്പനെടുത്തെന്നു പറഞ്ഞാ\n(കറ്റക്കുഞ്ഞുങ്ങള് പറ്റിച്ച പണി കണ്ടോ ..\nപൂച്ചം പൂച്ചം അപ്പനോട് പറഞ്ഞും കരഞ്ഞും\nഅപ്പനെ പാട്ടിലാക്കാൻ നോക്കുന്ന കണ്ടോ …)\nഞങ്ങളേം കൊണ്ടു പോ.\n(പിന്നെ കറ്റയെല്ലാം കൂടെ അപ്പനെ കൊതിപ്പിക്കാൻ തുടങ്ങി )\nഅപ്പന് അഞ്ചു മക്കളല്ലേയുള്ള്\nഅപ്പന്റെ വിയർപ്പ് ചാല് കീറി\nഅപ്പന്റെ ചോര ചാല് കീറി\nഅപ്പന്റെയുപ്പു ചാല് കീറി\nഅപ്പന്റെ തപ്പ് ചാല് കീറി\nഅപ്പന്റെ പാട്ട് ചാല് കീറി\n*മണ്ടയ്ക്കാട്ടമ്മ ” കുരു പൊറപ്പെട്ട്”**\nദേശം മുടിപ്പിക്കുന്ന കള്ളത്തരം പറയാതെ\nഎമാന്മാരെല്ലാം കൂട്ടോം കൂടി\nകാലത്തെ അപ്പന്റെ കുടീലോട്ടു വന്ന്.\nആറരയടി പൊക്കത്തിലപ്പനൊന്നു വിരിഞ്ഞു.\nമുള്ളാൻ മുട്ടിയ തമ്പ്രാര് കേൾക്കെ\nഅപ്പനലറി..”വാ എന്റെ പൊന്നു മക്കളെ ”\nതാഴേന്നും മേളീന്നും മണ്ണീന്നും മാനത്തൂന്നും\nപുഞ്ചേന്നും പറമ്പീന്നും വീട്ടീന്നും നാട്ടീന്നും\nഅപ്പാ അപ്പാന്നും വിളിച്ച്\nകറ്റക്കുഞ്ഞെല്ലാമോടിവന്നപ്പനെ കെട്ടിപ്പിടിച്ചു .\nനെല്ലുപോലപ്പന്റെ കാലേ വീണ്.\nകൂട്ടത്തിലേറ്റോം കൊച്ചു കറ്റക്കുഞ്ഞുമെടുത്തു\nഇനി *”അവളോട്” ചോദിക്കാമെന്നും പറഞ്ഞ്\nപട്ടുമുടുത്തു കൊടീം കോലോം പിടിച്ച്\nമണ്ടയ്ക്കാട്ടേക്കൊറ്റ നടത്തം വെച്ചു കൊടുത്ത്.\nപിന്നിതേവരെ ഞങ്ങടെ മുണ്ടകത്തിലും\nപുഞ്ചേലും ഒരു മണി നെല്ല് വിളഞ്ഞിട്ടില്ല.\n*മണ്ടയ്ക്കാട്ടു ഭഗവതി .\n**കുരു പുറപ്പെട്ട്-വസൂരി ഭഗവതി വാരി വിതയ്ക്കുമെന്ന് സങ്കല്പം\nഈ വര്‍ഷപ്പെയ്ത്തില് മലയാളത്തിന്റെ പ്രിയകവികളെഴുതിയ മനോഹരമായ മഴക്കവിതകളുടെ ആലാപനം. ബാബു മണ്ടൂരിന്റെ ശബ്ദത്തില്.\nവർഷാഗമം / വൈലോപ്പിള്ളി\nതുലാവര്‍ഷം / വിജയലക്ഷ്മി\nതോരാമഴ / റഫീഖ് അഹമ്മദ്\nമഴപ്പൊട്ടൻ / മോഹനകൃഷ്ണന് കാലടി\nസ്നേഹം / ബാലചന്ദ്രന് ചുള്ളിക്കാട്


'കോവിഡിനെ മാതൃകാപരമായി തടയാൻ ഇന്ത്യയ്ക്ക് സാധിച്ചു' : കേന്ദ്രസർക്കാരിനെ പ്രശംസിച്ച് കോൺഗ്രസ് നേതാവ്\n‘കോവിഡിനെ മാതൃകാപരമായി തടയാൻ ഇന്ത്യയ്ക്ക് സാധിച്ചു’ : കേന്ദ്രസർക്കാരിനെ പ്രശംസിച്ച് കോൺഗ്രസ് നേതാവ്\nDec 15, 2020, 08:23 am IST\nകോവിഡ് പ്രതിരോധ പ്രവർത്തനങ്ങളിൽ കേന്ദ്ര സർക്കാരിനെ പ്രശംസിച്ച് കോൺഗ്രസ് നേതാവ് ആനന്ദ് ശർമ. ഫിക്കി സംഘടിപ്പിച്ച ചടങ്ങിലാണ് ആനന്ദ് ശർമ സർക്കാരിനെ അഭിനന്ദിച്ചത്.\nകോവിഡിനെ മാതൃകാപരമായി തടയാൻ ഇന്ത്യയ്ക്ക് സാധിച്ചെന്ന് അദ്ദേഹം പറഞ്ഞു. നേരത്തെ, പ്രധാനമന്ത്രി നരേന്ദ്രമോദി വാക്സിൻ നിർമ്മാണ കേന്ദ്രങ്ങൾ സന്ദർശിച്ചതിനു പിന്നാലെ അദ്ദേഹത്തെ പ്രകീർത്തിച്ച് ആനന്ദ് ശർമ രംഗത്തു വന്നിരുന്നു. ട്വിറ്ററിലൂടെയായിരുന്നു അദ്ദേഹത്തിന്റെ പ്രതികരണം. എന്നാൽ, കോൺഗ്രസ് വീക്ഷണത്തിന് വിരുദ്ധമായ ട്വീറ്റിനെതിരെ പാർട്ടിയിൽ നിന്നും വ്യാപക വിമർശനമുയർന്നതോടെ ട്വീറ്റ് പിന്നീട് പിൻവലിച്ചു.\n‘ബംഗാളിൽ ഇടത് പക്ഷത്തിനൊപ്പം, മഹാരാഷ്ട്രയിൽ ശിവസേനക്കൊപ്പം‘; കോൺഗ്രസിന് പ്രത്യയശാസ്ത്രം എന്ന വാക്കിന്റെ അർത്ഥമറിയാമോ എന്ന് ജിതിൻ പ്രസാദ\nരാജസ്ഥാനിൽ ആറാം ക്ലാസുകാരിയെ രണ്ട് അധ്യാപകർ ചേർന്ന് പീഡിപ്പിച്ച് ഗർഭിണിയാക്കി; കുറ്റക്കാർക്കെതിരെ നടപടി ആവശ്യപ്പെട്ട് പ്രക്ഷോഭം ശക്തമാക്കി ബിജെപി\nപ്രധാനമന്ത്രിയുടെ സന്ദർശനം മുൻനിര കോവിഡ് പോരാളികളുടെ മനോവീര്യം ഉയർത്തുമെന്നുള്ള ഭാഗമാണ് ശർമ പിൻവലിച്ചത്. കോൺഗ്രസ് നേതൃത്വത്തെ വിമർശിച്ച് സോണിയാ ഗാന്ധിക്ക് കത്തെഴുതിയ 23 നേതാക്കളിൽ ഒരാളാണ് രാജ്യസഭാ അംഗവും മുൻ കേന്ദ്രമന്ത്രിയുമായ ആനന്ദ് ശർമ.\nTags: modicongressanand sharma\nപൗരത്വ വിജ്ഞാപനം: മുസ്ലീം ലീഗ് നല്‍കിയ ഹര്‍ജി നിയമപരമായി നിലനില്‍ക്കില്ലെന്ന് സുപ്രീംകോടതിയിൽ കേന്ദ്ര സര്‍ക്കാര്\nബിജെപി സ്ഥാനാര്‍ത്ഥിയുടെ വീടിന് നേരെ ബോംബാക്രമണം; പിന്നിൽ സിപിഎമ്മെന്ന് ആരോപണം


വിവാഹവാഗ്ദാനം നൽകി നടിയെ പീഡിപ്പിച്ച തമിഴ്നാട് മുൻ മന്ത്രി അറസ്റ്റിൽ – News18 Malayalam\nകഴിഞ്ഞ അഞ്ചു വര്‍ഷമായി വിവാഹവാഗ്ദാനം നല്‍കി തന്നെ പീഡിപ്പിക്കുകയായിരുന്നുവെന്ന സിനിമാ നടിയായ യുവതിയുടെ പരാതിയിലാണ് അറസ്റ്റ്\nLast Updated : June 20, 2021, 11:43 IST\nബംഗളുരു: വിവാഹവാഗ്ദാനം നല്‍കി നടിയെ അഞ്ചു വർഷത്തോളം ഒപ്പം താമസിപ്പിച്ച് ലൈംഗികമായി പീഡിപ്പിച്ച കേസില് തമിഴ്‌നാട് മുന്‍മന്ത്രി എം മണികണ്ഠന് അറസ്റ്റിലായി. ബംഗളൂരുവില്‍നിന്നാണ് എ ഐ എ ഡി എം കെ നേതാവ് കൂടിയായ മണികണ്ഠനെ ചെന്നൈ സിറ്റി പോലിസ് പ്രത്യേക അന്വേഷണ സംഘം പിടികൂടിയത്. കഴിഞ്ഞ അഞ്ചു വര്‍ഷമായി വിവാഹവാഗ്ദാനം നല്‍കി തന്നെ പീഡിപ്പിക്കുകയായിരുന്നുവെന്ന മലേഷ്യക്കാരിയായ യുവതിയുടെ പരാതിയിലാണ് അറസ്റ്റ്.\nമദ്രാസ് ഹൈക്കോടതിയിൽ മണികണ്ഠൻ മുന്‍കൂര് ജാമ്യാപേക്ഷ നൽകിയെങ്കിലും കോടത് അത് തള്ളുകയായിരുന്നു. ഇതേ തുടർന്ന് മണികണ്ഠൻ ഒളിവിലായിരുന്നു. കഴിഞ്ഞ കുറച്ചു ദിവസമായി ഇദ്ദേഹത്തിനായി വ്യാപക അന്വേഷണമാണ് പൊലീസ് നടത്തിയത്. മണികണ്ഠനെ പിടികൂടാനായി പ്രത്യേക സംഘത്തെ നിയോഗിക്കുകയും ചെയ്തു. മധുരയിലും രാമനാഥപുരത്തും മണികണ്ഠൻ എത്തിയെന്ന വിവരം ലഭിച്ചെങ്കിലും പൊലീസ് എത്തിയപ്പോഴേക്കും അദ്ദേഹം കടന്നുകളയുകയായിരുന്നു. അതിനിടെയാണ് കഴിഞ്ഞ ദിവസം ബംഗളുരുവിലെ ഒളിത്താവളത്തിൽനിന്ന് മണികണ്ഠനെ പൊലീസ് പിടികൂടിയത്.\nവിവാഹ വാഗ്ദാനം നൽകി അഞ്ചു വർഷത്തോളം ഒപ്പം താമസിപ്പിക്കുകയും ലൈംഗികമായി പീഡിപ്പിക്കുകയും ചെയ്തതായി മലേഷ്യൻ സ്വദേശിനിയായ യുവതി പരാതിയിൽ പറയുന്നു. മൂന്നു തവണ ഗർഭിണിയായ തന്നെ ഗര്‍ഭഛിദ്രത്തിന് നിര്‍ബന്ധിക്കുകയും ഭീഷണിപ്പെടുത്തുകയും ചെയ്തുവെന്നും യുവതി ആരോപിക്കുന്നു. വാട്‌സ് ആപ്പ് ചാറ്റുകളുടെ സ്‌ക്രീന് ഷോട്ടുകളടക്കമുള്ള തെളിവുകള് സഹിതം ചെന്നൈ പോലിസ് കമ്മീഷണര്‍ക്കാണ് ഇവര് പരാതി നല്‍കിയത്. നിരവധി തമിഴ് സിനിമകളില് അഭിനിയിച്ചിട്ടുള്ള മലേഷ്യന് പൗരത്വമുള്ള നടിയാണ് പരാതിക്കാരി.\nവിവാഹം കഴിക്കാമെന്ന് ഉറപ്പ് നൽകി ലൈംഗിക പീഡനത്തിന് ഇരയാക്കുകയും നിർബന്ധിച്ച് ഗർഭഛിദ്രം ചെയ്യിച്ചുവെന്നുമുള്ള നടിയുടെ പരാതിയിൽ തമിഴ്നാട്ടിലെ മുൻ മന്ത്രിയും എഐഎഡിഎംകെ നേതാവുമായ എ മണികണ്ഠനെതിരേ പൊലീസ് കേസെടുത്തു. ചെന്നൈ അഡയാർ വനിതാ പൊലീസാണ് നടിയുടെ പരാതിയിൽ മണികണ്ഠനെതിരേ കേസ് രജിസ്റ്റർ ചെയ്തത്.\nAlso Read- കേന്ദ്രീയ വിദ്യാലയത്തിലെ അധ്യാപകനെതിരെ ലൈംഗിക പീഡന ആരോപണം; പരാതി ഉന്നയിച്ചത് പൂർവ്വ വിദ്യാർഥികൾ\nഅഞ്ച് വർഷത്തോളം തന്നോട് അടുപ്പം പുലർത്തിയിരുന്ന മണികണ്ഠൻ വിവാഹ വാഗ്ദാനം നൽകി പല തവണ പീഡിപ്പിച്ചെന്നാണ് 36കാരിയായ നടിയുടെ ആരോപണം. രാമനാഥപുരത്തുനിന്നുള്ള പ്രമുഖനായ എഐഎഡിഎംകെ നേതാവും ജയലളിതയുടെ അടുത്ത അനുയായിയുമായിരുന്നു മണികണ്ഠൻ. മലേഷ്യയില് ബിസിനസ് തുടങ്ങുന്നതുമായി ബന്ധപ്പെട്ടാണ് നടി മുന്‍മന്ത്രിയുമായി പരിചയപ്പെടുന്നത്. പിന്നീട് ഈ ബന്ധം വളര്‍ന്നു. ഭാര്യയുമായി അകന്ന് കഴിയുകയാണെന്നും വിവാഹം കഴിക്കാമെന്നും മണികണ്ഠന് ഉറപ്പുനല്‍കിയതിനെ തുടര്‍ന്ന് ഇരുവരും ഒന്നിച്ച് കഴിയുകയായിരുന്നു. ഇതിനിടെ മൂന്ന് തവണ ഗർഭിണിയായെന്നും എല്ലാ തവണയും മണികണ്ഠൻ നിർബന്ധിച്ച് ഗർഭഛിദ്രം നടത്തി. വിവാഹത്തിന് ശേഷം കുഞ്ഞ് മതിയെന്നാണ് ആ സമയത്ത് മണികണ്ഠൻ പറഞ്ഞത്. എന്നാൽ, പിന്നീട് ഇയാൾ ബന്ധത്തിൽനിന്ന് പിന്മാറിയെന്നും കൊല്ലുമെന്ന് ഭീഷണിപ്പെടുത്തിയെന്നും നടിയുടെ പരാതിയിൽ പറയുന്നു.\nAlso Read- കരിപ്പൂരിൽ വീണ്ടും കോടികളുടെ സ്വർണവേട്ട; രണ്ടുപേരിൽ നിന്ന് പിടികൂടിയത് മൂന്നു കിലോയോളം സ്വർണം\nമുഖ്യമന്ത്രിയായിരുന്ന എടപ്പാടി പളനിസാമിയുമായി ഇടഞ്ഞതിനെ തുടര്‍ന്ന് മണികണ്ഠനെ കഴിഞ്ഞ വര്‍ഷം മന്ത്രിസഭയില്‍നിന്ന് പുറത്താക്കിയിരുന്നു. ഇതോടെ വിവാഹം കഴിക്കാമെന്ന വാഗ്ദാനത്തില് നിന്ന് പിന്‍മാറിയെന്നും നടി പരാതിയിൽ പറയുന്നു. പിന്നീട് ണികണ്ഠന് മര്‍ദിക്കുന്നത് പതിവാക്കി. ഇക്കാര്യം പുറത്തുപറഞ്ഞാൽ പൊലീസിലും സര്‍ക്കാരിലുമുള്ള സ്വാധീനമുപയോഗിച്ച് തകര്‍ക്കുമെന്ന് ഭീഷണിപ്പെടുത്തിയെന്നും പരാതിയിലുണ്ട്. കൂടാതെ സ്വകാര്യ നിമിഷങ്ങളുടെ ഫോട്ടോകളും ദൃശ്യങ്ങളും പുറത്തുവിടുമെന്നും ഭീഷണിപ്പെടുത്തി. ഇക്കാര്യം പറയുന്ന വാട്സാപ്പ് ചാറ്റിന്റെ സ്ക്രീന് ഷോട്ടുകളും നടി പുറത്തുവിട്ടു. ചെന്നൈ സിറ്റി പൊലീസിന് നല്‍കിയ പരാതി സ്ത്രീകളുടെയും കുട്ടികളുടെയും കേസുകള് കൈകാര്യം ചെയ്യുന്ന ഡെപ്യൂട്ടി കമ്മീഷണർക്ക് കൈമാറിയിരുന്നു.\nFirst published: June 20, 2021, 11:43 IST\nabortionFormer Tamil Nadu minister arrestedrapesexual abuseSexual harassments


മുംബൈ ഭീകരാക്രമണത്തിന്റെ മുഖ്യസൂത്രധാരന് ലഖ്‌വിയെ പാകിസ്ഥാന് കോടതി മോചിപ്പിച്ചു - Pravasishabdam\nHome Top Stories മുംബൈ ഭീകരാക്രമണത്തിന്റെ മുഖ്യസൂത്രധാരന് ലഖ്‌വിയെ പാകിസ്ഥാന് കോടതി മോചിപ്പിച്ചു\nമുംബൈ ഭീകരാക്രമണത്തിന്റെ മുഖ്യസൂത്രധാരന് ലഖ്‌വിയെ പാകിസ്ഥാന് കോടതി മോചിപ്പിച്ചു\nഇസ്‌ലാമാബാദ്: മുംബൈ ഭീകരാക്രമണത്തിന്റെ മുഖ്യസൂത്രധാരന് സഖി ഉര് റഹ്മാന് ലഖ്‌വി ജയില്‍മോചിതനായി. ലാഹോര് ഹൈക്കോടതിയില്‍നിന്നു ജാമ്യം ലഭിച്ചതിനെ ത്തുടര്‍ന്നാണു ലഖ്‌വി ജയിലില്‍നിന്നു പുറത്തിറങ്ങിയത്. ജയില്‍മോചിതനായ ലഖ്‌വിയെ രഹസ്യകേന്ദ്രത്തിലേക്കു മാറ്റിയതായാണു വിവരം.\nവ്യാഴാഴ്‌ചയാണു ലാഹോര് കോടതി ലഖ്‌വിയെ മോചിപ്പിക്കാന് ഉത്തരവിട്ടത്. ലഖ്‌വിയെ നിയമവിരുദ്ധമായാണു തടവില് പാര്‍പ്പിച്ചിരിക്കുന്നതെന്ന നിരീക്ഷണത്തോടെയായിരുന്നു ലഖ്‌വിയെ മോചിപ്പിക്കാന് കോടതി ഉത്തരവിട്ടത്.\nമുംബൈ ആക്രമണക്കേസില് 2009 ലാണു ലഖ്‌വി അറസ്‌റ്റിലായത്. പിന്നീടു മതിയായ തെളിവുകളില്ലെന്ന കാരണത്താല് ലഖ്‌വി ഉള്‍പ്പെടെ ആറു പ്രതികള്‍ക്കു ഭീകരവിരുദ്ധകോടതി ജാമ്യം അനുവദിച്ചിരുന്നു. മുംബൈ ഭീകരാക്രമണക്കേസില് ജാമ്യം കിട്ടിയ ലഖ്‌വിയെ മെയിന്റനന്‍സ് ഓഫ് പബ്ലിക് ഓര്‍ഡര്(എംപിഒ) ഉത്തരവിന്റെ അടിസ്ഥാനത്തില് തുടര്‍ന്നും ജയിലില് അടച്ചു.\nഎന്നാല്, ഇസ്‌ലാമാബാദ് ഹൈക്കോടതി പ്രസ്‌തുത ഉത്തരവ് റദ്ദാക്കുകയും പത്തുലക്ഷം രൂപ ജാമ്യത്തില് ലഖ്‌വിയെ വിട്ടയയ്ക്കാന് നിര്‍ദേശിക്കുകയും ചെയ്‌തു. എന്നാല്. ഇന്ത്യയടക്കമുള്ള രാജ്യങ്ങളുടെ എതിര്‍പ്പിനെ തുടര്‍ന്നു ലഖ്‌വിയെ പുറത്തിറങ്ങാന് അനുവദിച്ചിരുന്നില്ല. ഈ സാഹചര്യത്തിലാണു ലാഹോര് ഹൈക്കോടതിയുടെ പുതിയ ഉത്തരവ്.\nPrevious articleകുവൈത്തില് തൊഴില് വിസ അടുത്തവാരം മുതല്\nNext articleസര്‍ക്കാരിനെ അട്ടിമറിക്കാന് നികേഷ് കുമാറും, ജോര്‍ജ്ജും, പിള്ളയും സി.പി.എമ്മുമായി ചര്‍ച്ച നടത്തി.


ഐസിസ് - വിക്കിപീഡിയ\n(Isis എന്ന താളിൽ നിന്നും തിരിച്ചുവിട്ടതു പ്രകാരം)\nഈ ലേഖനം പുരാതന ഈജിപ്ഷ്യൻ ദേവതയായ ഐസിസിനെ കുറിച്ചുള്ളതാണ്. For the jihadist militant group commonly abbreviated as ISIS, Islamic State of Iraq and the Levant കാണുക. other uses, ഐസിസ് (വിവക്ഷകൾ) എന്ന താൾ കാണുക.\nപുരാതന ഈജിപ്റ്റിൽ ആരാധിച്ചിരുന്ന ഒരു സുപ്രധാന ദേവതയാണ് ഐസിസ്. (ഇംഗ്ലീഷ്:Isis (/ˈaɪsɪs/; പുരാതന ഗ്രീക്ക്: Ἶσις IPA: [îː.sis]); ഐസിസ് ദേവതയെ ആദ്യമായി ആരാധിച്ചത് ഈജിപ്റ്റുകാർ ആയിരുന്നെങ്കിലും പിന്നീട് റോമൻ സാമ്രാജ്യത്തിലേക്കും ശേഷം ഗ്രീക്കൊ-റോമൻ കാലഘട്ടത്തിലേക്കും ഐസിസ് ആരാധന സംക്രമിച്ചിരുന്നു. ആധുനികകാലത്ത് ചില മതങ്ങളിലും ഐസിസ് ആരാധന നിലനിൽക്കുന്നുണ്ട്\nആരോഗ്യം, വിവാഹം, ജ്ഞാനം എന്നിവയുടെ ദേവി\nശിരസ്സിൽ കിരീടവും കയ്യിൽ അംഗ് ചിഹ്നവുമുള്ള ഐസിസ് രൂപം\nസിംഹാസനം, പശുവിന്റെ കൊമ്പ് സഹിതം സൂര്യഗോളം, കുരുവി, മൂർഖൻ, കഴുകൻ, sycamore tree, kite (bird)\nഗെബ് , നട്ട്\nഒസൈറിസ്, സെറ്റ്, നെഫ്തിസ്, ഹാറോയിസ്\nഹോറസ്, ബാസ്തെറ്റ്, അമിത്ത്(സാധ്യത)\nശ്രേഷ്ഠയായ മാതവായും ഭാര്യയായുമാണ് ഈജിപ്ഷ്യർ ഐസിസിനെ കണ്ടിരുന്നത്. പ്രകൃതി, ഇന്ദ്രജാലം എന്നിവയുടെ അധിപയും ഐസിസ് ആയിരുന്നു. അടിമകൾ, പാപികൾ, കലാകാരന്മാർ എന്നിവരുടെ മിത്രമായും ഐസിസ് അറിയപ്പെട്ടിരുന്നു. എങ്കിലും ധനികരും, കന്യകമാരും, പ്രഭുക്കന്മാരും ഭരണാധികാരികളുമെല്ലാം ഐസിസ് ദേവിയെ ആരാധിച്ചുവന്നിരുന്നു. രാജാക്കന്മാരുടെയും രാജയോഗത്തിന്റെയും ദേവനായ ഹോറസ്, ഐസിസ്ന്റെ പുത്രനാണ് എന്നാണ് വിശ്വാസം (എങ്കിലും ചില വിശ്വാസപ്രകാരം ഹാത്തോറിന്റെ പുത്രനാണ് ഹോറസ്). പരേതരുടേയും കുട്ടികളുടേയും ദേവതയായും ഐസിസ് അറിയപ്പെട്ടിരുന്നു.\n"സിംഹാസനം" എന്നാണ് ഐസിസ് എന്ന വാക്കിനർഥം. അതുകൊണ്ട് തന്നെ ഐസിസിന്റെ കിരീടത്തിൽ ഒരു സിംഹാസനത്തിനെ രൂപം കാണാം. സിംഹാസനത്തിന്റെ അഥവാ രാജാധികാരത്തിന്റ്റെ മനുഷ്യരൂപം എന്ന നിലയിൽ ഐസിസ് ദേവി, ഫറവോ മാരുടെ ശക്തിയേയും പ്രധിനിധികരിക്കുന്നു . ഫറവോമാരെ ഐസിസ് ദേവിയുടെ പുത്രന്മാരായ് കരുതിയിരുന്നു, ഐസിസ് നൽകിയ സിംഹാസനത്തിലാണ് ഫറവോമാർ ഉപവിഷ്ഠരാകുന്നത് എന്നാണ് വിശ്വാസം. ഈജിപ്റ്റിലൊട്ടാകെ ഐസിസ് ആരാധന നിലനിന്നിരുന്നു.\nഭൂമിയുടെ ദേവനായ ഗെബിന്റെയും, ആകാശത്തിന്റെ ദേവിയായ നട്ടിന്റെയും, പുത്രിയാണ് ഐസിസ് ദേവി എന്നാണ് ഐതിഹ്യം. തന്റെ സഹോദരനായ ഒസൈറിസിനെയാണ് ഐസിസ് വിവാഹം ചെയ്തത്. ഇവരുടെ പുത്രനാണ് ഹോറസ്. ഒസൈറിസിനെ സെത്ത് വധിക്കുകയും ,പിന്നീട് തന്റെ മാന്ത്രിക ശക്തിയാൽ ഐസിസ് ഒസൈറസിന്റെ ശരീരഖണ്ഡങ്ങൾ കൂട്ടിവെച്ച് പുനരുജ്ജീവിപ്പിക്കുകയും ചെയ്തു. ഗ്രീക്കൊ റോമൻ കാലഘട്ടത്തിൽ ഈ ഐതിഹ്യകഥ പരക്കെ വിശ്വസിച്ചിരുന്നു. ആണ്ടുതോറും നൈലിൽ ഉണ്ടായിരുന്ന പ്രളയം, ഒസൈറസിനെയോർത്ത് ദുഃഖത്താൽ ഐസിസ് ഒഴുക്കിയ കണ്ണുനീർ കാരണമാണ് എന്ന് പുരാതന ഈജിപ്ഷ്യർ വിശ്വസിച്ചിരുന്നു. ക്രൈസ്തവ മതം അധിനിവേശിക്കുന്നതുവരെ വളരെ ശക്തമായിത്തന്നെ ഐസിസ് വിശ്വാസം നിലനിന്നിരുന്നു. തന്റെ പുത്രനായ ഹോറസിനെ മുലയൂട്ടുന്ന ഐസിസ് ദേവിയുടെ പ്രതിപാദ്യം പിന്നീട് അഞ്ചാം നൂറ്റാണ്ട് മുതൽ ഉണ്ണിയേശുവിനെ മുലയൂട്ടുന്ന മേരി എന്ന സങ്കല്പമായി ക്രൈസ്തവവൽക്കരിക്കപ്പെട്ടു.\n1 ഐസിസ് ആരാധന\n1.2 പൗരാണിക ഈജിപ്ഷ്യൻ കാലഘട്ടം\n1.3 ക്ഷേത്രങ്ങളും ആചാരങ്ങളും\nപൗരാണിക ഈജിപ്ഷ്യൻ കാലഘട്ടംതിരുത്തുക\nഫിലെയിലെ ഐസിസ് ക്ഷേത്രം. The Court. 1893. Wilbour Library of Egyptology, ബ്രൂക്ലിൻ മ്യൂസിയം\nഫിലെയിലെ ഐസിസ് ക്ഷേത്രം., n.d. Brooklyn Museum Archives\nഫിലെയിലെ ഐസിസ് ക്ഷേത്രത്തിലെ തൂണുകൾ., n.d. Brooklyn Museum Archives\nഫിലെയിലെ ഐസിസ് ക്ഷേത്രം, n.d., Brooklyn Museum Archives\n↑ "Isiopolis essay by M. Isidora Forrest (Isis Magic, M. Isidora Forrest, Abiegnus House, 2013, ISBN 978-1-939112-00-2) on Isis' name origin and pronunciation". മൂലതാളിൽ നിന്നും 2012-11-06-ന് ആർക്കൈവ് ചെയ്തത്. ശേഖരിച്ചത് 2017-01-11.\n"https://ml.wikipedia.org/w/index.php?title=ഐസിസ്&oldid=3626924" എന്ന താളിൽനിന്ന് ശേഖരിച്ചത്


(1894-09-16)സെപ്റ്റംബർ 16, 1894\nകൊല്ലം ജില്ലയിൽ ശാസ്താംകോട്ട കുന്നത്തൂർ നെടിയവിള ഭഗവതി ക്ഷേത്രത്തിന് കിഴക്ക് ഇഞ്ചക്കാട്ട് വീട്ടിൽ 1894 സെപ്റ്റംബർ 16-ന് ജനിച്ചു. അച്ഛൻ അഭിഭാഷകനായിരുന്ന കുന്നത്തൂർ പപ്പുപിള്ള. അമ്മ ഇഞ്ചക്കാട്ട് പുത്തൻ‍വീട്ടിൽ കല്യാണിയമ്മ.\n1938 മാർച്ച് 30-ന് 43-ആം വയസ്സിൽ തിരുവനന്തപുരത്തുവച്ച് അദ്ദേഹം അന്തരിച്ചു. മൃതദേഹം വിലാപയാത്രയായി ജന്മനാടായ അടൂരിലെ തറവാട്ടുവീട്ടിലെത്തിച്ചശേഷം അവിടെ സംസ്കരിച്ചു.\n"https://ml.wikipedia.org/w/index.php?title=ഇ.വി._കൃഷ്ണപിള്ള&oldid=3530007" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 11:59, 23 ഫെബ്രുവരി 2021.


ഹൃദയ ധമനികള് പൊട്ടി രക്തസ്രാവം,ശസ്ത്രക്രിയക്കിടെ കാലുകള് തളര്‍ന്നു;മരണത്തെ തോല്‍പ്പിച്ച് കെയ്ന്‍സ് | Chris Cairns' fight to leave wheelchair and walk after heart surgery| spinal stroke\nNov 14, 2021, 05:56 PM IST\nഇപ്പോള് വീല്‍ചെയറിലുള്ള തന്റെ ചിത്രം പങ്കുവെച്ചിരിക്കുകയാണ് പഴയ കിവീസ് താരം\nക്രിസ് കെയ്ന്‍സ് | Photo: AFP/ Instagram/ Chris Cairns\nകാന്‍ബറ: മരണത്തെ മുഖാമുഖം കണ്ടശേഷം ജീവിതത്തിലേക്ക് തിരിച്ചുനടന്ന് ന്യൂസീലന്‍ഡിന്റെ മുന് ക്രിക്കറ്റ് താരം ക്രിസ് കെയ്ന്‍സ്. ആന്തരിക രക്തസ്രാവത്തെ തുടര്‍ന്ന് ഗുരുതരാവസ്ഥയിലായിരുന്നു താരം. തുടര്‍ന്ന് നടത്തിയ ശസ്ത്രക്രിയക്ക് ശേഷം കെയ്ന്‍സിന്റെ കാലുകള് തളര്‍ന്നിരുന്നു.\nഇപ്പോള് വീല്‍ചെയറിലുള്ള തന്റെ ചിത്രം പങ്കുവെച്ചിരിക്കുകയാണ് പഴയ കിവീസ് താരം. ഓസ്‌ട്രേലിയയുടെ തലസ്ഥാനമായ കാന്‍ബറിയിലെ ആശുപത്രിയില് നിന്നുള്ള ചിത്രമാണ് താരം ഇന്‍സ്റ്റഗ്രാമില് പങ്കുവെച്ചത്. കാലുകളുടെ ചലനശേഷി തിരിച്ചുലഭിക്കുന്നതിനായി ആശുപത്രിയിലെ തെറാപ്പിക്ക് വിധേയമാകുന്നതിന്റെ ചിത്രമാണ് പങ്കുവെച്ചത്.\nനിരവധി ആധാകരാണ് ചിത്രത്തിന് താഴെ കമന്റ് ചെയ്തിരിക്കുന്നത്. പ്രിയതാരത്തെ വീല്‍ചെയറില് കാണേണ്ടി വന്നതിന്റെ സങ്കടം ചിലര് കമന്റ് ചെയ്തു. പൂര്‍ണ ആരോഗ്യാവസ്ഥയിലേക്ക് തിരിച്ചുവരാന് പെട്ടെന്ന് കഴിയട്ടെയെന്നും ആരാധകര് ആശംസിക്കുന്നു.\nഓഗസ്റ്റിന്റെ തുടക്കത്തിലാണ് 51-കാരനായ കെയ്ന്‍സിന്റെ ആരോഗ്യനില വഷളായത്. ഹൃദയ ധമനികള് പൊട്ടിയുള്ള രക്തസ്രാവത്തെ തുടര്‍ന്ന് ആദ്യം കാന്‍ബറയിലെ ആശുപത്രിയിലാണ് പ്രവേശിപ്പിച്ചത്. പിന്നീട് സിഡ്‌നിയിലേക്ക് മാറ്റി. അവിടെ നടത്തിയ ഹൃദയ ശസ്ത്രക്രിയക്കിടെ നട്ടെല്ലില് സ്‌ട്രോക്കുണ്ടായി. ഇതോടെ കെയ്ന്‍സിന്റെ കാലുകളുടെ ചലനശേഷി നഷ്ടപ്പെടുകയായിരുന്നു.\n2010-ല് ഓസ്ട്രേലിയക്കാരി മെലാനി ക്രോസറെ വിവാഹം കഴിച്ചശേഷം കെയ്ന്‍സ് ഓസ്ട്രേലിയയിലാണ് സ്ഥിരതാമസം. ന്യൂസീലന്റിനായി 62 ടെസ്റ്റുകളും 215 ഏകദിനങ്ങളും രണ്ട് ട്വന്റി-20 മത്സരങ്ങളിലും കളിച്ചിട്ടുണ്ട്. 1998 മുതല് 2006 വരെ രാജ്യത്തിനായി കളിച്ച താരം മികച്ച ഓള്‍റൗണ്ടര്‍മാരില് ഒരാളാണ്. ടെസ്റ്റില് 3320 റണ്‍സും 218 വിക്കറ്റും നേടി. ഏകദിനത്തില് 4950 റണ്‍സും 201 വിക്കറ്റും സ്വന്തം പേരിലുണ്ട്. 2000-ത്തില് വിസ്ഡന് ക്രിക്കറ്റര് ഓഫ് ദ ഇയര് ആയി.\nContent Highlights: Chris Cairns' fight to leave wheelchair and walk after heart surgery, spinal stroke


chirayinkeezhu attack: Sudheer | ബൈക്കിൽ വട്ടം വച്ചത് ചോദിച്ചപ്പോൾ അസഭ്യവർഷം തുടങ്ങി; എന്തിനാടാ ചീത്ത വിളിക്കണത് എന്ന് ചോദിച്ചപ്പോൾ ക്രൂര മർദ്ദനവും; ആദ്യ ഇടിയിൽ തന്നെ ബോധം പോയതിനാൽ എത്രയെണ്ണം കിട്ടിയെന്ന് എണ്ണാനായില്ല; അടുത്ത ദിവസം പൊലീസിൽ പരാതി കൊടുത്തപ്പോൾ വീട്ടിലെത്തിയത് കേസ് ഒത്തുതീർപ്പാക്കാനായി പ്രതിയുടെ മാമനും; ചിറയിൻകീഴിലെ നടുറോഡിലെ 'കലിപ്പു' തീർക്കൽ വിഡിയോയിലെ സത്യമെന്ത്? എല്ലാം മറുനാടനോട് തുറന്ന് പറഞ്ഞ് സുധീർ - MarunadanMalayali.com\nSeptember 26, 2017 | 02:22 PM IST | Permalink\nതിരുവനന്തപുരം: ആദ്യ ഇടിയിൽ തന്നെ എന്റെ ബോധം പോയിരുന്നു അതുകൊണ്ട് തന്നെ അവർ അത്രയുമധികം മർദ്ദിച്ചതിന്റെ ക്ഷതം ഇപ്പോഴും തുടരുകയാണ്. എല്ലാം ഒന്നു നേരെയായിവരാനും ശരീരത്തിനേറ്റ ചതവും മുറിവുമൊക്കെ മാറാൻ അൽപ്പം സമയമെടുക്കുമെന്നും ഡോക്ടർമാർ പറയുന്നു. പറഞ്ഞിട്ട് കാര്യമൊന്നുമില്ല കിട്ടാനുള്ളതിൽ കൂടുതൽ കിട്ടികഴിഞ്ഞു. ജോലി ചെയ്ത് കുടുംബം നോക്കാൻ ഇനി എത്ര കാലമെടുക്കും എന്നത് മനസ്സിനെ വല്ലാതെ അലട്ടുന്നുണ്ട്. ഇത്രയും ക്രൂരമായ മർദ്ദനമാണ് തനിക്കേറ്റതെന്ന് അപ്പോൾ മനസ്സിലായിരുന്നില്ലെന്നും സിസിടിവി ദൃശ്യങ്ങൾ കണ്ടപ്പോഴാണ് അതിന്റെ തീവ്രത മനസ്സിലായത്. ചിറയിൻകീഴിൽ നടുറോഡിൽ യുവാക്കളുടെ മർദ്ദനമേറ്റ സുധീറിന്റെ വാക്കുകളാണിത്. മർദ്ദനമേറ്റതിനെ കുറിച്ചുള്ള തന്റെ അനുഭവം മറുനാടൻ മലയാളിയോട് തുറന്ന് പറയുകയായിരുന്നു സുധീർ\nസുധീർ കരമനയുടെ സസ്‌പെൻഷന് പിന്നിൽ സ്‌കൂൾ മാനേജ്‌മെന്റിന്റെ ലാഭക്കൊതിയോ? നടനെതിരായ നടപടി കൃത്യമായ കാരണം പോലും കാണിക്കാതെ; ജോലി മതിയാക്കുമെന്ന പ്രചരണം കോഴ വാങ്ങിയുള്ള നിയമനം ലക്ഷ്യമിട്ടെന്ന് സൂചന: സിനിമാ അഭിനയത്തിന്റെ പേരിൽ പുലിവാല് പിടിച്ചെങ്കിലും സുധീർ പ്രിൻസിപ്പൽ ജോലി ഉപേക്ഷിക്കില്ല\nസർക്കാർ അച്ചടിച്ചത് ആണേൽ ഞാനെടുക്കും; വിശക്കുന്നവർക്ക് കാശില്ലെങ്കിലും ആഹാരം കൊടുക്കും; നോട്ട് നിരോധനത്തിൽ കുടുങ്ങി ഹോട്ടൽ ഉടമകൾ കൈമലർത്തിയപ്പോൾ വിശന്ന് വലഞ്ഞ ആൾക്ക് ഭക്ഷണം കൊടുത്ത ഹോട്ടൽ ഉടമയെ പുകഴ്‌ത്തി ഭക്ഷണം ലഭിച്ച ആളുടെ ഫെയ്‌സ് ബുക്ക് പോസ്റ്റ് വൈറലായപ്പോൾ\nറോഡരികിൽ ബൈക്കിൽ ഗതാഗത തടസ്സമുണ്ടാക്കിയവരെ ചോദ്യം ചെയ്തയാളെ യുവാക്കൾ മർദ്ദിച്ചവശനാക്കുന്ന സിസിടിവി ദൃശ്യങ്ങൾ പുറത്ത് വന്നപ്പോൾ മുതൽ മനുഷ്യ മനസാക്ഷിയെ ഞെട്ടിച്ച്കൊണ്ടിരിക്കുകയാണ്. മദ്യ ലഹരിയിലായിരകുന്ന യുവാക്കൾ വാക്കേറ്റമൊന്നും ഉണ്ടാക്കാൻ നിന്നില്ലെന്നും ഒന്ന് പറഞ്ഞ് രണ്ടാമത്തേതിന് നിർത്താതെ ഇടി തുടങ്ങുകയായിരുന്നുവെന്നും മർദ്ദനമേറ്റ സുധീർ മറുനാടൻ മലയാളിയോട് പറഞ്ഞു. മർദ്ദനത്തിന്റെ തീവ്രത എത്രമാത്രമാണെന്ന് ദൃശ്യങ്ങൾ കണ്ട എല്ലാവർക്കും മനസ്സിലായതാണല്ലോയെന്നും സുധീർ പറയുന്നു\nഡ്രൈവറായി ജോലി ചെയ്യുന്ന സുധീറിന് ഇപ്പോൾ ഇരിക്കാനോ കിടക്കാനോ നിൽക്കാനോ കഴിയുന്നില്ല. അത്ര ഭയാനകമായരുന്നു അനന്തു, ശ്രീക്കുട്ടൻ എന്നിവരുടെ മർദ്ദനം. ഡ്രൈവിങ് ജോലിക്കൊപ്പം തന്നെ പാചകത്തിനും പോവുന്നയാളാണ് സുധീർ ഇക്കഴിഞ്ഞ 13ന് ഒരു വിവാഹ സ്ഥലത്ത് നിന്നും സുഹൃത്തിനെ മറ്റൊരിടത്തേക്ക് കൊണ്ട് വിടാൻ പോകുന്ന വഴിക്കാണ് സംഭവമുണ്ടായത്. യുവാക്കളേയും അവരുടെ വീട്ടുകാരെയുമൊക്കെ സമീപവാസികളായത്കൊണ്ട് തന്നെ കണ്ട് പരിചയമുണ്ടായിരുന്നുവെന്നും മർദ്ദനം അപ്രതീക്ഷിതമായിരുന്നുവെന്നും സുധീർ പറയുന്നു. ഇപ്പോൾ അലോപ്പതി ചികിത്സയാണ് തുടരുന്നത്. തിങ്കളാഴ്ച മുതൽ ആയുർവേദ ചികിചത്സ ആരംഭിക്കണമെന്നാണ് ഡോക്ടർമാർ നിർദ്ദേശിച്ചിരിക്കുന്നത്.\nഅന്ന് നടന്ന സംഭവത്തെക്കുറിച്ച്\nഒരു വിവാഹവീട്ടിൽ പാചക പണിക്ക് പോയ ശേഷം ചന്തവിളയിൽ നിന്നും ഡീസന്റ്മുക്ക് എന്ന സ്ഥലത്തേക്ക് ബൈക്കിൽ വരികയായിരുന്നു ഞാൻ. പെട്ടന്ന് ജംങ്ഷനിൽ വെച്ച് ഒരു ബൈക്ക് വട്ടം വെച്ചു. പെട്ടന്ന് അവരോട് എന്താടേയ് ഇത് ഒന്ന് മാറ്റി നിർത്തിയാൽ ഞങ്ങൾ അങ്ങ് പോയേനെ എന്ന് പറയുകയായിരുന്നു. മദ്യ ലഹരിലായിരുന്ന അനന്തുവും ശ്രീക്കുട്ടനും ഉടനെ തന്നെ തള്ളയ്ക്ക് വിളിക്കുകയായിരുന്നു.എന്തിനാടാ ചീത്ത വിളിക്കണത് എന്ന് ചോദിച്ച് തിരിച്ച് കയർത്ത് സംസാരിച്ച ശേഷം വണ്ടിയുമായി മുന്നോട്ട് പോയപ്പോൾ അവർ പിന്നാലെ വന്ന് തള്ളിയിട്ട ശേഷം നെറ്റിയുടെ ഇടത് വശത്ത് ആഞ്ഞ് ഇടിക്കുകയായിരുന്നു. അപ്പോൾ തന്നെ തല കറങ്ങുന്നത് പോലെ തോന്നി. പിന്നെ ഇരുവരും ചേർന്ന മാറി മാറി മർദ്ദിക്കുകയും ചെയ്തു. ഇത്രയധികം സമയം ഉണ്ടായിരുന്നുവെന്ന് പിന്നീട് വീഡിയോ കണ്ട ശേഷമാണ് മനസ്സിലായത്.\nമർദ്ദനത്തിന്റെ തീവ്രത എത്രത്തോളമുണ്ടായിരുന്നു\nഅപ്രതീക്ഷിതമായിട്ടാണ് അവർ എന്നെ മർദ്ദിച്ചത്. വലിയ സൗഹൃദമൊന്നും ഇല്ലെങ്കിലും പരസ്പരം കണ്ടാൽ അരിയുന്നവരായരുന്നു. അതുകൊണ്ട് തന്നെ അടിപിടിയിലേക്ക് പോകുമെന്ന് കരുതിയില്ല. നിർത്താതെ ഇടിക്കുകയായിരുന്നു. കവിളിലും നെറ്റിയിലും നെഞ്ചിലും വയറ്റിലും കാലിലുമെല്ലാം മർദ്ദിക്കുകയായിരുന്നു. വായിൽ അകത്ത് പൊട്ടി. താടിയെല്ലിനും ക്ഷതമുണ്ടായിരുന്നു. പിന്നെ എത്ര ഇടി കിട്ടിയെന്ന് എനിക്ക് തന്നെ എണ്ണാനൊന്നും കഴിഞ്ഞില്ല.എത്ര കിട്ടിയെന്ന് വീഡിയോയിൽ നാട്ടുകാർ മുഴുവൻ കണ്ടല്ലോ.\nമർദ്ദനം കണ്ട് നിന്നിട്ട് ആരും ഇടപെട്ടിരുന്നില്ല അതിൽ സങ്കടമുണ്ടോ\nഎനിക്ക് നന്നായി ഇടി കിട്ടി പിന്നെ അതിൽ ആരും ഇടപെട്ടില്ലെന്ന് പറഞ്ഞ് വിഷമിക്കുന്നതിൽ കാര്യമില്ലല്ലോ. മറ്റൊരാൾക്ക് ഇടി കിട്ടുന്നത് നമ്മളൊക്കെ കണ്ടാൽ അപ്പോൾ തന്നെ ഇടപെടും. പിന്നെ ചെറുപ്പക്കാർ കുറേ നേരമായി അവിടെ റോഡിൽ വാഹനത്തിൽ കറങ്ങിയതുകൊണ്ട് തന്നെ ആളുകൾക്ക് അവർ മദ്യ ലഹരിയിലാണെന്ന് മനസ്സിലായിക്കാണും. കുറേ നേരമായി അവർ അവിടെയുണ്ടെന്ന് പിന്നീട് വീഡിയോ കണ്ടപ്പോഴാണ് എനിക്ക് മനസ്സിലായത്. പിന്നെ ഇടി നിർത്തി യുവാക്കൾ പോയപ്പോൾ ചിലർ അടുത്ത് വന്ന് ആശുപത്രിയിൽ പോകാം എന്ന് പറഞ്ഞു. ഞാൻ തനിയെ പൊയ്ക്കോളാം എന്ന് പറഞ്ഞ് സ്വയം ബൈക്കോടിച്ച് ആശുപത്രിയിലേക്ക് പോവുകയായിരുന്നു. ശരീരത്തിൽ വലിയ ക്ഷതമുള്ളതുകൊണ്ട് തന്നെ സ്‌കാൻ ചെയ്യണമെന്ന് പറഞ്ഞതുസരിച്ച് ആറ്റിങ്ങലിലെ സ്വകാര്യ ആശുപത്രിയിലേക്ക് പോവുകയായിരുന്നു.അപ്പോഴേക്കും നാട്ടുകാർ പറഞ്ഞ് കാര്യം അറിഞ്ഞ വീട്ടുകാർ ആശുപത്രിയിലേക്ക് ഓടിയെത്തുകയായിരുന്നു.\nപൊലീസിൽ പരാതി നൽകിയതും ഒത്തുതീർപ്പ് ശ്രമങ്ങളും\nസെപ്റ്റംബർ 13നാണ് സംഭവം നടന്നത്. ആശുപത്രിയിലൊക്കെ പോയ ശേഷം രാത്രി വൈകിയാണ് വീട്ടിലെത്തിയത്. അടുത്ത ദിവസം രാവിലെ ചിറയിൻകീഴ് എസ്ഐക്ക് നേരിട്ട് പരാതി നൽകുകയായിരുന്നു. പ്രതികളുടെ മേൽവിലാസമറിയാമോ എന്ന് അവർ ചോദിച്ചു. കണ്ടാൽ അറിയാമെന്നും ഇന്ന പ്രദേശത്ത് ഉള്ളവരാണെന്നും പൊലീസിനോട് പറഞ്ഞു. പിന്നീട് യുവാക്കളിലൊരാളുടെ മാമൻ വീട്ടിൽ വന്ന ശേഷം കേസ് ഒത്ത് തീർപ്പാക്കണമെന്ന് ആവശ്യപ്പെടുകയും ചെയ്തു. പരസ്പരം കണ്ടിട്ടുള്ളവരെന്നതിനാലും വീട്ടിൽ വന്നയാളാണ് എന്നതുകൊണ്ടും അവരോട് മോശമായി പെരുമാറുകയോ ഒരു വാക്ക് മോശമായി പറയുകയോ ചെയ്തില്ല. പി്നനീട് പൊലീസ് സ്റ്റേഷനിൽ നിന്നും വിളിച്ച ശേഷം പ്രതികളെ പിടികൂടിയ ഉടനെ അറിയിക്കാം എന്ന് പറയുകയായിരുന്നു. ഇത്രയും ദിവസം കഴിഞ്ഞാണല്ലോ പ്രതിയെ പിടിച്ചത് എന്ന് ചോദിച്ചപ്പോൾ നേരത്തെ നിങ്ങൾ തമ്മിൽ ഒത്ത് തീർപ്പായെന്നാണ് അറിയാൻ കഴിഞ്ഞതെന്നാണ് പൊലീസ് പറഞ്ഞത്.\nമർദ്ദനത്തെതുടർന്നുള്ള ശാരീരിക ബുദ്ധിമുട്ടുകൾ എന്തൊക്കെയാണ്\nസംസാരിക്കുമ്പോൾ തന്നെ ചുമയും ശ്വാസ തടസ്സവും അനുഭവപ്പെടുന്നുണ്ട്. നെഞ്ച് വിരിച്ച് നിൽക്കാൻ കഴിയുന്നില്ല. അ്പ്പോൾ വലിയ വേദനയാണ് അനുഭവപ്പെടുന്നത്. താടിയെല്ലിനും വായ്ക്കും നല്ല വേദനയുള്ളതുകൊണ്ട് തന്നെ ഭക്ഷണം കഴിക്കാൻ വലിയ ബുദ്ധിമുട്ടുണ്ട്. ഇരിക്കാനോ നടക്കാനോ കെടക്കാനോ ഒന്നും എളുപ്പം കഴിയുന്നില്ല. കെടന്നാൽ പിന്നെ എണീക്കാൻ വലിയ ബുദ്ധിമുട്ടാണ്.5തരം മരുന്ന് കഴിക്കുന്നുണ്ട്. ഉടനെ ആയുർവേദവും കിഴിയും ആരംഭിക്കണം. ഡ്രൈവറായ എനിക്ക് ഉടനെയൊന്നും ഇരുന്ന് വണ്ടിയോടിക്കാൻ കഴിയുമെന്ന് തോന്നുന്നില്ല.ഇരിക്കുമ്പോൾ കിടക്കണമെന്നും കിടക്കുമ്പോൾ എണിറ്റ് നിൽക്കണെമന്നും തോന്നുന്ന സ്ഥിതിയാണ്.\nസംഭവം അറിഞ്ഞപ്പോൾ കുടുംബത്തിന്റെ മാനസിക അവസ്ഥ\nമർദ്ദനമേറ്റ കാര്യം ആളുകൾ പറഞ്ഞ് വീട്ടുകാർ അറിയുകയായിരുന്നു. എത്ര ഇടി കിട്ടിയെന്ന് ഒളിച്ച് വെക്കാൻ പറ്റില്ലല്ലോ നാട്ടുകാർ മുഴുവൻ കണ്ട വീഡിയോ എന്റെ വീട്ടുകാർ കണ്ടു. അച്ഛനും അമ്മയ്ക്കും ഭാര്യക്കും വലിയ സങ്കടമാണ് ഉണ്ടായത്. ഞാനും ഭാര്യയും കുഞ്ഞുങ്ങളും അച്ഛനും അമ്മയും അടങ്ങുന്ന എന്റെ കുടുംബം ആരെയും ബുദ്ധിമുട്ടിക്കാറില്ല. ഞങ്ങളുടെ കാര്യം മാത്രം നോക്കിയാണ് ജീവിക്കുന്നത്. അച്ഛന് ചെറിയ ഒരു ചായക്കടയും പിന്നെ ഞാൻ പണിയെടുക്കുന്ന വരുമാനവും കൊണ്ട് മാന്യമായിട്ടാണ് ജീവിക്കുന്നത്. വീഡിയോ ദൃശ്യങ്ങൾ കണ്ട ശേഷം നാട്ടുകാരിൽ പലരും വീട്ടിലെത്തിയ ശേഷം ഇത്രയും ക്രൂര പ്രവർത്തി ചെയ്ത അവന്മാരെ ഒരു കാരണവശാലും കേസ് പിൻവലിച്ച് വെറുതെ വിടരുതെന്ന് പറയുകയായിരുന്നു.


14 കാരനായ മകൻ അഞ്ച് മാസമായി ജയിലിലെന്ന് വിവരാവകാശ പ്രവര്‍ത്തകന്\nഇതിനായി മകന്‍റെ പ്രായം തിരുത്തുകയും, കള്ളക്കേസ് സൃഷ്ടിക്കുകയുമായിരുന്നുവെന്നും വിവരാവകാശ പ്രവര്‍ത്തകന്.\n08 Aug, 2020 at 09:55 AM\nവിവരാവകാശ പ്രവര്‍ത്തകനായ അച്ഛനോടുള്ള പ്രതികാരം തീര്‍ക്കാന് 14കാരനായ മകനെ കഴിഞ്ഞ അഞ്ച് മാസമായി ജയിലിലടച്ചതായി പരാതി. ഇതിനായി മകന്‍റെ പ്രായം തിരുത്തുകയും, കള്ളക്കേസ് സൃഷ്ടിക്കുകയുമായിരുന്നുവെന്നും ഈ അച്ഛന് പറയുന്നു. ബിഹാറിലാണ് സംഭവം. അഴിമതിക്കെതിരെ താന് പ്രതികരിച്ചതിന്‍റെ പകയാണ് തന്‍റെ മകനോട് തീര്‍ക്കുന്നതെന്നും ഈ അച്ഛന് പറയുന്നു. മറ്റ് രണ്ട് പേരും മകനൊപ്പം അറസ്റ്റിലായിട്ടുണ്ട്. നിലവില് ബക്സര് ജയിലിലാണ് കുട്ടിയുള്ളത്. സംഭവത്തിൽ ഡി.ജി.പി റിപ്പോർട്ട് ആവശ്യപ്പെട്ടിരിക്കുകയാണ്.\nഅഞ്ച് പരീക്ഷകളിലായി 83 ശതമാനം മാർക്ക് നേടിയ മകന് അവസാന പരീക്ഷ എഴുതാൻ കഴിഞ്ഞിട്ടില്ല. 2006ൽ ജനിച്ച മകന്‍റെ പ്രായം പൊലീസ് തിരുത്തിയാണ് കുറ്റം ചുമത്തിയതെന്നും ആരോപിക്കുന്നു. ഫെബ്രുവരി 29ന് പത്താംക്ലാസ് പരീക്ഷ കഴിഞ്ഞ് വരുംവഴിയാണ് മറ്റ് രണ്ടുപേരോടൊപ്പം തന്‍റെ മകനെ കസ്റ്റഡിയിലെടുത്തതെന്ന് വിവരാവകാശ പ്രവർത്തകൻ പറയുന്നു. ബൈക്കിൽ സഞ്ചരിക്കുകയായിരുന്നു മൂവരും. രാജ്‍പൂര് പ്രദേശത്ത് നിന്നാണ് മകനെ കസ്റ്റഡിയിലെടുത്തത്.\nനാടൻ തോക്കും വെടിയുണ്ടകളും ഇവരിൽ നിന്ന് പിടിച്ചെടുത്തതായും പൊലീസ് പറഞ്ഞു. തുടർന്ന് ആയുധ നിയമപ്രകാരം കേസെടുക്കുകയായിരുന്നു. പക്ഷേ, മറ്റ് രണ്ട് പേരെയും പിന്നാട് വിട്ടയച്ചെന്നും വിവരവകാശപ്രവര്‍ത്തകന് പറയുന്നു. തന്‍റെ മകൻ നിരപരാധിയാണെന്നും തന്നോടുള്ള വിദ്വേഷം തീർക്കാനാണ് മകനെ ജയിലിലടച്ചതെന്നുമാണ് വിവരാവകാശ പ്രവർത്തകൻ പറയുന്നത്. എന്നാല് തനിക്ക് ലഭിച്ച നിർദേശപ്രകാരമാണ് അറസ്റ്റെന്നാണ് രാജ്പുർ പൊലീസ് എ.എസ്.ഐ പറഞ്ഞത്.\nപ്രായപൂർത്തിയാകാത്ത മകനെ മുതിർന്നവർക്കുള്ള കുറ്റം എങ്ങിനെയാണ് ചുമത്തുക? പരീക്ഷ കഴിഞ്ഞുവരുന്ന കുട്ടി കൈയിൽ തോക്ക് കരുതിയെന്ന പൊലീസിന്‍റെ കഥ ആർക്കാണ് വിശ്വസിക്കാൻ കഴിയുകയെന്നും ഇദ്ദേഹം ചോദിക്കുന്നു. ബിഹാർ സർക്കാർ നടപ്പാക്കുന്ന വിവിധ പദ്ധതികളിലെ അഴിമതിക്കെതിരെ നിയമയുദ്ധം നയിച്ചതിനാണ് തനിക്കെതിരെ പ്രതികാരമെന്ന് ഇദ്ദേഹം പറയുന്നു. കഴിഞ്ഞ അഞ്ചുവര്‍ഷമായി ഇദ്ദേഹം വിവരാവകാശം വഴി നിരവധി അഴിമതികള് പുറത്തുകൊണ്ടുവന്നിട്ടുണ്ട്.\nലോക്‍ഡൌണിന്‍റെ സാഹചര്യത്തിൽ കോടതി പ്രവർത്തിക്കാത്തത് കുട്ടിയുടെ മോചനത്തിന്‍റ നിയമനടപടികള്‍ക്ക് തടസമായെന്ന് വിവരാവകാശ പ്രവർത്തകന്‍റെ അഭിഭാഷകൻ പറഞ്ഞു. ബാലാവകാശ കമീഷനെ സമീപിച്ചതായും സ്കൂളിൽ നിന്ന് വയസ് തെളിയിക്കുന്ന രേഖ നൽകുമെന്നും ഇദ്ദേഹം വ്യക്തമാക്കി.\nRTI activistSon in jail